legislatura
stringclasses 4
values | id
stringclasses 180
values | fecha
stringdate 2012-11-20 00:00:00
2023-12-12 00:00:00
| speaker
stringclasses 314
values | party
stringclasses 11
values | topic
stringlengths 0
767
| text
stringlengths 3
64.2k
| language
stringclasses 1
value | url
stringclasses 461
values | unique_id
stringlengths 9
13
|
|---|---|---|---|---|---|---|---|---|---|
10
|
14
|
28.02.2013
|
PRIETO SAN VICENTE
|
SV-ES
|
MistoaUPyD legebiltzar-taldeak egindako legez besteko proposamena, Eroskiren eta Fagorren mendeko finantzaekarpenei buruz. Eztabaida eta behin betiko ebazpena
|
… ondotxo baitzekiten produktu horiek kiskalgarriak gertatuko zirela pertsona horien eskuetan, eta pertsona horiek lan besterik ez dute egin beren bizian; lan egin, baliabide gutxi batzuk lortu eta baliabide horiei etekin txiki bat ateratzen saiatu. Orain, berriz, ez dute ezertxo ere. Ez dute ez etekinik, ez inbertitutako dirurik, ez ezer. Zergatik itzuli behar zaien printzipala –eta honexekin amaituko dut–, interesak kobratu badituzte? Bada, produktua pertsona horientzat aproposa izan balitz, pertsona horiek edozein unetan atera ahal izango zuketelako kapitala eta orain, ordea, ezin dutelako atera. Horrexegatik itzuli behar zaie printzipala. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_501
|
10
|
14
|
28.02.2013
|
TELLERÍA ORRIOLS
|
EA-NV
|
MistoaUPyD legebiltzar-taldeak egindako legez besteko proposamena, Eroskiren eta Fagorren mendeko finantzaekarpenei buruz. Eztabaida eta behin betiko ebazpena
|
Señora presidenta del Parlamento, señorías. Tira, ikusi dudanez, bai Maneiro jaunak bai Prieto jaunak zalantza egiten dute… Ez, hobeto esanda, ez dute zalantza egiten; ziur daude kaltetuak milaka izan direla. Kontu egizue, baina, iruzurra dolozko engainua dela, e! Engainua baino gehiago da. Zuek, baina, ziur dakizue –ez dakit nondik datorkizuen ziurtasun hori– milaka iruzur egon direla eta, beraz, irmoa- go jokatu behar dela. Kaltetuak milaka badira eta horren ziur bazaudete, zertarako jotzen duzu Madrilera, Parlamentura? Zer egingo duelakoan? Jo ezazue epaitegira! Hara joan behar da-eta, halako ziurtasuna izanda! Guk, ordea, ez dugu halako ziurtasunik; zalantzak ditugu. Ez dakit milaka diren, dozenaka edo ehunka. Zalantzak ditugu, eta horregatik eskatu dugu bitartekari bat; horregatik eskatu diogu Kontsumobideri bitartekari jardun dezan. Kontsumobidek luze darama gai hau lantzen. Auzi honi buruzko txostenak egin ditu, eta bilerak ere egin ditu Adicaerekin, kaltetuekin, Euskadiko Kutxarekin, Eroskirekin eta Fagorrekin. Gai honetan ari da lanean! Guk ez diogu Kontsumobideri mandatu hau pasadan eman; ez dugu kalean ustekabean topatu, hark zertaz ari garen ere jakingo ez balu bezala, eta, hala ere, hari enkargu hau ematea erabaki. Erakunde hori erakusten ari zaigu baduela gai hori lantzeko besteko fidagarritasuna, eta horrexegatik emango diogu, noski, lan hori betetzeko ardura! Ez izan zalantzarik. Horretan bai, horretan, ziur gaude; beste gauza batzuetan, ordea, zalantza dugu. Zu, ordea, ziur zaude erabat, eta zuen proposamena askoz hobea dela diozu. Gu, jakina, zuen proposamenean edo zuen zuzenketan jasotako gauza askorekin bat gatoz, oro har. Baina hiru gauzarekin, inolaz ere ez. Lehenik eta behin, Espainiari eskatzen diozue legeak egin ditzan. Bada, bere aferak konpontzeko eman ditzala Espainiak legeak, nahikoa lan badu-eta. Utz diezagutela gure kontuak antolatzen. Bestalde, Kooperatiben Legea aldatzea eskatu duzue. Kooperatiben Legeak ez du-eta gertatu den honen errurik! Kooperatiben Legeak ez du, inondik ere, honen errurik! Eskerrak zuk zeuk aitortu duzun beste arrazoi batzuengatik ez zenutela onartu artikulu hori, ez azkenik gertatu den honengatik. Eta, hara non hasi zaren gero pentsatzen, Merlin magoa zarelakoanedo, ordurako jada ari zinetela pentsatzen zer gerta zitekeen! Baina, jakina, ez da hala. Azkenik, begira nolako irmotasunez epaitu duzuen jada gertatutakoa, bonu horiek erosi zituzten herritar guztiei inbertitutako diruaren % 100 itzultzea eskatu baituzue zuen zuzenketan. Hori bai dela, nire ustez, arduragabekeria! Hori da arduragabekeriaz jokatzea. Zuen esanetan, Fagorrek eta Eroskik 845 milioi euro itzuli behar dizkiete beren bonoak erosi zituzten herritarrei, eta halaxe eskatu behar du Legebiltzarrak. Baina gehiegikeria hutsa da hori; neurri horrek, gainera, kolokan jarriko lituzke –ondo dakizu zuk– enpresa horiek. Hortaz, bitartekari-lana egin beharko da auzi honetan. Begira, nire aburuz –ez naiz orain ñabardura guztiak aipatzen hasiko–, ondorio modura, Prieto jauna, gai hau populismo handiegiz ari zara jorratzen, eta ortodoxia horrek kontraesanetara zaramatza maizegi. Jakina, Marxek zioen kontraesanean dagoela sintesia. Ez nizuke, baina, inondik ere Marxi buruzko ikasbiderik eman nahi, Jainkoak guarda! Nolanahi ere, ortodoxiak, gaizki baliatzen baduzu, kontraesanera zaramatza, eta hortik hipokresiara urrats laburtxo bat baino ez dago. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_502
|
10
|
14
|
28.02.2013
|
DAMBORENEA BASTERRECHEA
|
PV-ETP
|
MistoaUPyD legebiltzar-taldeak egindako legez besteko proposamena, Eroskiren eta Fagorren mendeko finantzaekarpenei buruz. Eztabaida eta behin betiko ebazpena
|
Mila esker, presidente andrea. Maneiro jauna, hilabeteak igaro ziren, eta… Urte mordoa igaro da-eta ekarpen horiek jaulki zirenetik! Lehen jaulkipenetik hamaika urte pasatu dira, eta sei azkenekotik. Eta, itxura denez, ez zegoen inolako arazorik. Prieto jauna, esan diguzu ez dugula zuzenketarik aurkeztu eta ez dugula lagundu… Jatorrizkoa nahikoa argigarritzat jotzen badugu eta ontzat badaukagu, ez dugu zuzentzen. Ez dago zertan beti zuzenketaren bat aurkeztu, are gutxiago alde-aldera proposatzaileak esandako gauza bera esan behar baldin bada. Maneiro jaunaren proposamenetik guri bigarren paragrafoa gustatzen zitzaigun; lehenengoa ez. Baina ez zitzaigun gustatzen ez Maneiro jaunaren lehenengo paragrafoa ezta zuena ere, eta halaxe esan dizut lehen ere. Ez zaigu egokia iruditzen ekarpenak harpidetu zituen jende guztiari kapitalaren % 100 itzultzea. Ez dakit zenbat jenderi egin zitzaion iruzur, baina kooperatibistei –hots, jaulkipena eta jaulkitzebaldintzak onartu zituzten horiei– ez behintzat. Ez. Ez nau inork konbentzituko kooperatibista bat bere kooperatibako ekarpen bat harpidetzeko engainatu dutenik, kontuan hartuta bai ekarpena bai haren baldintzak kooperatibista horrek berak onartutakoak direla eta, areago, kontuan hartuta legeak –orain batzuek aldatu egin behar dela dioten lege horrek– ekarpenak lehentasunez eskuratzeko eskubidea eman diola. Hortaz, gu ez gaude ados… Badakigu dagoneko % 100i ez zaiola dirua itzuli behar, alegia, ez zaiela dirua itzuli behar ekarpenak jaulki eta harpidetu zituztenei. Horregatik ez geunden ados lehen puntu horrekin. Bigarrenarekin, berriz, ados gaude, eta horregatik bigarren puntua bereiz bozkatzea eskatuko dugu. Puntu horretan, hauxe proposatzen zuen Maneiro jaunak –pentsatzen dut oraindik ere hala proposatzen duela–: "Eusko Legebiltzarrak Kontsumobide-Kontsumoko Euskal Institutuari eskatzen dio ofizioz esku har dezala Eroskiren eta Fagorren finantza-ekarpen subordinatuak erosi zituzten kontsumitzaileen artean eta Euskadiko Kutxaren artean sortutako gatazkan…". Zertan aldentzen den Euzko Alderdi Jeltzaleak eta Bilduk sinatutako erdibidekotik? Euzko Alderdi Jeltzalearen eta Bilduren erdibideko zuzenketan atzitu ezin daitekeen arazo bati buruz ari gara; erdibideko horretan ez dago ez Fagor, ez Eroskiren ekarpenik… Alegia, enpresa batzuek eta herritar batzuek auskalo zer finantza-aktiborekin duten arazo lauso bati buruz ari gara, erdibideko horren arabera. Alabaina, bi enpresa jakinen arazo zehatz bati buruz ari gara, egiaz. Orduan, Legebiltzar honek arazo hori konpontzen saiatu nahi badu, gutxienik arazoa zein den aipatu beharko du, konponbidea emateko! Horregatik, hasieratik esan dudan moduan, gu abstenitu egingo gara erdibidekoan, eta, aukera badugu, Maneiro jaunaren bigarren puntuaren alde bozkatuko dugu. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_503
|
10
|
14
|
28.02.2013
|
MENDIA CUEVA
|
SV-ES
|
Euskal Sozialistak legebiltzar-taldeak egindako legez besteko proposamena, Paco Larrañagaren espetxe-egoerari buruz. Eztabaida eta behin betiko ebazpena
|
Buenas tardes a todos. Muchas gracias, señora presidenta. Dakizuen moduan, Paco Larrañaga jatorri euskaldun eta filipinarreko gazte bat da, 1999ko maiatzaren 5ean salaketa jarri, epaiketa egin eta biziarteko kartzela-zigorra ezarri ziotena Filipinetan. Gerora, ordea, 2004ko otsailaren 4an, Filipinetako legedian izandako aldaketa bat zela medio, heriotza-zigorra ezarri zioten, nahiz eta zigor hori biziarteko kartzelazigorraz kommutatu zioten gero. 2006an, familiak eta Espainiako Gobernuak eginiko gestio batzuei esker, Espainiara ekarri zuten zigorra betetzera, eta Martutenen dago gaur egun. Espainian, biziarteko kartzela-zigorra ez dagoenez, Auzitegi Nazionalak berrogei urteko kartzela-aldia ezarri zion Filipinetako zigor horren ordez. 2010ean, familiak eta bere abokatuek indultua eskatu zieten Filipinetako agintariei. Espainiako Gobernuak eskaera horri babesa ematen ziola adierazi zien Filipinetako agintariei. Eta Talde Popularrarekin erdibideko zuzenketa bat adostu eta sinatu ondoren gaur dakarkigun legez besteko proposamen honen bidez zera eskatzen dugu, abiaraz daitezela Paco Larrañagarentzat indultu hori lortzeko beharrezko diren gestio diplomatiko guztiak, Espainiaren eta Filipinen artean dagoen aldebiko ituneko 11. artikuluari jarraikiz. Zergatik indultua? Ba Paco Larrañaga… Nazio Batuen Giza Eskubideen aldeko batzordearen 2006ko ebazpen batek ere adierazi zuen epaiketa bidegabea izan zela, eta oinarrizko eskubideak urratu zirela, Giza Eskubideen Nazioarteko Ituneko 14. artikulua hautsita. Froga garrantzitsu batzuk ezin izan ziren erabili edo Filipinetako auzitegiak ez zituen onartu orduko prozedura judizial hartan. Beste epaiketa bat egin izan balitz, Paco Larrañaga errugabe atera izango zen, ziur asko. Beste epaiketa bat lortzea ia ezinezko dirudienez, hau eskatzen dugu guk: barkamena Filipinetako Gobernuaren eskuetan dagoenez eta aldebiko itun bat dagoenez, Espainiako Gobernuak aktiba ditzala egiaz bere mekanismo diplomatiko guztiak, bere ekimen politiko osoa, Paco Larrañagarentzat indultu hori lor- tzeko bultzada emate aldera. Egia da Euskadin –Martuteneko espetxean zigorra betetzen– daramatzan urteotan lortu duela eguna kalean eta soilik gaua igarotzea espetxean, baina, dena den, proposamena egin duen Talde Sozialista honek uste du hori ez dela nahikoa, indultua merezi baitu gaizki epaitutako gertakizun haiei dagokienez. Beraz, horregatik dakarkigu legez besteko proposamen hau Ganbera honetara, Paco Larrañagaren indultua lortzera bideratutako gestio diplomatikoak abiarazteaz pentsa dezagun. Besterik gabe, eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_504
|
10
|
14
|
28.02.2013
|
QUIROGA CIA
|
PV-ETP
|
Euskal Sozialistak legebiltzar-taldeak egindako legez besteko proposamena, Paco Larrañagaren espetxe-egoerari buruz. Eztabaida eta behin betiko ebazpena
|
Eskerrik asko, presidente andrea. Arratsalde on. Lehen ere esan den eran, ez da Legebiltzar honek Larrañaga jaunaren egoerarekiko iritzia ematen duen lehen aldia. 2005ean, Legebiltzarreko Talde Popularrak legez besteko proposamen bat aurkeztu zuen, Espainiako Gobernuak indultua eska zezan; ekimen hori, ordea, atzera bota zen azkenean, adierazpen instituzional batera iritsi baikinen Legebiltzarreko talde guztion artean. Orduan, heriotza-zigorra zen kondena, eta Espainiako Gobernuaren eta erakundeen ahaleginak Larrañaga jaunaren exekuzioa ekiditeko eta askapena lortzeko ziren. Une hartan zerbait egin zezakeen bakarra Errepublikako presidentea zen. Espainiako Gobernuak, zigor horren aurka beti, biziarteko kartzelaaldiaz kommutatzeko eskatu zuen, eta presidenteak onartu egin zuen azkenerako, 2006an. Larrañaga jauna Espainiara ekarri zuten gero, Filipinen eta Espainiaren artean sinatutako pertsonen lekualdaketari buruzko itunaren babespean. Espainian biziarteko kartzela-zigorra ez dagoenez, Auzitegi Nazionalak berrogei urteko kartzela-aldia ezarri zuen horren ordez. Larrañaga jaunak indultua eskatu zien 2010eko ekainean Filipinetako agintariei, haiek baitira afera honetan eskumena duten bakarrak. Eta, lehen esan bezala, guk aurkeztutako osoko zuzenketan aipatzen dugun ituneko 11. artikuluari jarraikiz eman beharko liokete. 11. artikulu horrek dio zigorra ezartzen duen estatuak baino ezin duela eman zigorraren edo segur- tasun-neurriaren indultua, amnistia edo kommutazioa, bere konstituzioari eta legeei jarraikiz. Alabaina, zigorra betearaziko duen estatuak eska diezaioke zigorra ezarri duen estatuari indultua, amnistia edo kommutazioa, eskaera funtsatu baten bidez. Ederki, hori da aurreko gobernuak –Zapatero jaunaren gobernuak– gutun baten bidez egin zuen gestioa. Gutun hori indarrean dago oraindik, eta horixe azaldu zuen Kanpo Arazoetako ministroak duela gutxi, Euzko Abertzaleak taldeko ordezkariak Senatuan galdetu zionean. Horrenbestez, Gobernu honen jarrera bera da, hau da, indultua eskatzekoa. Eta, beraz, Mariano Rajoyren Gobernua gestio horiek egiten eta gauzatzen ari da. Esan nahi nuen, hori bai, gestio horietan familia aintzat hartzen ari garela, egoera zein den jakinarazten zaiela. Bada, Alderdi Popularrak proposatutako zuzenketaren funtsa zera zen, legez besteko proposamenaren helburua Larrañaga jaunari indultua ematea bada benetan –eta seguru hala dela–, ez zuela zentzurik eta ausarkeria bat zela Legebiltzar hau Larrañaga jauna errugabea ote den ala ez edo hari eginiko prozedurak berme guztiak ote zituen ala ez hastea; bada, gaur ekimen honekin lortu nahi dugun indultu horretarako bidea erraztu baino oztopatu egingo luke horrek. Beraz, Alderdi Popularraren zuzenketa kontu hori alde batera uzteko da, eta esan dizuedan eskaera horri heltzeko, hau da, Espainiako Gobernuak gestioak egiten jarrai dezan (halaxe iritsi gara azkenean erdibideko zuzenketara) Larrañaga jaunarentzat onura hori lortzeko. Bukatzeko, jaun-andreok, eskerrak eman nahi dizkiot ekimenaren proposatzaileari, erraza izan baita akordio honetara iristea –guztien adostasuna eta akordioa lortzea hain garrantzitsua den honetan– guztiok bilatzen dugun eta Espainiako Gobernuak laster lortzea espero dugun kontu honetan. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_505
|
10
|
14
|
28.02.2013
|
MANEIRO LABAYEN
|
Mixto-UPyD
|
Euskal Sozialistak legebiltzar-taldeak egindako legez besteko proposamena, Paco Larrañagaren espetxe-egoerari buruz. Eztabaida eta behin betiko ebazpena
|
Eskerrik asko, ganberaburu andrea. Soil-soilik esateko adostutako erdibideko zuzenketa horren alde bozkatuko dugula, bai. Eskerrak eman nahi dizkiogu Mendia andreari gai hau Ganberara ekartzeagatik, eta espero dugu erdibideko zuzenketa hau onartzeak balioko duela lehenbailehen eman diezaioten indultua Larrañaga jaunari. Besterik ez. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_506
|
10
|
14
|
28.02.2013
|
MAEZTU PEREZ
|
EH Bildu
|
Euskal Sozialistak legebiltzar-taldeak egindako legez besteko proposamena, Paco Larrañagaren espetxe-egoerari buruz. Eztabaida eta behin betiko ebazpena
|
Ez, baina –bestela, zuzendu iezadazu– aipatzen da Giza Eskubideren Kontseiluaren txosten bat proposamen horren zioan, eta nik hartu dut beste txosten bat, Kontseilu berdinarena, Espainian aplikatzen den espetxe politikaren inguruan, kasu honetan ari gara Filipinasen espetxe politikaz. Uste dut Ganbera honetan egin litekeela Espainia aplikatzen ari den espetxe politikaren inguruan eta kontseilu berdinak egindako beste txosten baten inguruan.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_507
|
10
|
14
|
28.02.2013
|
MAEZTU PEREZ
|
EH Bildu
|
Euskal Sozialistak legebiltzar-taldeak egindako legez besteko proposamena, Paco Larrañagaren espetxe-egoerari buruz. Eztabaida eta behin betiko ebazpena
|
Nik oso ondo zehaztu dut gaia eta jarraituko dut zehazten. EH Bilduk Alderdi Sozialistak eta Alderdi Popularrak sinatu duten erdibidekoaren alde bozkatuko du, baina uste dut salatu behar dela talde bi horien hipokresia giza eskubideak tratatzeko orduan eta giza es- kubideak euskal herritar bati aplikatzeko orduan egiten duten irakurketa eta beste euskal herritar batzuei aplikatzeko orduan egiten duten irakurketa. Eta ez dira nire hitzak, baizik eta Nazioarteko Giza Eskubideen Kontseiluak egindako txostenetik hartu ditut. Horregatik, eta bukatzeko, EH Bilduk alde bozkatuko du, baina guretzako hemen talde batzuek euren burua santu bezala ikusten dute edo Estatu espainolaren burua santu bezala ikusten dute giza eskubideak aplikatzerako orduan eta beste honena, kasu honetan Filipinarena, pekatari eta euren pekatuak ere, uste dut beharrezkoa dela aitortzea. Besterik ez.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_508
|
10
|
14
|
28.02.2013
|
RAMÍREZ ESCUDERO ISUSI
|
Euskal Sozialistak legebiltzar-taldeak egindako legez besteko proposamena, Paco Larrañagaren espetxe-egoerari buruz. Eztabaida eta behin betiko ebazpena
|
Buenas tardes. Hiru esaldi historiko labur erdibideko zuzenketaren alde zergatik bozkatuko dugun azaltzeko eta ulertarazteko: "Demokrata naiz, eta euskalduna; irizpide horien arabera jokatu nuen nire kudeaketan"; "Heriotza-zigorraren etsaia naiz"; "Gizaki baten bizitza munduko altxorrik handiena da; ahal izan nituenak salbatu nituen". Esaldi horiek dudarik gabe sinatuko nituzke nik, % 100ean, baina ez dira nireak; Bigarren Errepublikako Justizia ministro zen Manuel de Irujo abertzaleak esan zituen duela hirurogeita hamabost urte. Eta bakearen aldeko eta giza eskubideen errespetuzko filosofia horri jarraikiz, bat egingo dugu Espainiako Gobernuari egin nahi zaion eskaerarekin: Filipinetako Gobernuari Paco Larrañagaren indultua eskatzekoa. Irujoren esaldiak ez dira duela gutxikoak. 1938an esan zituen, duela hirurogeita hamabost urte. Izan ere, abertzaletasunaren jarrera beti izan da hori, duela ehun urte baino gehiagotik, askatasunaren eta giza eskubideen errespetuan oinarritutakoa, eta ez Euskadin bakarrik, munduan gizaki bat dagoen edozein txokotan baizik. Duela zortzi urte, Legebiltzar honek adierazpen instituzional bat onartu zuen, non Paco Larrañagari indultua emateko edo heriotza-zigorra indargabetzeko eskatzen baitzen. Eta, hain zuzen ere, Heriotza Zigorraren Aurkako Nazioarteko Eguna baino hiru egun lehenago egin zen adierazpen hori. Handik hilabete batzuetara, Filipinetako presidenteak heriotza-zigor hori biziarteko kartzelaz kommutatu zuen; beraz, badirudi, Legebiltzar honen erruki-eskaerak, besteak beste, izan zuela bere eragina. 2005eko Eusko Jaurlaritza hark lau eskaera egin zituen. Lehenik, babesa eta elkartasuna adieraz- tea Paco Larrañagaren familiari, heriotza-zigorra jaso baitzuen Filipinetako Errepublikan, irregulartasunez jositako epaiketa baten ostean. Bigarrenik, delituen biktimei eta familiei elkartasuna eta errukia adieraztea, eta, era berean, adierazpen hau egitea: Giza Eskubideen Adierazpen Unibertsalean jasotako printzipioekin bat eginda, botere publikoek ez dutela heriotzazigorraz baliatu behar delinkuentziaren aurkako legezko borroka horretan. Hirugarrenik, Filipinetako presidente Gloria Macapagal Arroyo andreari eskatzea Barkamenaren Legeak ematen dizkion ahalmenak erabiliz eman diezaiola Paco Larrañagari indultua, edo heriotza-zigorraren kommutazioa, bestela. Eta, azkenik, Eusko Jaurlaritzaren 2005eko adierazpen instituzional hura Filipinetako presidenteari, Espainiako Gobernuari eta Kanpo Arazoetako ministroari ematea. Orduan adierazpen hark denbora gutxian, besteak beste, heriotza-zigorra kommutatzea lortu bazuen, espero izatekoa da orain, zortzi urte igarota, gauza bera gertatuko dela proposamen honekin, eta Paco Larrañaga askatasun osoz ibili ahal izango dela Euskadiko kaleetan eta gure artean izango dela, Martuteneko espetxeko barren eragozpenik gabe. EH Bilduren hizketaldiari dagokionez, nik uste esandakoaren zatirik handienarekin bat egiten dugula askok, baina, ganberaburuak zioen eran, Paco Larrañagaz hitz egiteko zen gaurkoa. Ezin liteke nahastu garia eta garizuma, nahiz eta bat gatozen adierazpen horien edukiaren zatirik handienarekin. Muchas gracias. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_509
|
|
10
|
14
|
28.02.2013
|
MENDIA CUEVA
|
SV-ES
|
Euskal Sozialistak legebiltzar-taldeak egindako legez besteko proposamena, Paco Larrañagaren espetxe-egoerari buruz. Eztabaida eta behin betiko ebazpena
|
Zure baimenarekin, jesarlekutik egingo dut berba. Tira, egia esanda, Euzko Alderdi Jeltzalearen ordezkariak EH Bilduren berbaldiko zer zatirekin datorren bat argitzea nahi nuke: Espainiako justiziak oinarrizko eskubideak urratzen omen dituen zati horrekin, sakabanaketaren zatiarekin… Bada, kezkagarri samarra egiten zait EAEn gobernuko ardurak dituen eta espetxe-politikaren zati bat kudeatzen duen alderdi batek halako zalantzak adieraztea sistema honetaz; hobetu ahal izango da, baina, Churchillek zioen eran, "demokrazia sistema guztien artean kalte txikiena eragiten duena da", eta herri honetan urte askoan pairatu dugun garondoko tiroak baino askoz iragazki gehiago igarotzen dituelakoan nago. Eta betekizun irrigarri hori zuri tokatu zaizu, Maeztu jauna, eta, egia esanda, asko sentitzen dut, oso estimu handitan baitzaitut eta ez baitut inolako zalantzarik zure ibilbide demokratikoaz eta herri honetan gertatzen ari den guztiaren aurrean sentitzen duzun gaitzespenaz, baina niri gustatuko litzaidakeen puntu hau zure taldeko besteren batek azaltzea, beste ibilbide historiko bat eta bizkarrean beste zama bat daraman norbaitek, beharbada. Dena den, puntu honetatik min handiena ematen didana gaiaren erabilpena da; izan ere, ganberaburuak esan duen moduan, gaitik atera egin da, gaur osoko bilkurara ekarritako gaia Paco Larrañagaren egoera zen eta. Nik uste dut bera ezagutzeko aukera izan dugun guztiok eta prentsatik ezagutu duten guztiek bat egiten dugula familiarekin, familiaren sufrimenduarekin eta beraren espetxeko egoerarekin, eta uste dugu merezi duela, Filipinetan beste epaiketa bat egitea ez bada, indultua jasotzea, bizitzan beste aukera bat izan dezan. Eta beste kontu bat: uste dut euskal presoen espetxe-legediaren, askatasunaren, sozializazioaren eta birgizarteratzearen gaineko eskumena espetxeetan pairatu izan duten kondena bikoitz horri dagokiola batez ere… La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_510
|
10
|
14
|
28.02.2013
|
MENDIA CUEVA
|
SV-ES
|
Euskal Sozialistak legebiltzar-taldeak egindako legez besteko proposamena, Paco Larrañagaren espetxe-egoerari buruz. Eztabaida eta behin betiko ebazpena
|
Baina eurak hasi dira. Barkatu, presidentea…
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_511
|
10
|
14
|
28.02.2013
|
MENDIA CUEVA
|
SV-ES
|
Euskal Sozialistak legebiltzar-taldeak egindako legez besteko proposamena, Paco Larrañagaren espetxe-egoerari buruz. Eztabaida eta behin betiko ebazpena
|
Klaro, eurek hitz egin dute eta guk ezin dugu hitz egin.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_512
|
10
|
14
|
28.02.2013
|
MENDIA CUEVA
|
SV-ES
|
Euskal Sozialistak legebiltzar-taldeak egindako legez besteko proposamena, Paco Larrañagaren espetxe-egoerari buruz. Eztabaida eta behin betiko ebazpena
|
Tira, zera esan nahi dut, bakoitzak bere gain har ditzala dagozkion erantzukizunak. Besterik gabe, eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_513
|
10
|
14
|
28.02.2013
|
QUIROGA CIA
|
PV-ETP
|
Euskal Sozialistak legebiltzar-taldeak egindako legez besteko proposamena, Paco Larrañagaren espetxe-egoerari buruz. Eztabaida eta behin betiko ebazpena
|
Eskerrik asko, presidente andrea. Gaur hona ekarri gaituen gaiari helduta, badirudi Ganbera osoak bat egiten duela zigor horren kommutazioarekin, Paco Larrañaga ahalik eta azkarren atera dadin kalera, horretarako lan egin baitu beti Legebiltzar honek. Bada, Legebiltzar honek hainbeste urtean bereizgarri bat izan badu, zera izan da, askatasuna eta bizitzarako eskubidea defendatu izan dituela, heriotza-zigorraren kontra egin duela; zenbaitek, ordea, ezin esan hori hain ozen eta argi… Zuk parean jarri dituzu Alderdi Sozialista eta Alderdi Popularra… Guk, hemen, zera esaten dugu, "zartaginak labeari, ipurbeltz". Zuek ere nahi duzuena hartzen duzue. Baina joan gaitezen gaiaren harira; bada, uste dut, ganberaburu andrea, Maeztu jaunaren hizketaldia lehenago eten izan bazenu, ez ginatekeela hona iritsi izango, eta Ganbera honetan eztabaidagaia errespetatu egin behar dugula deritzot nik. Maeztu jauna mezu bat igortzera etorri da hona. Guztiok egin genezakeen hori, eta harira ez datozen eztabaidetan murgildu. Nik ez dut hori egingo, baina berriz esango dut ekimen honen gainean lortutako akordioa balioetsi egin behar dela eta izango dugula astia beste kontuez eztabaidatzeko. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_514
|
10
|
14
|
28.02.2013
|
MAEZTU PEREZ
|
EH Bildu
|
Euskal Sozialistak legebiltzar-taldeak egindako legez besteko proposamena, Paco Larrañagaren espetxe-egoerari buruz. Eztabaida eta behin betiko ebazpena
|
Bai, zure baimenarekin, jesarlekutik. Kasu honetan aipamen zuzenak egon direnez, espero dut ganberaburuak utziko didala erantzuten egon diren aipamen zuzenei. Lehenengo eta behin, esateko legebiltzarkide honek betidanik giza eskubideak defendatu izan dituela eta kasu honetan, niretzat –eta hauxe zen gure interpretazioa gai honen inguruan–, giza eskubideez ari ginen. Giza eskubideak guztiontzako direlako, bai Paco Larrañaga deitu edo beste izen bat baldin badaukazu, berdin ere, giza eskubideak aplikatu behar direlako. Hori, hasteko. Gero, bakarrik esatea kasu honetan esan dugula alde bozkatuko dugula, gai honen alde bozkatuko dugula eta bakarrik agerian utzi nahi genuela kasu honetan, Ganbera honetan, alderdi batzuek giza eskubideak aplikatzerako orduan ez dutela irizpide berdina aplikatzen. Eta hori, uste dut agerian geratu behar zela. Hori, bakarrik.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_515
|
10
|
14
|
28.02.2013
|
RAMÍREZ ESCUDERO ISUSI
|
Euskal Sozialistak legebiltzar-taldeak egindako legez besteko proposamena, Paco Larrañagaren espetxe-egoerari buruz. Eztabaida eta behin betiko ebazpena
|
Mendia andreari esan nahi diot ez nintzela presoen eskubide juridiko eta politikoez bakarrik ari, giza eskubideez baizik. Bada, horretaz hasi gara hitz egiten gaur Paco Larrañagaren kasuari heldu diogunean. Eta esan nahi nion Maeztu jaunaren hizketaldiaren lehen zatiaz ari nintzela, presoen urruntzeari buruz zehazki. Nik uste dut Ganbera honetan ia guztion iritzia izango dela presoen urruntzea giza eskubideen zapalketatzat jo daitekeela. Hau da, urruntzeaz eta horrek ETAko presoen giza eskubideetan eragiten duenaz besterik ez nintzen ari. Ez nintzen beste eskubide batzuez ari; ez nintzen eskubide politiko, juridikoak edo sozialez ari. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_516
|
|
10
|
14
|
28.02.2013
|
BARRIO BAROJA
|
PV-ETP
|
Euskal Legebiltzar Talde Popularrak egindako legez besteko proposamena, musika-eskolen finantziazioari buruz. Eztabaida eta behin betiko ebazpena
|
Arratsalde on. Eskerrik asko, ganberaburu andrea. Legebiltzarkide jaunandreok, labur arituko naiz, afera honetan gehiengoa ados dagoela ikusita. Gai hau ez da berria Eusko Legebiltzarrean. Hezkuntza eta Kultura Batzordeak 2006ko urriaren 11ko bileran hitz egin zuen jada gai honetaz. Gaiaren xehetasunak ezagutu ondoren, esan zuen orduan Eusko Legebiltzarrak Hezkuntza, Unibertsitate eta Ikerketa Saila bultzatzen zuela "Euskal Autonomia Erkidegoko musika-eskolen egoeraren azterlan global bat abiarazi, koordinatu eta, hala balegokio, idaztera". Era berean, esan zuen Eusko Legebiltzarrak Hezkuntza, Unibertsitate eta Ikerketa Saila bultzatzen zuela une hartan "aurrekontu-zuzkidura pixkanaka areagotzera, musika-irakaskuntzako zentroei dirulaguntzak emateko hainbat urterako plan batean, zeinaren finantzaketan herri-administrazioek parte hartuko baitute bost urtean % 33ra iristeko"; hura zen ehuneko ideala Europan, orduko erreferentzia eta oraingoa. Eta ekimen hark beste gauza bat ere bazioen: "dena den, sail horrek behar diren neurriak hartuko ditu uneko aurrekontuan onartutako gastuaren zati bat, ekitaldiaren amaieran erabili gabe gelditutakoa, musika-eskolen partida areagotzeko erabiltzeko". Ongi, oraindik ere bide luzea dugu aurretik. Ekimen hori ez dago osatua, inondik ere, eta bost urte baino gehiago igaro dira jada. Adierazpen horri beste bultzada bat eman beharra dago gaur, eta, Euskal Herriko Musika Eskolen Elkartearekin hartu-emanetan aritu ondoren, gai hau dakarkigu berriro Ganbera honetara. Aipatzekoa da, ezbairik gabe, gure musikaeskolek guztiontzako hezkuntzan betetzen duten eginkizuna. Izan ere, adin eta gaitasun guztiak biltzen dituzte beren plan pedagogikoan, bai eta musika-estilo guztiak ere, eta Euskadiren musika-ondarea eta -historia aditzera emateko, ezagutzeko eta zabaltzeko gunea dira, gainera. 1992tik, musika-eskolen ereduaren aldeko apustua egin zenetik (89 eskola daude Euskal Autonomia Erkidegoan gaur egun), musika-irakaskuntza gorantz doa, eta ikasle-kopuruan igartzen da hori (35.000 baino gehiago gaur egun), bai eta espezialitateen eskaintzan ere, zabaldu egin baita eta taldeaniztasun handia sortu baita (lau urtekoetatik hasita, adin-mugarik gabe), eta oihartzuna eta zeresana dute tokiko kulturan eta tradizio kulturaletan. Datu objektiboak dira horiek; hortxe daude. Jakina, musika-eskolak Europarekin ere alderatu behar dira: Europar Batasuneko gainerako herrialdeetan aspalditik gertatzen den bezala, musika-eskolek gure herrialdeko musika-hezkuntzan zeregin erabakigarria bete behar dute XXI. mendean ere, eredu malguak eskainiz, eredu ireki eta kalitatekoak, arte-hezkuntza horren barruan errespetu sozialaren eta kulturaaniztasunaren alde egiten dutenak. Musika-eskola hauek horren alde egiten saiatzen dira. Alde horretatik –eta ez naiz gehiago luzatuko–, proposamena egin duen taldea –gu, Sozialisten Taldea– eta Euzko Abertzaleak taldea erdibideko zuzenketa batera iritsi gara, eta hauxe diogu gai honi buruz: "Eusko Legebiltzarrak Eusko Jaurlaritzako Hezkuntza, Hizkuntza Politika eta Kultura Saila hertsatzen du ekintza-plan bat finkatzera, erabilgarri dauden baliabideen esparruan etengabe aurrerantz egitera, zehazteko dagoen epe baten barruan…" (tira, gai orokor samarrak dira batzuk, eta Eusko Jaurlaritzak eskolekin egin behar du lankidetza), "helburu hau lortzeko: % 33ko finantzaketa musika-eskolentzako eta Euskal Herriko Musika Eskolen Elkartearekin lankidetza bere funtzionamendua hobetu eta eguneratzeko, musika-hezkuntzaren sektoreari oinarri sendoak emate aldera". Tira, adierazpen bat da, adierazpen generiko bat, esateko Eusko Jaurlaritzak konpromisoa hartu duela lanari ekiteko, musika-eskolekin lankidetzan aritzeko. Hori positibotzat hartu dute haiek, eta, horregatik, ekimen horri babesa emateko eskatzen diogu Ganbera honi. Besterik ez. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_517
|
10
|
14
|
28.02.2013
|
CELAÁ DIÉGUEZ
|
SV-ES
|
Euskal Legebiltzar Talde Popularrak egindako legez besteko proposamena, musika-eskolen finantziazioari buruz. Eztabaida eta behin betiko ebazpena
|
Arratsalde on. Gai honi buruz ez naiz luze joango, batez ere, Barrio jaunak esan duen bezala, oso gaia jakina delako. Gaur musika eskolei buruzko adostasun batetara heldu gara, orain dela sei urte heldu ginen bezala, eta espero dugu baldintza egokiak edukitzea, batez ere, akordio hau bermatu ahal izateko. Eta mila esker denoi.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_518
|
10
|
14
|
28.02.2013
|
AGIRREZABALA MANTXOLA
|
EH Bildu
|
Euskal Legebiltzar Talde Popularrak egindako legez besteko proposamena, musika-eskolen finantziazioari buruz. Eztabaida eta behin betiko ebazpena
|
Eskerrik asko, mahaiburu andrea. Beno, Euskal Herria Bilduk ez du erdibideko proposamen hau sinatu bi arrazoirengatik: alde batetik, eskaini ere egin ez zaiolako, esan ere egin ez zaiolako; hori, alde batetik, eta beste alde batetik, harritu egin nau pixka bat Carmelo Barriok hemen esandakoak. Berak aitortu duenez, estas son cuestiones muy generales; es más una declaración, no es un compromiso. Aunque dice que el Gobierno se compromete a ello, no sé donde está el compromiso del Gobierno, pero bueno. Hala ere, gaira etorriz, Euskal Herria Bilduk aldeko bozka emango du. Aldeko bozka emango du, gu geu, baita ere, musika eskolen ordezkariekin harremanetan jarri garelako eta beraiek kontenplatzen dutelako edo aurreikusten dutelako hobe dela horrelako akordio bat ezer baino. Beraz, aldeko bozka eman, emango dugu. Baina badaude, eta aipu berezia egin diolako Barrio jaunak, hain zuzen, eskola musiken inguruan 2006an hartutako erabakiari, non hiru gauza planteatzen zituen: azterketa orokor bat egitea, bost urteetan % 33 lortzea, eta hemen alde inportante bat dago: orain zuek sinatu duzuen erdibideko proposamen honetan eperik ez dago, zehaztasunik ez dago; esaten dena da "establecer un plazo de acción, pero en un plazo de tiempo a determinar". Lehen, behintzat, jarri zen data bat, jarri zen epe bat, eta oraingoan, berriz, ez da ezer jarri. Beraz, nik uste dut horretan atzerapauso bat izan, badela. Eta partida handitzea ere esaten zen hirugarren puntuan, zuk zeuk esan duzun bezala, une hartan, batez ere, erreparatzen zion 2006 urteari. Orduan, hemen horrelakorik ez da aipatzen. Eta nik uste dut bi hutsune dituela, hain zuzen, gure ikuspuntutik erdibideko proposamen honek. Lehenik eta behin, eperik ez duela markatzen, lehen esan dudan bezala, eta bigarrenik, epea zehazteaz aparte, konpromezurik ez dagoela; eta konpromezu ikuspuntutik Euskal Herria Bilduk planteatzen zuen 2012rako aurreikusita zegoen aurrekontua ere kontenplatzea. Hori ere ez da hor gauzatu, eta iruditzen zaigu oportunitate galdu bat izan litekeela. Zer bide edo zer abiapuntu hobe horrelako konpromezu bat hartzea baino, hain zuzen, hemen esaten den "plan de acción" hori egiteko "y avanzar progresivamente". Avanzar progresivamente desde un punto de partida que podía ser el presupuesto del 2012, pero ni eso se ha recogido. Helburuarekin bat gatoz, esan beharra daukat, % 33 aurreikusteak Gobernuak ordaindu behar duena ideal europeo edo eredu europear horri erantzuten dio, non finkatzen duen % 33 Jaurlaritzak, % 33 udalek eta % 33, hain zuzen, musika eskola horietara doazen bezeroak. Beraz, gu eredu horrekin eta helburuarekin bat gatoz, eta bat gatoz, baita ere, erdibideko proposamen horretan jartzen den beste puntuarekin, non esaten den "Colaborar con la Asociación de Escuelas de Música del País Vasco". Gu, honekin, ados. Espero dezagun, hain zuzen, hemen sinatu duzuena eta, lehen esan dudan bezala, guk aldeko bozka eman dugun proposamen hau gauzatzen joan dadila. Harreman horiek has daitezela, adostasunetara irits daitezela eta, batez ere, ez dezagula jarraitu behar dugun iparrorratz hori galdu, hau da, % 33ra iristearena. Besterik ez, eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_519
|
10
|
14
|
28.02.2013
|
ARRIZABALAGA ARRUZA
|
EA-NV
|
Euskal Legebiltzar Talde Popularrak egindako legez besteko proposamena, musika-eskolen finantziazioari buruz. Eztabaida eta behin betiko ebazpena
|
Arratsalde on denoi, mahaiburu andrea, lehendakari jauna eta legebiltzarkideok. Beno, nik ere musika eskolen inguruan beraien helburuak eta lorpenak azpimarratu nahi nituen, baina uste dut klaro gelditu direla eta denok argi ditugula urte hauetan guztietan zer-nolako lana egin duten gure gizartean. 1992. urtean sortu zirenetik musika eskolek lorturiko helburu horiek urtero-urtero hobetuz joan egin dira eta gaur egun duten mailaraino heldu dira. Labur esateko, Musika Eskolen Europar Elkartearen gomendioaren eskutik 2006ko urriaren 27an Legebiltzar honek hartu zuen erabakia dela-eta esan orain arte hau burutzen joan izan dela. Hala ere, ezin dugu ahaztu zer-nolako egoera ekonomikoan aurkitzen garen une hauetan, baina Administrazio honek dagokion garrantzia ematen die musika eskolei, nahiz eta oparotasunean ez bizi gaur egun, eta bere esku dituen baliabideekin hauen funtzionamendua hobetu eta eguneratzen saiatzen ari da. Honetarako, Gobernua elkar lanean ari da jada, Agirrezabala jauna, Euskal Herriko musika eskolen elkarteekin, gabeziak detektatu eta ahal den heinean zuzendu eta hobetzeko. Eta horregatik sinatu dugu erdibideko bat Talde Popular eta Talde Sozialistarekin, honen bitartez ulertzen dugulako 2006ko urriaren 27an hartutako akordioaren jarraipen bat dela, urrats berriak emanez. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_520
|
10
|
14
|
28.02.2013
|
BARRIO BAROJA
|
PV-ETP
|
Euskal Legebiltzar Talde Popularrak egindako legez besteko proposamena, musika-eskolen finantziazioari buruz. Eztabaida eta behin betiko ebazpena
|
Bai, eskerrik asko, ganberaburu andrea. Bai, eskerrak eman nahi dizkiet taldeei erdibideko zuzenketa honen alde egiteagatik. Argi dago ez zela, beharbada, azken helburua edo guztiok buruan genuen xedea edo jomuga, baina ematen dio beste bultzada bat egiteko zegoen eta oraindik ere egiteko dagoen kontu horri. Eta, dena dela, gure zeregina da, legebiltzarreko taldeon zeregina, Jaurlaritzak egiten duena kontrolatzea Euskal Herriko musika-eskolak finantzatzeko eginkizuna betetzeko bide bat finkatu duen honetan. Besterik gabe, eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_521
|
10
|
14
|
28.02.2013
|
AGIRREZABALA MANTXOLA
|
EH Bildu
|
Euskal Legebiltzar Talde Popularrak egindako legez besteko proposamena, musika-eskolen finantziazioari buruz. Eztabaida eta behin betiko ebazpena
|
Eskerrik asko, mahaiburu anderea, jesarlekutik... PNVko ordezkariari esateko pozten ari naizela, ari bada eskola musiketako ordezkariekin lanean. Ez duzu inongo zehaztasunik eman, zertan ari den. Ari, ari da, aritu eta aritu eta aritu daiteke, baina zehaztasunak jakingo bagenitu, askoz ere hobeto. Ez dakit aurrekontuez ere hitz egin, hitz egiten ari diren, zeren eta guk Alderdi Popularrak jarritako proposamenari emendakin bat jartzen genionean abiatzen ginen momentu honetako egoeratik; eta momentu honetako egoera da, hain zuzen, 2012ko ebazpenean, hau da, azaroan atera zen musika eskolei laguntzeko ebazpenean, 9.518.039 euroko dirulaguntzak eman zitzaizkien. Eta guk eskatzen genuena da, hain zuzen, horixe mantentzea 2013 urterako. Beraz, pozten naiz edo pozten gara eskola musikako ordezkariekin aritzeaz, baina zehaztasunik ezean, ulertuko duzu esplikazioak eskatu, eskatuko ditugula. Besterik ez, eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_522
|
10
|
14
|
28.02.2013
|
ARRIZABALAGA OLAIZOLA
|
EA-NV
|
Euskal Legebiltzar Talde Popularrak egindako legez besteko proposamena, musika-eskolen finantziazioari buruz. Eztabaida eta behin betiko ebazpena
|
Mahaiburu andrea, laburki, jesarlekutik. Bakarrik Agirrezabal jaunari esateko: legebiltzarkide bat naiz, ez naiz Gobernua, horretarako kontrol bilkurak dituzu horrelako galderak egiteko, baina bai, esan dut elkarlana hasi dutela, gabeziak detekta- tzen ari direla, horiek saihesteko lanean. Besterik ez.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_523
|
10
|
15
|
01.03.2013
|
ORBEGOZO URIBE
|
EA-NV
|
Galdera, Kerman Orbegozo Uribe Euzko Abertzaleak taldeko legebiltzarkideak Osasuneko sailburuari egina, alor soziosanitarioan euskal herritarren onerako izango diren jardunbideei buruz
|
Eskerrik asko, presidente anderea. Egun on, lehendakari. Egun on, sailburuok. Egun on, legebiltzarkideok. Osasun sailburu jauna, otsailaren 18an egindako agerraldian, Osasun Batzordean, aurkeztu zenigun zure sailaren ildo nagusiak zeintzuk izango diren. Beste asmo batzuen artean, adierazi zenigun arreta berezia emango zeniola mendekotasunari, zahartzaroari eta baita ere kronikotasunari. Aipatu zenuen ezinbestekoa izango zela elkarlana esparru soziosanitarioan. Elkarlana bai Jaurlaritzako sailen artean, alegia Osasun Sailaren eta gizarteekintzan eskumena duten sailen artean eta baita beste erakundeekin ere.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_524
|
10
|
15
|
01.03.2013
|
ORBEGOZO URIBE
|
EA-NV
|
Galdera, Kerman Orbegozo Uribe Euzko Abertzaleak taldeko legebiltzarkideak Osasuneko sailburuari egina, alor soziosanitarioan euskal herritarren onerako izango diren jardunbideei buruz
|
Agerraldian iragarri zenigun hainbat neurri hartzeko asmoa. Gure taldeak, sailburu jauna, konfiantza osoa dauka hartuko diren neurriek euskal gizartearen beharrei erantzun egokienak emango dizkietela. Zentzu horretan, gustatuko litzaiguke jakitea edo zehaztea zein arlotan lan egingo duen Jaurlaritzak edo Osasun Sailak eta zein neurri hartuko diren aipatutako esparruan. Besterik gabe, mila esker.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_525
|
10
|
15
|
01.03.2013
|
OSASUNEKO SAILBURUAK (Darpón Sierra)
|
Galdera, Kerman Orbegozo Uribe Euzko Abertzaleak taldeko legebiltzarkideak Osasuneko sailburuari egina, alor soziosanitarioan euskal herritarren onerako izango diren jardunbideei buruz
|
Presidente anderea, legebiltzarkideok, lehendakari jauna, egun on guztioi. Lehenik eta behin, Orbegozo jauna, Ganberaren aurrean azpimarratu nahi dut Osasun Sailarentzat lehentasunezkoa eta ezinbestekoa dela gizarte-gaietan koordinatuta lan egitea. Joan den otsailaren 18an Osasun eta Kontsumo Batzordean azaldu genuen moduan, arreta berezia jarriko diegu gaixotasun kronikoei, zahartzaroari eta mendekotasunari. Hori izango da gure jardueralerroetako bat. Horretarako, lankidetza handiagoa bultzatu nahi dugu Eusko Jaurlaritzako Osasun Sailaren eta Enplegu eta Gizarte Politiketako Sailaren artean, eta gaiarekin lotura duten gainerako erakundeekin, gure arteko lankidetza koordinatzeko eta kalitatezko zerbitzua emateko. Lan koordinaturako proposamena egitean, ez gara pentsatzen ari mendekotasun-egoeran dauden adinekoetan bakarrik, baizik eta edozein adin eta edozein minusbaliotasun duten pertsonetan, baita bazterketa-arriskuan dauden giza taldeetan ere. Etapa horretarako oinarri gisa, adostasun handiko esparru-dokumentu bat dugu, Eusko Jaurlaritzaren, foru-aldundien eta Eudel Euskadiko Udalen Elkartearen artean adostua. Elkarrekintza eraginkorrak lortzeko, ziur gaude erakundeen artean adostutako jarduerak egin behar ditugula, jarduera-ardatz hauetan oinarrituta: Lehenik eta behin, arlo soziosanitarioko elkarlanerako plan bat egingo dugu, eta, plan horretan, helburu komunak definituko ditugu, batez ere, kontuan izanik parte hartzen duten erakunde guztien ikuspegi partekatua. Plan horren barruan, prebentzioari jarriko diogu arreta, lehentasunezko beharrak aztertuko ditugu, gaixotasun arraroen arretarako plan soziosanitarioa jarriko dugu martxan, eta, horrez gainera, Arreta Soziosanitarioko Euskal Kontseiluak egindako arreta goiztiarrari buruzko dekretua aztertuko dugu. Bi sektoreetako profesionalen arteko lankidetza ere proposatuko dugu. Horretarako, komunikazio soziosanitariorako plan bat egingo dugu. Plan horretan bilduko dira arlo soziosanitarioan lan egiten duten profesional guztiak, eta, aldi berean, lehen mailako arreta soziosanitarioko taldeak sortuko dira. Gure ustez, etxea da arreta jasotzeko lekurik egokiena. Horretarako, etxeko arreta-eredutik hasita, beharrezkoak diren eredu konplexuagoetaraino zabalduko dugu arreta. Eskura ditugun baliabideak definitu eta antolatuko ditugu, betiere, pertsonen desintituzionalizazioa helburu dugula. Hirugarren lankidetza-ardatza, berriz, informazio-sistema bakar eta partekatu bat egitean oinarrituko da. Horretarako, historia klinikoari buruzko Osakidetzaren egungo informazio-sistemak zerbitzu sozialen informazio-sistemekin bateratzeko sistema bat diseinatu nahi dugu, guztiek erabiltzeko modukoa. Azkenik, laugarren ardatzaren arabera, gizarteetxeetako zerbitzu farmazeutikoko eredua hobetu nahi dugu. Lankidetza-ekintza edo -ardatz horiek guztiak horiek guztiek gobernu-eredu integratzaile bat dute oinarri, eta Arreta Soziosanitarioko Euskal Kontseiluaren, handik sortutako lurralde-kontseiluen eta Koordinazio Batzorde Iraunkorraren bidez jarriko da martxan. Amaitzeko, esan nahi dugu arreta-eredu berri hau jasangarritasun ekonomikoa oinarri hartuta eraiki behar dugula. Horrek esan nahi du finantziazio-eredu partekatu eta aldi berean jasangarria lortzeko bidea egin beharko dugula. Hau da arlo honetan gure lankidetza-proposamena, Orbegozo jauna, eta bide horretan…
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_526
|
|
10
|
15
|
01.03.2013
|
ORBEGOZO URIBE
|
EA-NV
|
Galdera, Kerman Orbegozo Uribe Euzko Abertzaleak taldeko legebiltzarkideak Osasuneko sailburuari egina, alor soziosanitarioan euskal herritarren onerako izango diren jardunbideei buruz
|
Zure baimenarekin. Lehenengo, eskerrak eman nahi dizkiot sailburuari; berretsi gure taldearen konfiantza sailburuaren lanean edo neurri horietan, eta, azkenik, babesa emango diogula adierazi. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_527
|
10
|
15
|
01.03.2013
|
ARZUAGA GUMUZIO
|
EH Bildu
|
Galdera, Julen Arzuaga Gumuzio EH Bildu taldeko legebiltzarkideak Segurtasuneko sailburuari egina, Yolanda González erail zuen Emilio Hellín Morok Ertzaintzarekin izan duen harremanaren harira
|
Gracias, señora presidenta. Lehendakari jauna, señoras y señoras consejeros, buenos días. Emilio Hellín Moro ultraeskuindarrak PSTko Yolanda González gaztea hil zuen, 1980ko otsailaren 2an. Kondenatu ondoren, ihes egiten saiatu zen zenbait aldiz, eta Paraguaira ere alde egin zuen. Horrek adierazten du laguntza-sare zabala eta poliziarekin loturak zituela Batallón Vasco Español-eko kideak. Egunkarietan berriki agertutako informazioen arabera, egun Luis Enrique Hellín deitzen den horrek prestakuntza ematen zien estatuko segurtasun-indarrei espioitzarako eta miaketa informatikoko auzitegiteknikatan, Net Computer eta New Technology Forensic enpresen bitartez. Ez da lehenengo aldia estatu-terrorismoko delituengatik, judizioz kanpoko exekuzioengatik edo torturagatik espetxeratuak berehala polizia-funtzioetan edo polizia-zereginetara itzultzen direna, eta, kasu batzuetan, mailaz igo eta kondekoratu egiten dituztena. Hellínen zerbitzuak jasotzen zituzten estatugorputz eta -indarren artean dago Ertzaintza. Zer informazio du horri buruz Segurtasuneko sailburuak? La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_528
|
10
|
15
|
01.03.2013
|
SEGURTASUNEKO SAILBURUAK (BELTRÁN DE HEREDIA ARRONIZ)
|
EA-NV
|
Galdera, Julen Arzuaga Gumuzio EH Bildu taldeko legebiltzarkideak Segurtasuneko sailburuari egina, Yolanda González erail zuen Emilio Hellín Morok Ertzaintzarekin izan duen harremanaren harira
|
Eskerrik asko, mahaiburu anderea. Lehendakaria, sailburuok, legebiltzarkideok. Hain zuzen ere, egunkarietan agertutako informazio bati buruz galdetzen didazu, zeinaren arabera, espetxeratutako pertsona bat zerbitzu-prestazio baterako kontratatu den. Bada, Segurtasun Sailaren –lehengo Herrizaingo Sailaren– arabera, ez dago kontratuzko harremanik ez egunkarietan agertutako informazioan agertzen den enpresarekin, ez zure galderan aipatzen duzun irakasle edo espezialistarekin. Hala ere, gauza bat argitu nahi dizut, inolako zalantzarik gera ez dadin. Egia da, Sailean asko arakatu, begiratu eta aztertu ondoren, ikusi dugula, 2008an, Ertzaintzaren Polizia Zientifikoaren Unitateko Teknologia Berrien Atalean, gai tekniko bati buruzko prestakuntza bat eskatu zela, hain zuzen, telefono mugikorretan bildutako datuak lortu eta aztertzeari eta ezabatutako datuak berreskuratzeari buruzkoa. Teknologia Berrien Atal horrek bilaketa bat egin zuen prestakuntza hori ematen zuten zentroen artean, eta New Technology enpresa aurkitu zuten, zeinak mota horretako ikastaroak iragartzen baitzituen bere webgunean. Ikastaro horiek Madrilen eman zituzten, 2008ko azaroan, eta estatuko beste polizia batzuei (Guardia Zibila, Polizia Nazionala, Mossos d'Esquadra) antzeko prestakuntzak eman zizkietela egiaztatu ondoren, Teknologia Berrien Ataleko teknikarien prestakuntza-proposamena onartu zuen Polizia Zientifikoaren Unitateak. Hala, lau agentek parte hartu zuten, Madrilen, Net Computer Store merkataritza-sozietateko New Technology enpresak emandako 45 orduko ikastaroan. Egia da, ondoren, ikastaroa antolatu zuen enpresak emandako material didaktikoaren arabera, ikastaroa emandako irakasleetako bat Luis Enrique Hellín izan zela, edo Hellin, garai hartan deitzen zioten moduan. Gerora, egunkarietan agertutako informazioen bidez, jakin dugu Emilio Hellín dela, hain zuzen ere, Yolanda González hiltzeagatik 82an kondenatu zuten berbera. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_529
|
10
|
15
|
01.03.2013
|
SEGURTASUNEKO SAILBURUAK (BELTRÁN DE HEREDIA ARRONIZ)
|
EA-NV
|
Galdera, Julen Arzuaga Gumuzio EH Bildu taldeko legebiltzarkideak Segurtasuneko sailburuari egina, Yolanda González erail zuen Emilio Hellín Morok Ertzaintzarekin izan duen harremanaren harira
|
Eskerrik asko. Hain zuzen, familiari nire elkartasuna adierazi nahi diot hemendik. Eta zurekin bat etor naiteke horrelako egoerekiko objekzio etikoei dagokienez, baina, halaber, esan behar dizut Ertzaintzak ez duela egiten ikastaroetako irakasleen polizia-fitxarik ez eta ikastaroetara joaten diren kideenik ere. Segurtasun Sailak –lehengo Herrizaingo Sailak– ez du inolako kontratuzko harremanik izan ez enpresarekin ez aipatutako pertsona horrekin. Agente batzuk –lau, hain zuzen– ikastaro batera joan ziren, besterik gabe. Polizia Zientifikoko Unitateak ikuspegi teknikotik aztertu zuen ikastaro hori, eta interesgarria iruditu zitzaion agenteen trebakuntzarako. Ondorioz, baimena eman zien lau agente horiei 45 orduko ikastaro batera joateko. Ondoren, ikastaroaren zenbatekoa ordaindu zitzaien agente horiei. Ez daukat ezer gehiago gaineratzeko. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_530
|
10
|
15
|
01.03.2013
|
REYES MARTÍN
|
SV-ES
|
Galdera, Vicente Reyes Martín Euskal Sozialistak taldeko legebiltzarkideak lehendakariari egina, enpresa txiki eta ertainen eta autonomoen zirkulatzailerako finantzaketa-funtsari buruz
|
Bai, presidente andrea. Zure baimenarekin, galdera egintzat hartuko dut.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_531
|
10
|
15
|
01.03.2013
|
OGASUN ETA FINANTZETAKO SAILBURUAK (GATZAGAETXEBARRIA BASTIDA)
|
EA-NV
|
Galdera, Vicente Reyes Martín Euskal Sozialistak taldeko legebiltzarkideak lehendakariari egina, enpresa txiki eta ertainen eta autonomoen zirkulatzailerako finantzaketa-funtsari buruz
|
Gracias, señora presidenta. Reyes jauna, une honetan, enpresa txiki eta ertainei, autonomoei eta profesionalei finantza-laguntza emateko programa publiko bat martxan jartzeko lanean ari da Jaurlaritza. Programa horren bidez, kapital zirkulatzailea finantzatzea da helburua, eta, horrekin batera, epe laburreko kreditua egokitzea eta epe laburreko eragiketak birfinantzatzea, epe ertainera pasatzeko. Finantziazioari dagokionez, Jaurlaritza une honetan egiten ari den elkarrizketen bidez eta lehendakariak eta nik neuk eragile ekonomiko eta sozialekin –borondatezko aurreikuspen sozialeko erakundeak, finantza-erakundeak, elkarren bermerako sozietateak– izan ditugunen bidez, alde anitzeko lankidetza-esparru bat lantzen ari gara. Eta, laster, orain dela egun batzuk lehendakariak adierazi zuen bezala, urteko lehenengo hiruhilekoan –urteko lehenengo hiruhilekoa amaitu baino lehen–, finantza-laguntzarako programa publikoa onartuko da, enpresa txiki eta ertainek, autonomoek eta profesionalek finantza-laguntzarako esparru hori izan dezaten. Izan ere, une honetan, oso beharrezkoa da hori, zeren, proiektu ekonomiko eta enpresa bideragarriei kalte egiten die merkatuko finantziazio-ezak, banku-izaerako finantza-erakundeenak nahiz aurrezkikutxenak. La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_532
|
10
|
15
|
01.03.2013
|
REYES MARTÍN
|
SV-ES
|
Galdera, Vicente Reyes Martín Euskal Sozialistak taldeko legebiltzarkideak lehendakariari egina, enpresa txiki eta ertainen eta autonomoen zirkulatzailerako finantzaketa-funtsari buruz
|
Eskerrik asko, presidente andrea. Buenos días a todos. Lehendakari –beno, Gatzagaetxebarria jauna, egia esan, lehendakariari zuzenduta zegoen galdera–, egia da ETEek laguntza behar dutela. Zurekin erabat ados nago; hainbeste, ezen, lehengo legealdian, enpresa horiei laguntzeko zenbait programa jarri baitziren martxan. Hala, berrabalak aipatu berri dituzu, eta, nolabait esateko, lanaren jarraitutasuna onartu duzu. Zeren, guztiok dakigu enpresa-jarduerari eustea enpleguari eustea dela. Horretan, ados. Hori dela eta, lehengo urtean, gobernu sozialistak enpresak finantzatzeko ezohiko programa bat aplikatu zuen, zeinak 1.000 milioiko zenbatekoarekin, 2.276 milioi mugitzen baitzituen. Hain zuzen ere, duela zazpi hilabete eskas onartu zen programa horretako jarduerarik berritzaileenetakoa: finantza-erakundeen bidez ETEei bermeak emateko programa bat, 400 milioi eurokoa, 666 milioiko balioko maileguak mugiaraziko zituena. Eta hori guztia finantza-erakundeekin hitzartuta, bai, eta sinatuta. Galdera da programa hori bizirik dagoen eta, zuen proposamenean, publikoki adierazten dituzun edo dituzuen kopuruetara iristen den, eta zergatik ez duzun programa hori bultzatzen, zergatik ez duzun iragartzen edo sustatzen enpresekin, aipatu duzun bezala, hainbeste arazo dituen beste bat egin beharrean. Eta, gaur, bi arazo oso garrantzitsu aipatuko ditut, gehiagorako denborarik ez dudalako. Arazoetako bat kapitalaren jatorriarekin dago lotuta. BGAEren funtsak erabili nahi dituzue, alegia, langileen kapitala, baina borondatezko aurreikuspen sozialeko erakundeen gobernu-batzordeek oraindik ez dute erabaki parte hartzea. Bilera aldeaniztunak aipatu dituzu, abenduaz geroztik etengabe ari zarete esaten prentsan hau egingo dela, baina ez daukazue hitzarmenik, eta sindikatuek ere, zeinek erakunde horien gobernu-batzordeetako botoen % 50 duten, publikoki baztertu dute plan hori. Beraz, publikoki laguntza..., eta, gainera, dirua haiena da, langileena; pentsioetarako osagarria. Bigarren arazoa da, zure proposamenaren bidez, maileguen balioaren ehuneko ehuna bermatu nahi duzuela. Konturatu al zarete horrek Europako araudia urra dezakeela, alegia, estatuko laguntza gisa har daitekeela? Bada, zalantza asko daude! Ezetz esango duzue, baina hori ikusteko dago. Ala jadanik hitzartu duzue Bruselarekin? Zeren, ez baduzue hitzartu, ezin duzue halakorik esan. Horrelako eragiketak baimentzeko, Bruselak gai hori jartzen du beti mahai gainean. Edonola ere, gogorarazten dizut Inbertsioen Espainiako Bankuak Luzaroren esku jarri duela 200 milioi euroko kreditu-lerro bat. Horri finantza-erakundeek jarritakoa gaineratuz gero, 400 dira. Alegia, ia zuek darabilzuen kopurua. Eta hortxe daukazue. Erabil ezazue! Ez dago Mediterraneoa aurkitu beharrik edo sasiartean sartu beharrik. Ez al gaituzue eramango duela hogei urte opor fiskalekin izandako egoera hartara... Gainera, oraindik konpondu gabe dago hori, zer eta EAJren burutazio batengatik! Erabil ezazue! Badirudi, lehendakari jauna –eta zuri ere ari natzaizu, zeren, Inbertsioen Europako Bankuko funtsen bidez, ICOren funtsak ere eskura baitaude– zerbait desberdina egiten duzulako itxura ematearren, Confebasken eskariz, arazo asko dakartzan erabaki bat hartu duzula, eta orain ez dakizula nola atera nahaspila honetatik. Uste dut funtzionatzen duena bultzatu beharko zenukeela, sozialistek egina izan arren, langabezia oso tragedia erreala baita, ez jolas politiko bat. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_533
|
10
|
15
|
01.03.2013
|
OGASUN ETA FINANTZETAKO SAILBURUAK (GATZAGAETXEBARRIA BASTIDA)
|
EA-NV
|
Galdera, Vicente Reyes Martín Euskal Sozialistak taldeko legebiltzarkideak lehendakariari egina, enpresa txiki eta ertainen eta autonomoen zirkulatzailerako finantzaketa-funtsari buruz
|
Reyes jauna, Jaurlaritzak finantza-laguntzarako programa propio bat dauka. Esan nahi dudana da lantzen ari garena, 2009an, finantza-laguntzarako programa martxan jarri zenean, ikaragarrizko arrakasta izan zuen zerbait dela. Programa hark 485 milioi euro mugiarazi zituen, Jaurlaritzaren baliabide propioekin. Ondoren, legealdian zehar, zuek jarraitu zenuten programarekin, 2012ko erdialdera arte. Orduan, funtsak injektatzeko programa bat martxan jarri beharrean, Aurrekontu Legeak jadanik jasotzen zuen berme-klausula erabiltzeko programa bat sortu zenuten, zuzeneko bermeak edo birfinantzatzeko bermeak egiteko. Baina ez zen funtsak injektatzeko, baizik eta, zuzenean, Jaurlaritzak bermeak egiteko. Bigarrenik, borondatezko aurreikuspen sozialeko erakundeei dagokienez, irizpide autonomoz, alegia, haiek nahi duten eran jokatzen dute, eta guk esparru bat ezarriko dugu. Borondatezko gizarte-erakunde batek erabakitzen badu, bere segurtasun- eta errentagarritasun-irizpideen arabera, bere inbertsioak, Altxor Publikoko zorrera edo autonomia-erkidegoko zorrera eraman beharrean, gordailu errentagarri eta segurua izan daitekeen beste finantza-aktibo batera eraman behar dituela, bada parte hartu ahal izango du. Hemen inork ere ez du ezer inposatuko. Jaurlaritza ez da inor borondatezko aurreikuspen sozialeko erakundeen autonomia eta antolaketa behartzeko. Hirugarrenik, finantza-erakundeek ere borondatez parte hartu ahal izango dute –lanean ari gara, dekretuaren esparru-programaren barruan, hitzarmen bat sinatzeko–, eta baliabide propioekin edo, ohikoa den moduan, finantza-erakundeek merkatutik hartzen dituzten baliabideekin jardun ahal izango dute. Halaber, jakinarazten dizut Jaurlaritzaren ekimen bat dela hori. Beste eragile ekonomiko batzuek –enpresaburu-elkarteren bat aipatu duzu– beren irizpideak izango dituzte, baina Jaurlaritza proiektu propio bat ari da lantzen, eta, lehendakariak duela egun batzuk adierazi zuen bezala, urteko lehenengo hiruhilekoa amaitu baino lehen onartuko da. Eta hori da egingo duguna. Hain zuzen ere –eta zure hitzaldiaren hasierako zatiarekin amaituko dut–, luzatuta dagoen Aurrekontu Legean, abalak egiteko berme bat jasotzen da, baina ez injekzio zuzenekoa. Gure asmoa da, eta horregatik ari gara luzapenarekin funtzionatzen... 2009tik 2011ra kapital zirkulatzailearekin egindako eragiketak gutxitzen joan ziren pixkanaka: 485 milioi izan ziren 2009an, 131 milioi 2010ean, eta 31 milioi 2011n. Abal zuzenekoen edo 60-40 birfinantzatuen arazoa kredituen zentrifugazioa da. Kreditu horiek kobraezinak izan daitezke, eta, une honetan, horrek administrazio publikoari sor dakizkiokeen kostuarriskuak aztertzen ari gara. Izan ere, abala kobraezina bada, azkenean... La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_534
|
10
|
15
|
01.03.2013
|
BASAGOITI PASTOR
|
PV-ETP
|
Galdera, Antonio Basagoiti Pastor Euskal Talde Popularreko legebiltzarkideak lehendakariari egina, Eusko Jaurlaritzaren doikuntza ekonomikoen koherentziari buruz
|
Eskerrik asko, presidente andrea. Lehendakari jauna, azken aldian, zu eta zure kabinetea doikuntzak proposatzen ari zarete, doikuntza garrantzitsuak, eta, gainera, hurrengo aurrekontuetan guraizeak gogotik erabiliko dituzuela ohartarazten ari zarete. Jokaera hori ez dator bat zuen alderdikoek Espainiako Gobernua behartuta egiten ari den doikuntzei egindako kritikekin. Duela hilabete eskas, zure taldeak, zu babesten zaituenak, zuzenketa bat aurkeztu zuen Legebiltzar honetan, zeinaren arabera, "Eusko Legebiltzarrak adierazten du Espainiako Gobernua egiten ari den lan- eta gizarte-murrizketak gaitzesten dituela", alegia, Espainiako Gobernuaren murrizketen aurkako zuzenketa zen. Hori dela eta, Estatuaren Administrazio Orokorraren doikuntzen eta zuk proposatzen dituzun Euskal Autonomia Erkidegoko Administrazio Autonomikoko doikuntzen artean, funtsean, zer desberdintasun dauden jakin nahi nuke. Alegia, jakin nahi nuke zergatik kritikatzen dituzuen hainbeste Rajoyren murrizketak, eta, aldiz, zergatik defendatzen dituzuen zuenak, hain sutsuki.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_535
|
10
|
15
|
01.03.2013
|
JAURLARITZAKO LEHENDAKARIAK (URKULLU RENTERIA)
|
EA-NV
|
Galdera, Antonio Basagoiti Pastor Euskal Talde Popularreko legebiltzarkideak lehendakariari egina, Eusko Jaurlaritzaren doikuntza ekonomikoen koherentziari buruz
|
Señora presidenta, señoras y señores parlamentarios. Basagoiti jauna, oso ondo dakizu zein den Estatuko Administrazio Orokorreko aurrekontuaren egoera, eta zein EAEko Administrazio Publikoarena. Badakizu inoiz egin gabeko errealismo-ariketa egiten ari dela Gobernu hau aurrekontuen arloan, eta zure taldeak ere baduela erantzukizunen bat horretan, Basagoiti jauna. Horretarako, erantzukizunez hartu dugu sarrera eta gastuen kontua. Kontuan hartu ditugu Finantzen Euskal Kontseiluaren datuak, eta Finantzen Euskal Kontseiluarekin akordio bat lortu dugu, 2013rako sarreren erabilgarritasuna zehazteko. Hala, % 0,7ko defizita onartu dugu urte honetarako. Zifra hori ez dugu guk aukeratu, baina ez dugu inolaz ere gaindituko; ziur esaten dizut hori. Basagoiti jauna, zuk ezagutu dituzu hasierako defizit handiagoa duten aurrekontuak, eta horien erantzule ere bazara. Urte bukaeran, ez da bete defizit hori, eta zorpetze bidez eta aurreikusi gabeko ezohiko sarreren bidez bete da. Baina, orain, ez da horrelakorik gertatuko. Hori da egoerari errealismoz aurre egitea. Estatuko Administrazioarekin dugun desberdintasunari buruz galdetzen didazu. Bada, desberdintasuna da, joan den urteko urriaren 23tik (joan den urteko urriaren 23tik, hauteskunde autonomikoak egin eta bi egunera, lehenago egin behar ziren arren), joan den urteko urriaren 23tik, Gobernu honek 9.200 milioi dituela. Desberdintasuna da Gobernuak argi eta garbi zehaztu dituela bere lehentasunak, eta aukera bat egin duela: politika publiko sozialen funtsezko zerbitzuak bermatzea eta gainerako partidetan egin behar ditugun doikuntzak egitea, hori egitea sailburu guztientzat eta, oro har, Gobernuarentzat oso mingarria izan arren. Desberdintasuna da, Basagoiti jauna, gure esku dauden erabaki guztiak hartzen ari garela egoerak eskatzen duen erakunde- eta aurrekontu-egonkortasuna lortzeko, aurrekontu sozial, aurrekontu arrazional, aurrekontu arrazoitu baten oinarriak jarriz, etorkizun hurbil hobeago baterako aurrekontua eginez. Nuestro camino es el del realismo y el del consenso, señor Basagoiti. Por una parte, porque creemos en ello, y, por otra, porque me parece totalmente necesario. Intento no mirar atrás, sino hacia delante; porque nos encontramos en una situación difícil, y porque debemos construir un futuro mejor entre todos. Nuestro objetivo es claro, y para alcanzarlo, debo pedirles ayuda a todos; también a usted. Gracias. La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_536
|
10
|
15
|
01.03.2013
|
BASAGOITI PASTOR
|
PV-ETP
|
Galdera, Antonio Basagoiti Pastor Euskal Talde Popularreko legebiltzarkideak lehendakariari egina, Eusko Jaurlaritzaren doikuntza ekonomikoen koherentziari buruz
|
Eskerrik asko, lehendakari jauna, zure erantzunengatik, baina, gure ustez, gai honekiko egiten ari zarena ez da oso koherentea, ez eta oso arduratsua ere. Egia da Alderdi Popularraren Gobernuak neurri zailak hartu behar izan dituela ekonomiaren oreka eta konfiantza dakarten defizit-helburuak betetzeko eta krisitik ateratzeko, eta, zuk ere hartu beharko dituzu, lehendakari jauna. Hementxe aitortu duzu hori. Zuk ere neurri zailak hartu eta doikuntzak egin beharko dituzu, zeren inork ere ezin baitu ez daukana gastatu. Baina zuek hizkera bikoitz batekin egiten ari zarete hori, eta, nire ustez, erantzukizun gutxirekin. Alde batetik, 1.200 milioi euroko murrizketak egin dituzue, eta, bestetik, Espainiako Gobernuaren murrizketen aurkako ekimenak edo antzerako adierazpenak egiten ari zarete. "EAJk irizpide autonomo bat aldarrikatzen du Rajoyren segidismoa saihesteko"; "Euskadin doikuntzak arintzeko politikak prestatzen ari da EAJ"... Edo, beste hau ere aipatu daiteke: "EAJk murrizketen aurkako oposizio aktiboa iragarri du, erakunde guztietan". Eta nola ulertzen da hori, une honetan egiten ari zarena ikusita? Agian, duzun erantzukizunagatik egin behar duzu, baina beste diskurtso bat beharko zenuke, beste koherentzia politiko bat beharko zenuke, arduratsuagoa izan beharko zenuke, eta ez zenuke bereizketarik egin behar zuk egiten dituzun gauza onen eta Madriletik datozen gauza txarren artean. Guk uste dugu, une honetan, politikariek egia esan behar dutela, pedagogia egin behar dutela, eta azaldu behar dutela gaur egungo zailtasun ekonomikoak saihestezinak eta ezinbestekoak direla bihar enplegurik izango bada, Urkullu jauna. Begira, gainerakoei esan ohi diezu arduratsuak izan behar dutela –hemen ere esan duzu gaur goizean– zerorri egiten ari zaren aurrekontuekin. Bada, nik diotsut Euskadiri oso ondo etorriko litzaiokeela zuk, lehendakari zaren aldetik, zeure buruari eta zeure taldeari ardura bera eta zuk eskatzen duzun errealismoa aplikatzea. Politikan, elkarlanaren politika aplikatu izan dut; horretan oinarritu da egon naizen erakunde guztietan egin dudan lana. Baina elkarrekin jarduteko, norengana hurbildurik ere izan behar da, eta norbait horrek zentzuduna, koherentea eta arduratsua izan behar du. Gracias. La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_537
|
10
|
15
|
01.03.2013
|
JAURLARITZAKO LEHENDAKARIAK (URKULLU RENTERIA)
|
EA-NV
|
Galdera, Antonio Basagoiti Pastor Euskal Talde Popularreko legebiltzarkideak lehendakariari egina, Eusko Jaurlaritzaren doikuntza ekonomikoen koherentziari buruz
|
Basagoiti jauna, Gobernuaren izenean, Eusko Jaurlaritzaren izenean, erantzungo dizut. Edonola ere, Euzko Alderdi Jeltzaleko kide gisa erreferentziaren bat egin beharko banu, Euzko Alderdi Jeltzalea ere elkarlanera biltzeko eskatuko nizuke, bai Euskal Autonomia Erkidegoko bai Espainiako Estatuko arkitektura instituzionalaren aurrekontuetan. Inork baino hobeto ezagutzen duzu gure aurrekontuen egoera. Ondo ezagutzen duzu, lehengo urteko aurrekontua onartu egin zenuelako, Basagoiti jauna. Ondo ezagutzen duzu, baita ere, aurtengo gure proposamena, eta hori da errealismoa. Eta ildo horretan jarraituko dugu; gaiak erabateko errealismoz landuz, eta iruzurrik egin gabe. Badakit biderik zailena dela, baina, aurrera egiteko (baita indarra hartzeko eta salto egiteko ere), hankak lurrean finkatu behar direla. Berriz diot: politika publiko sozialen oinarrizko zerbitzuak –aurrekontu soziala– bermatzearen alde gaude, eta, batez ere, nahi dugun egonkortasuna lortzeko behar den giroa sortzeko inbertituko dugu. Hori da eskatzen zaiguna: aurrekontu arrazional eta arrazoitu bat, eta etorkizun hurbil baterako aurrekontu bat, Legebiltzarreko talde guztien laguntzarekin, espero dut... La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_538
|
10
|
15
|
01.03.2013
|
MANEIRO LABAYEN
|
Mixto-UPyD
|
Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Eusko Legebiltzarreko egungo aulki-banaketari buruz
|
Eskerrik asko, presidente andrea. Egun on denoi. Egun on, lehendakari jauna. Lehendakari jauna, batzuek uste dugu lurralde historikoetako Batzar Nagusietako eskumen fiskalak Legebiltzarraren esku utzi behar liratekeela, bi helbururekin, batez ere: batetik, sistema fiskal justuagoa, progresiboagoa eta berdintasunezkoagoa lortzeko, eta, bestetik, euskal herritarrok, bizi garen lurralde historikoaren arabera, zerga desberdinak ordaintzearen zentzugabekeria saihesteko. Uste dut, berandu baino lehen –agian, batzuek uste duten baino lehenago–, lurralde historikoetako Batzar Nagusiek eskumen fiskalak galdu egingo dituztela, eta Legebiltzar honen esku geratuko direla. Horixe da uste dudana; berandu baino lehen gertatuko dela. Bilbao jaunak, Bizkaiko ahaldun nagusiak, esan zuen hori gertatuko balitz, lurraldeek Legebiltzar honetan izango luketen ordezkaritzak lurralde bakoitzeko populazioarekiko proportzionala izan beharko lukeela, eta hemen dagoen Gatzagaetxebarria jaunak adierazpen horiek berretsi egin zituen. Beraz, hau da nire galdera, lehendakari jauna: Eusko Jaurlaritzak Hauteskunde Legea aldatuko du, euskal herritarren botoak berdin balio dezan, boto hori ematen den lurralde historikoa kontuan hartu gabe, Legebiltzar honek eskumen fiskalak hartzen dituenean, baita eskumen horiek hartzen ez baditu ere? Eskerrik asko, lehendakari jauna.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_539
|
10
|
15
|
01.03.2013
|
JAURLARITZAKO LEHENDAKARIAK (URKULLU RENTERIA)
|
EA-NV
|
Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Eusko Legebiltzarreko egungo aulki-banaketari buruz
|
Legebiltzarburu anderea, legebiltzarkideok. Maneiro jauna, hasteko eta behin, Euskadik daukan erakunde-ereduarekin bat nator, guztiz bat. Funtzionatzen du, ona da. Badakit ez dela perfektua, baina azken hiru hamarkadetan ondo funtzionatzen duela erakutsi du. Gure ereduari esker daukagu lortu dugun ongizate-maila, eta Euzko Alderdi Jeltzaleak erantzukizunen bat izango du. Gure eredua onartu egiten dudalarik, gehiago nahi dugu, hobetzea nahi dugu. Baina gure inguruan baino hobeto gaude eta gure inguruko erkidego askok gure eredua nahiko lukete. Maneiro jauna, askotan esan dut Euskadiko eredu instituzionalak funtzionatu egiten duela, eta eredu horrek ekarri gaituela honaino. Euzko Alderdi Jeltzaleak eredu horren alde egin zuen, Legebiltzar honetan lurraldeek duten ordezkaritzatik hasita. Ereduaren alde gaude, eta Gobernuak ez dauka Hauteskunde Legea aldatzeko asmorik. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_540
|
10
|
15
|
01.03.2013
|
MANEIRO LABAYEN
|
Mixto-UPyD
|
Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Eusko Legebiltzarreko egungo aulki-banaketari buruz
|
Eskerrik asko, lehendakari jauna. Bada guk uste dugu Euskadiko eredu instituzionalak, foru-ereduak, ez duela ondo funtzionatzen. Asko dago hobetzeko, edo, labur esateko, zentzugabekeria hutsa da. Alegia, ez dauka inolako zentzurik euskal herritarrok zerga desberdinak ordaintzeak bizi garen lurralde historikoaren arabera. Ez dauka inolako zentzurik, foru-eredua oso historikoa izanagatik. Eta, beraz, Legebiltzar honek eskumen fiskalak izan beharko lituzkeela uste dugu, esan bezala, zerga-sistema justuagoa eta progresiboagoa lortzeko eta euskal herritarrok zerga berak ordaintzeko, bizi garen lurralde historikoa kontuan hartu gabe. Hori da modurik onena zergasistema bateratua edukitzeko. Eta, aldi berean, Hauteskunde Legea aldatzearen alde gaude, herritarren botoak balio bera izan dezan. Ez dauka zentzurik bizkaitar baten botoak, adibidez, arabar batenak baino lau aldiz gutxiago balio izateak. Ez dauka inolako zentzurik, eta aldatu beharra dago. Beraz, sufragio- eta boto-berdintasuna defendatu behar dira. Joan zaitez mentalizatzen, zeren, berandu baino lehen, zerga-eskumenak eta fiskalitatea hemen eztabaidatu eta adostuko dira. Hori ona izango da euskal herritarrentzat, eta guk gure esku dagoen guztia egingo dugu hori lehenbailehen gerta dadin. Aldi berean, Hauteskunde Legea aldatu egin behar dela esaten jarraituko dugu, herritar guztien botoak balio berbera izan dezan. Hauteskunde-sistema justuagoa eta proportzionalagoa lortu behar dugu. Beraz, behin eta berriz esaten jarraituko dugu: Batzar Nagusietako eskumen fiskalak Eusko Legebiltzarrera, eta Hauteskunde Legearen aldaketa. Joan zaitezte mentalizatzen, zeren, laster, berandu baino lehen, fiskalitatea Legebiltzar honetan eztabaidatu eta adostuko da, eta, lehenago edo geroago, Hauteskunde Legearen erreforma ere Euskadi guztian aplikatuko da. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_541
|
10
|
15
|
01.03.2013
|
JAURLARITZAKO LEHENDAKARIAK (URKULLU RENTERIA)
|
EA-NV
|
Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Eusko Legebiltzarreko egungo aulki-banaketari buruz
|
Maneiro jauna, Hauteskunde Legearen erreformari eta Gobernu honen asmoei buruz galdetu didazu. Eta gai hori fiskalitate-ereduari, zerga-sistemaren erreformari, politika fiskalaren erreformari... buruzko eztabaidarekin nahastu duzu. Edonola ere, berriz diot, Maneiro jauna, esan dut eredua hobetu dezakegula, egungo egoerara egokitu dezakegula, eta, zalantzarik gabe, hori egin behar dugu. Gainera, Euskadiren egitura instituzionalaren ikuspegi osoago batekin egitea proposatu dut, eta Euzko Alderdi Jeltzalea, Legebiltzarreko Jeltzaleen taldea eta Eusko Jaurlaritza prest gaude horri buruz berriz hausnartu eta hobetzeko. Prest gaude, zeren, zer hobetu asko dugu, baina gure autogobernuaz ari gara, Maneiro jauna. Serioski egin behar dugu, etorkizunean pentsatuz, jaso duguna baino zerbait hobea ematean pentsatuz. Eztabaidatzeko prest nagoela adierazi dut, Gobernu hau eta Gobernu hau babesten duen taldea prest gaudela eztabaidatzeko eta ganbera honetan ideiak aurrez aurre jartzeko. Are gehiago, Gobernu honek adierazi du Euskadiko autogobernuaren eta gure erakunde-arkitekturaren etorkizun osoa definitzeko asmoa duela. Maneiro jauna, berriz esango dut gaur egungo eredua Euzko Alderdi Jeltzaleak egindako ekarpena dela, eta fiskalitateari dagokionez, zerga-koordinaziorako organo bat dagoela. Berriz esango dut lurraldeen arteko norgehiagoka saihestu egingo dudala, antzua dela. Berriz esango dut funtzionatzen duen eredua berrikusteko prest gaudela, hobetzeko betiere. Baina, zerorrek onartu duzu, nork aldatu nahi du Hauteskunde Legea –hirugarren pertsona baten adierazpenengatik galdetu didazun arren–, nork aldatu nahi du Hauteskunde legea zure alderdian, UPyDn? Zure alderdiak –ez nireak– proposatzen du lurraldeen ordezkaritza populazioarekiko proportzionala izatea. Defendatu ezazu hori lurralde bakoitzean. Behin eta berriro proposatzen duzu hori Espainiarentzat, eta justu kontrakoa Euskadirentzat. Euskadiko Hauteskunde Legea Espainiara eraman nahi duzu, eta Espainiakoa Euskadira ekarri. Benetan, Maneiro jauna, hobeto gaude gauden bezala. Ez dakit beste eredu batekin lortutako lurraldeeta gizarte-kohesioa lortuko genukeen, eta ez dakit lurralderen batean ba ote dagoen kohesio hori. Edonola ere, Maneiro jauna, garrantzitsuena azpimarratu nahi dut: hausnarketa sakon bat, orokorra eta osoa, proposatzen dut; Legebiltzar honetan autogobernubatzorde bat irekitzea proposatzen dut, gure arkitektura hobetzeko, gure eredua –barnekoa eta kanpokoa– hobetzeko eta etorkizunera begira jartzeko. Ziur nago, borondate politikoarekin, eredua hobetu, eta Euskadiren autogobernu-sistema berri baterantz pausoak eman ditzakegula. Eta lehendakari honek, Jaurlaritza honek eta hura babesten duen Legebiltzarreko taldeak ez diogu inolako beldurrik gai horri buruz Legebiltzar honetan egiten den inongo eztabaidari. Gracias. La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_542
|
10
|
15
|
01.03.2013
|
PASTOR GARRIDO
|
SV-ES
|
Interpelazioa, José Antonio Pastor Garrido Euskal Sozialistak taldeko legebiltzarkideak lehendakariari egina, Euskadiko egitura publikoa murrizteari buruz
|
Eskerrik asko, presidente andrea. Lehendakari jauna, inbestidura-eztabaidan konpromisoa hartu zenuen Euskadiko sektore publikoaren, hau da, Eusko Jaurlaritzaren eta sozietate eta organismo publikoen sarearen egitura berrantolatu eta sinplifikatzeko, eta % 20 inguruko murrizketa egiteko. Ondoren, joan den urtarrilaren 8an, zure bozeramaile Erkoreka jaunari sinetsi behar badiogu, Euskadiko sare publikoa murrizteko plan bat aurkeztu zuen Gobernu Kontseiluan. Erkoreka jaunaren arabera, plan horrek helburu oso zehatzak zituen, eta, besteak beste, enpresa-sare publikoa % 25 murriztea proposatzen zuen. Horrek 79 sozietate publiko desagertzea ekarriko luke. Iragarpen horren garrantzi politikoa ikusirik, talde sozialistak galdera bat egin zizun, idatziz erantzuteko, plan horri buruzko zenbait gairi buruz: planaren eragin ekonomikoa, enplegu publikoan izango duen eragina, plana martxan jartzeko ildoak eta irizpideak eta plana aurrera eramateko faseak. Erantzuna jasotzean izan genuen lehenengo ustekabea, zeren, lehendakari jauna, berriz ere zure bozeramailea zuzendu egin zenuen, funtzionarioen aparteko ordainsariarekin egingo zenutenarekin gertatu zen bezala. Hala, Erkoreka jaunak helburu oso zehatzeko proposamen batez hitz egin zuen bitartean, zuk honela aipatzen zenuen, hitzez hitz: "Ez da proposamen bat ez eta plan finko bat ere; hausnarketa bat besterik ez da". Halaber, esaten zenuen, oraingoz ez dagoela hausnarketa bat omen den plan horri buruzko balorazio ekonomikorik, ez da gutxi gorabeherakorik ere. Eta lehendakariak zehaztutako helburu eta irizpide orokorrei dagokienez, sektore publikoa berrantolatu eta mehetzeko prozesu baterako ahulegiak eta orokorregiak dira horiek. Halaber, ez diozu ezer ere sektore publikoa berrantolatzeko egutegiari buruz. "Ez dago aurretik zehaztutako fase jakinik", diozu zure erantzunean, eta "bai datozen hilabeteetan gaiari heltzeko borondatea". Gobernu honetako sailburuek ere zehaztugabetasun bera agertu dute garai batean hainbeste iragarritako balizko plan horri buruz, talde sozialistak horretaz galdetzean. Egia esan, Urkullu jauna, horretarako ez zenuen zertan hartu halako nekerik. Zure Gobernua Euskadiko sektore publikoak izan behar duen tamainari buruz hausnartzen ari dela iragartzeko, ez zegoen existitzen ez den planik iragarri beharrik. Nahikoa zenuten, besterik gabe, aurreko Gobernuak administrazio publikoen bikoiztasunei eta eraginkortasun ezari buruz egindako txostena adi irakurtzea, edo, nahiago baduzu, joan den legealdian, talde sozialistaren ekimenez martxan jarri zen Bikoiztasunen Batzordeko aktak irakurtzea. Zeren, kontrakoa frogatzen ez den bitartean, herri honetan sozietate publikoak arrazionalizatzeko proposatu eta egin den gauza serio eta zehatz bakarra aurreko Gobernu sozialistak proposatutakoa eta egindakoa da. Zeren, Gobernu horrek, aurrekoak, eztabaida bat ireki du erakunde-sarearen eta sozietate publikoen tamainari buruz, eta beste inork ere ez zuen horrelakorik egin orain arte. Seguruenik, legealdi honetan jarraituko dugu eztabaidatzen –guri garrantzitsua iruditzen zaigu–, Legebiltzarrean sortuko den batzordearen bidez. Gobernu sozialistarekin –ez beste inorekin– hasi ginen lan serioa eta jarraitua egiten –Nekazaritza eta Industria Sailetan egin zena, adibidez–, sozietate publiko asko gutxitzeko. Izan ere, sozietate horietako askok ez zeukaten beste funtziorik nazionalismoak –boterean zegoela, urte luzez– sortutako babes-sareei iraunaraztea baino. Horretan, beste gauza askotan bezala, zure Gobernua ez da hutsetik abiatu. Gobernu sozialista mahai gainean jarriz joan zen administrazio-arrazionalizaziorako lan batetik abiatzen da. Zuen esku geratu den herentzia on bat da, beste batzuen artean, eta zuek adimenez administratzea espero dut. Hain zuzen ere, hutsetik abiatzen ez zarelako eskatu behar dizugu, lehendakari jauna, datu gehiago aurreratzea eta orain arte esandakoa baino zerbait zehatzagoa esatea Euskadiko sektore publikoaren etorkizunerako dituzuen planei buruz. Ez gatoz jarrera maximalistekin; ez gara eskatzen ari, legealdiaren hasieran, plan bukatu eta behinbetikorik. Badakigu hori ez dela posible. Ondo asko jabetzen gara gai hau nahikoa serioa dela inprobisatzeko edo hausnartu gabeko edo azterketa sakonik gabeko presazko neurriak hartzeko. Baina eskatzen dizugu, hori eskatzeko betebeharra dugula uste dudalako, orain arte eskainitakoak baino mami gehixeago- ko irizpideak ematea. Eskatu diezazukegu, eta, beraz, gai horri buruzko aurrerapen sendoagoak ematea eskatzen dizugu. Jakin nahi dugu, eta uste dut eskubidea dugula jakiteko, nola berregituratu nahi duzun sektore publikoa, zer egutegirekin lan egingo duzun, prozesu hori noizko bukatu nahiko zenuketen, zer ondorio ekonomiko izan ditzakeen –gutxi gorabehera bada ere–, zenbat sozietate publiko baztertu nahi diren, eta zure Gobernuak enplegu publikoaren arloan iragartzen duen berregituraketa horrek zer ondorio izango dituen. Gutxienez, lehendakari jauna, izan zaitez zure bozeramailea izan den bezain zehatza, gaur egun dauden lau sozietate publikotatik bat desagerrarazteko asmoa adierazi baitzuen (horrek esan nahi du 79 desagerraraziko zenituzketela, oker ez banago), eta, gainera, esan baitzuen murrizketa horiek enpleguari eragin gabe egingo zirela. Erkoreka jaunak iragarri zuen, baina ez zuk, Urkullu jauna, eta, agian, une egokia da hau –guk hala uste dugu– zure bozeramaileak esan zuena berresteko, gezurtatzeko edo argitzeko, beharrezkoa bada. Berretsi dezakezu, legealdi honetan, 79 enpresa publiko desagertuko direla? Berretsi dezakezu murrizketa horrek ez duela eraginik izango enplegu publikoan? Aurreratu dezakezu, gutxi gorabehera, nola lortuko duzuen hori? Ez gara edozer gauzari buruz interpelatzen ari; ez dugu uste, inolaz ere, gai hutsala denik. Oso zurea den zerbaiti buruz interpelatzen ari gara. Hauteskundeetan hartu zenuen konpromiso handietako bati buruz interpelatzen ari gara. Gainera, berriz aipatu zenuen Legebiltzar honetako inbestidura-eztabaidan, konpromiso irmo gisa. Beraz, pentsatu beharko dugu asko hausnartu duzula gaiari buruz, eta, gainera, uste dugu nahikoa denbora izan duzula zure planak zehazteko, etorkizunean izan ditzaketen aldaketak alde batera utzita. Gainera, beste abantaila bat duzu: hauteskunde-kanpainan eta gerora ere esan zenuenez, zure Gobernuak gobernu-programa bat zuen, itxuraz, aurreko Gobernuak ez bezala. Hori dela eta, uste dugu, lehendakari jauna, ez duzula eragozpen handirik izango zer egin nahi duzun azaltzeko. Hori dela eta, Gobernuak Euskadiko sektore publikoari buruz dituen helburuei buruz galdetzen dizugu. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_543
|
10
|
15
|
01.03.2013
|
JAURLARITZAKO LEHENDAKARIAK (URKULLU RENTERIA)
|
EA-NV
|
Interpelazioa, José Antonio Pastor Garrido Euskal Sozialistak taldeko legebiltzarkideak lehendakariari egina, Euskadiko egitura publikoa murrizteari buruz
|
Señora presidenta, señoras y señores parlamentarios. Pastor jauna, behin eta berriro harritzen nau zure eta zure taldearen amnesia etengabeak aurreko Jaurlaritzak egin duenari buruz –kontuan izan gabe aurreragoko gobernuetan izan dituzuen erantzukizunak–, zure arabera, aurreko Gobernuak egin duenari eta zuek egindakoaren jatorriari buruz. Voy a empezar mi discurso con la siguiente afirmación: la totalidad del Parlamento Vasco cree que hay que racionalizar el sector público vasco. Quiero recordar que este tema se puso en marcha hace dos legislaturas –dos legislaturas, no una–, y que se hizo una guía y un manual para el gobierno responsable de las instituciones, sociedades y fundaciones públicas. Eso fue hace dos legislaturas. Como sabrán todos ustedes, en la anterior legislatura se habló largo y tendido en el Parlamento sobre este tema. Ahora estamos en el comienzo de la nueva legislatura, y todos creemos que debemos retormar el tema. Pastor jauna, esaldi bakar batekin erantzungo nioke Gobernuak sektore publikoari buruz dituen helburuei buruz egin duzun interpelazioari. "Zein dira Gobernuaren helburuak sektore publikoari dagokionez?". Hori da zure interpelazioa. Bada Gobernuaren helburua da sektore publikoa arrazionalizatzeko erabakiak hartzea. Hala iragarri nuen inbestidura-eztabaidako hitzaldian. Hamargarren legegintzaldian gaude. Aurrekoa, bederatzigarrena, zortzigarren legegintzaldian proposatutako arrazionalizazio-proiektu batekin hasi zen, Pastor jauna, eta bederatzigarren legegintzaldia ixterako, zuk aipatutako bi sailetan hartutako erabakiak bakarrik hartu zituen Eusko Jaurlaritzak, baina ez zen inolako erabakirik hartu sektore publiko osoa arrazionalizatzeko legealdiak iraun zuen hiru urte eta erdian. Eta hamargarren legealdian gaude. Legealdi honek iraungo dituen lau urteetan, erabakiak hartuko ditugu. Eta azalduko dut zergatik izango den lau urte hauetan, lehenengo seihileko honetatik hasita, Pastor jauna. Tomaremos decisiones. Mejor dicho, ya hemos empezado a tomarlas. Antes de explicar las intenciones de este Gobierno sobre el sector público, voy a hablar sobre lo que el Gobierno ya ha hecho. Resumiendo, hemos dado tres pasos: primero, hemos aclarado el mapa, en lugar de complicarlo –es lo que ha ha hecho usted, señor Pastor–; segundo, hemos aprobado una propuesta de acción; y tercero, hemos definido varios objetivos. Eusko Jaurlaritzak 79 erakunde ditu, guztira, eta, bai, sozietate publikoak dira gehienak. Baina, halaber, organismo autonomoak, erakunde publikoak, fundazioak eta partzuergo bat ere baditugu. Beraz, zuk aipatutako 79 horiek baino gehiago dira. Horrez gainera, partaidetzazko erakundeak aipatu behar dira. Horietatik bi heren Gobernuarenak dira, eta beste herena arrisku-kapitaleko sozietate bidezkoak dira. Aclarar el mapa quiere decir que tenemos una propuesta de trabajo. Hemos colocado cada institución en su departamento correspondiente, y hemos definido la situación actual y la situación que deseamos. Además, hemos añadido las iniciativas que queremos llevar a cabo. Segundo, tenemos una propuesta. Cada departamento –y, por lo tanto, cada consejero o consejera– ha recibido la propuesta principal para la reorganización del sector público y, además, la propuesta de las iniciativas a desarrollar en cada departamento. En este momento, todos –cada consejero o consejera– están estudiando dichas iniciativas. Hirugarrenik, Pastor jauna –seguruenik, hori da garrantzitsuena, asmoekin batera–, Gobernuak helburu batzuk jarri ditu legealdi honetarako. Gobernuaren egitura murrizteaz gainera, sozietate publikoak eta partaidetzazko erakunde eta organismoak gutxienez % 25 murrizteko konpromisoa hartu dugu; Gobernuaren mendeko sektore publikoetako zuzendaritzaegiturak gutxienez % 20 murrizteko konpromisoa hartu dugu; eta funtzionamendu-gastuak ere % 20 murrizteko konpromisoa hartu dugu, eta egin egingo dugu. Gobernutik bertatik, Gobernuaren egituratik, hasi izanak bermatzen gaitu. Izan ere, gainerakoentzat proposatzen duguna geure gain hartuz hasi dugu bidea. Hori egingo dugu, Pastor jauna, partekatzen ditugun eta jadanik jakinarazi ditugun oinarrizko printzipio batzuetan oinarrituz. Eta lehenengoa adostasuna da. Hiru ahaldun nagusiekin eta Eudel Euskadiko Udalen Elkarteko presidentearekin izan ditudan bileretan, arrazionalizazio-helburu hori proposatu dut. Lehenik eta behin, arrazionalizazio-helburu hori guztiona da. Gure konpromisoa adostasunez aritzea da, hala egin behar dugun kasu guztietan, foru-aldundiekin edo udalekin. Zeren, berriz diot, ez da Eusko Jaurlaritzari bakarrik eragiten dion zerbait. Horregatik hartzen dugu kontuan legealdi osoa. Bigarren printzipioa herritarren funtsezko zerbitzuak mantentzea da. Zerbitzu horiek mantendu egingo ditugu. Egitura arrazionalizatzea proposatzen ari gara, hobetzeko, zerbitzu publikoaren prestazio hobea bermatzeko. Hain zuzen, zenbait jarduera egingo ditugu, besteak beste, eskaintzen ari garen garraio-zerbitzuak, sustapen ekonomikoa, hezkuntza eta kultura bermatzeko. Herritarren funtsezko zerbitzuak bermatuta egongo dira. Y voy a enlazar dicho compromiso con el tercer principio. Hirugarren printzipioa enplegu publikoa mantentzea da. Zuzendaritza-egitura eta funtzionamendu-gastuak gutxitzea proposatzen dugu, eta enplegu publikoa mantentzeko konpromisoa hartzen dugu. Hori dela eta, legealdi osoa beharko dugu konpromiso horretara egokitzen joateko. Se trata de un compromiso importante. Nos hemos comprometido a mantener el empleo público. Quiero remarcar ese objetivo: el Gobierno Vasco mantiene su compromiso con el empleo público. Somos conscientes de que no estamos aclarando, estudiando y reflexionando lo suficiente; soy consciente de ello. Vivimos en una situación en la que hay que decidir y actuar. El Gobierno Vasco ha tomado ese compromiso, y los llevará a cabo. Nuestra garantía son las reducciones o adaptaciones que hemos aplicado en la estructura del Gobierno. El Gobierno ha reducido en un 20 % los altos cargos y el personal de confianza; por lo tanto, se podría aplicar dicho porcentaje a todas las sociedades publicas. Egia da, Pastor jauna, sektore publikoa murrizteko helburu hori lehen ere proposatu zela; aitortzen dut hori. Baina zuk diozun baino lehenago ere bai. Baina, praktikan, benetan, inoiz ere ez zen horrelako eragina duen jarduerarik egin. Eusko Jaurlaritza honek legealdi honetan egiteko konpromisoa hartu du. Gainera, Legebiltzarreko talde politikoen babesarekin egitea espero dugu, eta, hemen, Gobernuaren helburuak babestea espero dugu. Zure interpelazioari erantzunez, Pastor jauna, hiru helburu aipatuko ditut, helburuei buruz galdetu didazu eta: helburu instituzionala, helburu ekonomikoa eta kudeaketa-helburua. Necesitamos una administración más moderna, más efectiva y más transparente. Defendemos el modelo institucional vasco, porque, durante muchos años, ha demostrado ser efectivo, pero, a la vez, creemos que dicho modelo debe actualizarse y adaptarse, señor Pastor. El Gobierno Vasco está dispuesto a ello, y también lo está para tomar decisiones en su estructura, para facilitar dicha actualización. Hemos aplicado ese criterio en las decisiones sobre la estructura del Gobierno y en las propuestas de racionalización del sector público. No solo hay que pensar en lo que pueden hacer los demás, y no lo estamos haciendo; cada cual debe tomar sus decisiones, para impulsar las decisiones de otras instituciones, y no solo el Gobierno Vasco. Bigarren helburua, Pastor jauna, ekonomikoa da. Berregituratzean eta arrazionalizatzean datza. Kasu horretan ere, etsenpluaren bidez predikatu nahi dugu. Baliabide gutxiago ditugu, eta, beraz, ezin dugu beste aldera begiratu. Sozietateak murrizteko konpromisoa hartu dugu, eta horren ondorioz, goi-kargudunen eta konfiantzazko langileen kopurua gutxitu egingo da. Sozietate gutxiago eta zuzendari gutxiago izateak, zuzenean, gastu publiko gutxiago ere esan nahi du. Hori egin beharra daukagu. Zuk eskatu dizkidazun helburuekin jarraituz, hirugarren helburuak kudeaketa hobetzearekin du zerikusia. Hainbat urtez, sozietate publikoen egitura ez da ia ukitu, ez da eguneratu. Beharrezkoa da, eta orain daukagu horretarako aukera. Horiek dira Gobernuak legealdi honetan dituen helburuak, Pastor jauna. La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_544
|
10
|
15
|
01.03.2013
|
PASTOR GARRIDO
|
SV-ES
|
Interpelazioa, José Antonio Pastor Garrido Euskal Sozialistak taldeko legebiltzarkideak lehendakariari egina, Euskadiko egitura publikoa murrizteari buruz
|
Ondo da, lehendakari jauna, asko eskertzen dizkizut zure asmo onak, baina jatorrian dagoen arazoa da zure Gobernuaren bozeramaileak zuk Gobernuan aurkeztutako plan bati buruz hitz egin zuela, eta, gero, nik horri buruz galdetzean, esan zenuela ez zegoela halakorik, ez planik ez proposamenik, baizik eta hausnarketa bat. Niri oso laudagarria iruditzen zait zuk asmo on horiek izatea, eta espero dut betetzea. Halaber, esan dizugu lan bat dagoela egina, aprobetxatu beharko zenukeena. Izan ere, aurreko Gobernuak ere murriztu zuen kopurua, hasi eta berehala, baina ez da egia, zuk hala badiozu ere, Gobernu sozialistaren aurreko legealdian ezer hasi zenik. EAJren gobernuak, bata bestearen atzetik, sortzen joan ziren munstro elefantiasiko moduko hori –gehienetan pertsona jakin batzuei lan bat ematea eta ezer gutxi gehiago helburu zuena– arrazionalizatzen saiatu ziren. Eta, horregatik, Nekazaritza Sailean, egoera guztiz esperpentikoak aurkitu genituen, eta partaidetzak saldu edo murriztu egin behar izan genituen, le- hen zeudenen erdiak baino gehiago. Industrian ere berdin egin zen. Hain zuzen ere, sozietate publikoak murriztu ziren, egiturak deuseztatu, zuzendaritzakarguak gutxitu, eta horrek zekarren gastua ere gutxitu egin zen... Zeren, begira, Urkullu jauna, asmo onena oso ondo dago. "Oso ondo begiratuko dugu" esatea bezala da. Baina "begiratuko dugu, eta gero egingo dugu"... Begiratzea hontzen ezaugarria da, baina ez oso estimagarria gobernu batentzat. Nik espero dut eta desio dut, benetan, mahai gainean jartzen ari zaren asmo on horiek –datu zehatzik eman ez duzun arren, inbestidura-saioan aipatutakoez gainera– eta, ondoren, Erkoreka jaunak zehaztu nahi izan zituenak... Baina eragin ekonomikoa zein izango den jakin gabe jarraitzen dugu, ezta gutxi gorabeherakoa ere. Ez dizut eskatu bukatutako plan bat. Badakit joandako denbora joan dela eta hausnartzen jarraitu behar duzula, baina zehaztasun gehiago ematea gustatuko litzaidake, gutxienez, programa honen bidea eta mahai gainean jarriko dituzun asmo on horiek ebaluatu ahal izateko. Zeren, gogorarazi nahi dizut aurreko Gobernuak zenbait neurri jarri zituela martxan. Agian, zortea izango duzu, eta erakunde guztiekin adostu ahalko duzu Euskadiko erakunde-sarearen murrizketa eta arrazionalizazioa, baina, halaber, gogorarazi nahi dizut aurreko Gobernuak zure alderdiak kontrolatutako erakundeen oposizio gogorra jaso zuela, baita gaiari buruz hausnartzeko ere. Espero dut ez arazo hori ez izatea. Zorionez, gu ez gara gurpiletan makilak jartzen aritzen diren horietakoak, besterik gabe, kontrakoaren begian hatza sartzeagatik, eta, beraz, zuretzako ikasbidea izatea espero dut. Baina, edonola ere, guztiok estimatzen ditugun eta legealdi baten hasieran egin ohi diren printzipioadierazpen horiez haratago, hilabeteak pasatu ahala, beste frustrazio bat ez bihurtzea nahi nuke. Beraz, oso adi egongo gara, eta zuri zorionak emateko irrikaz, baldin eta esaten duzuna egitea lortzen baduzu. Hala ere, ahalik eta lasterren, Legebiltzar honek eta hemen gauden legebiltzarkideok plan baten zirriborroa behintzat izatea nahi nuke, zehatz-mehatz jakiteko zer enpresez ari garen, zer jarduera-mota jarriko diren martxan, nori zuzenduta dauden, eta egia den ala ez –egia izatea espero dut– sozietate publiko horietako enplegu publikoa ez dela ukituko. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_545
|
10
|
15
|
01.03.2013
|
JAURLARITZAKO LEHENDAKARIAK (URKULLU RENTERIA)
|
EA-NV
|
Interpelazioa, José Antonio Pastor Garrido Euskal Sozialistak taldeko legebiltzarkideak lehendakariari egina, Euskadiko egitura publikoa murrizteari buruz
|
Señora presidenta, señoras y señores parlamentarios. Asmoak, plana, hausnarketa-proposamena, lanerako hausnarketa... Nik ez dut arazo semantikoekin nahasi nahi. Edonola ere, eskerrak ematen dizkizut eta emango dizkizut Eusko Jaurlaritzak egingo duenari jarritako arretagatik. Eta, halaber, eskertuko nizuke, Alderdi Sozialistaren ordezkaria zarenez, koaliziogobernuetan izan duzuen erantzukizuna gogoratzea, baita herri honetako erakunde-arkitekturan eta herri honetako erakunde-arkitekturaren sozietate publikoen sarean izan duzuena ere. Halaber, eskertuko nizuke, Pastor jauna, gaur egungo Eusko Jaurlaritzari egiten diozun kritikaren inkoherentzia gaindituko bazenu eta eskatzen ez duzula edo eskatuko ez duzula diozunean egiten duzun inkoherentzia gaindituko bazenu. Edonola ere, sailburuek beren jarduera-ildo orokorrak aurkeztu dituzte Legebiltzar honetan. Aurkeztuko dugun gobernu-programan –eta Gobernu honek gobernu-programa aurkeztuko du– legealdi honetarako sozietate publikoen ikuspegia eta helburuak zehaztuko ditugu. Gobernu-estrategia hobetu beharra dago, ekintza sakabanaturik ez da egin behar, jarduerak kontzentratu egin behar dira. Halaber, eskertuko nizuke aitortzea Euzko Alderdi Jeltzalearen esku dauden foru-aldundietako gobernuek, azken urte hauetan, lurralde historikoetako foru-aldundien mendeko sektore publikoaren sarea arrazionalizatzeko ahalegina egin dutela. Edonola ere, Euskadiko erakunde-sarearekin jarduerak adostu egin behar dira. Eta enpresa publikoen kudeaketa hobetu egin behar da, gutxien produzitzen dutenen gastuak murriztuz eta baliabideak liberatuz, funtsezko zerbitzuetara bideratzeko. Aurreztu beharra dago, eta uste dugu posible dela. Bermatzen dizut, Pastor jauna, Gobernuak jarduteko, lan egiteko eta zehazteko duen erabakitasuna irizpide oso sendoetan oinarritzen dela. Ez dugu egiten itxura ona emateko. Herri honetarako funtsezko partehartzeak mantentzeko politika ekonomikoa izango dugu gidari. Finkatuta dauden proiektuetan desinbertituko dugu, edo finantziazio-aukera sor dezaketen haietan. Zerbitzu osagarriak edo antzekoak eskaintzen dituzten sozietateak bateratzera joko dugu. Euskadiko erakunde-arkitektura osoa kontuan izanik hartuko ditu erabakiak Eusko Jaurlaritzak. Kasuz kasu erabakiko dugu, eta lotuta dauden erakundeen eskutik. Epe ertain eta luzeko ikuspegiarekin hartuko ditugu erabakiak. Konturatzen gara dirua aurrezteko erabakiak garrantzitsuak direla, herritarrentzat seinale argia baitira, baina, jabetza edo partaidetza publikoaz ari garela, ezin dugu presazko erabakirik hartu. Erabaki egokiak hartuko ditugu, berriz diot, herritarrei zerbitzu publikoak eta enplegu publikoa bermatzeko. Hori da gure konpromisoetako bat. Finean, zure interpelazioa dela-eta aipatu ditudan asmo horiek gauzatu egingo ditut. Eta Gobernuak hainbat gauza egingo ditu. Eusko Jaurlaritzak zenbait ekintza bultzatuko ditu. Por lo tanto, quiero corroborar que es un propósito y un compromiso para toda la legislatura. Las decisiones a tomar a corto plazo tienen dos condicionantes. El primero es aprobar los presupuestos de este año; el segundo, presentar el programa del Gobierno Vasco. Y lo haremos, cuando llegue el momento. El compromiso del Gobierno Vasco es firme en lo que a este tema se refiere, señor Pastor. Tras hacer reflexiones y propuestas durante años, nos ha llegado el momento de tomar decisiones. Tomaremos decisiones, y en los siguientes cuatro años, adaptaremos el sector público. Será por primera vez –por primera vez, señor Pastor– en los últimos 30 años, por lo menos. Gracias, señor Pastor. La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_546
|
10
|
15
|
01.03.2013
|
ARZUAGA GUMUZIO
|
EH Bildu
|
Interpelazioa, Julen Arzuaga Gumuzio EH Bildu taldeko legebiltzarkideak lehendakariari egina, euskal presoen Euskal Herriratzeaz eta haien giza eskubide guztien errespetatzeaz hartuko dituen gobernu-ekimenen inguruan
|
Legebiltzarburu anderea, lehendakari jauna, legebiltzarkideok. Interpelazio hau aurkeztu genuenean, oraindik urtarrilaren 12an Bilbon inoiz egindako giza mobilizaziorik handienaren oihartzunek zirauten. 115.000 herritarrek euskal presoak Euskal Herrira ekartzea eskatu zuten, Giza eskubideak, bakea eta konponbidea lelo nagusitzat hartuta. Eskaera hauek gizartearen gehiengo handi batek babesten ditu, adskripzio ideologikoen gainetik. Eskaera hori termino positibo eta eraikitzaile moduan ulertu behar da, aurrera egiteko moduan. Handik gutxira, Iñigo Urkullu lehendakaria, Espainiako gobernuburua den Mariano Rajoyrekin zenuen hitzordua. Bilera aurretik adierazi zenuen "espetxe-politika malguagoa" eskatuko zeniola politika hau aldatzeko giltza duenari. Bilera ostean, sintonia ona azpimarratu zenuen. Gai honen inguruan diskrezioz lan egitea proposatzen zenuen, eraginkorragoa izateko. Sailburu batzuek erreferentzia egin izan diote konpromiso horri. Josu Erkorekak esaten zuen Rajoyrekiko hitzorduaren bitartez PP bideratu nahi zenuela ETAren behin betiko amaierara. Estefanía Beltrán de Herediak esaten zuen komunikabide batean: "Urkulluk bakea lortzeko hausnarketa sakoneko proposamen adoretsu bat eraman dio Rajoyri". Hala eta guztiz ere, ez adore ez eraginkortasunik ez dugu inondik ere ikusi. Handik gutxira, Espainiako Barne Ministerioak egungo espetxe-politika bere horretan mantenduko zuela baieztatu zuen. Espainiar Estatuaren kartzela-politikak presoen oinarrizko giza eskubideak urratzen ditu. El principio número 20 del Conjunto de principios para la protección de todas las personas sometidas a cualquier forma de detención o prisión, de las Naciones Unidas, indica que, si lo solicita la persona detenida o presa, será mantenida, en lo posible, en un lugar de detención o prisión situado a una distancia razonable de su lugar de residencia habitual. No se puede ser más preciso. Espainiar Estatuak sinatu zuen testu hau, eta testu honek argi esaten du: dispertsio-politikak urratzen du bere inguru gertuan egoteko presoaren eskubidea; are gehiago, presoaren birgizarteratzeko eskubidea ere eragozten du. Nazioarteko errelatore eta adituek hainbat erakundetatik hala esan dute. Giza Eskubideen Europako Auzitegiak kondenatu zuen Espainiar Estatua Parot doktrina deritzonagatik. Doktrina hau oraindik ere aplikatzen jarraitzen zaie 73 preso politikori. Tartean, Inés del Río, helegitea irabazi zuen presoa. Ebazpenak agintzen zuen preso hau berehala askatzea, egin ez dena. El hecho de que un estado no acepte los principios internacionales, o, más aún, una resolución concreta del Tribunal de Estrasburgo, constituye…
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_547
|
10
|
15
|
01.03.2013
|
HERRI ADMINISTRAZIO ETA JUSTIZIAKO SAILBURUAK (Erkoreka Gervasio)
|
Interpelazioa, Julen Arzuaga Gumuzio EH Bildu taldeko legebiltzarkideak lehendakariari egina, euskal presoen Euskal Herriratzeaz eta haien giza eskubide guztien errespetatzeaz hartuko dituen gobernu-ekimenen inguruan
|
Legebiltzarburu andrea, legebiltzarkideok, egun on. Arzuaga jauna, Eusko Jaurlaritzak zer egiteko asmoa duen jakin nahi duzu –eta horrela formulatzen duzu zure interpelazioan– euskal presoak Euskadiratzeari buruz eta gaixotasun larrian daudenak edo legearen arabera kondena beteta daukatenak askatzeari buruz. Galdera horri erantzuteko, zera aztertu behar da, nahitaez, lehenengo eta behin: Eusko Jaurlaritzak legez, legearen arabera, zer egin dezakeen arlo honetan. Edo, beste modu batera esanda, espetxe-politikari dagokion guztian Euskal Autonomi Erkidegoak eskumenik daukan ala ez daukan. Zu legegizona zara eta ondo dakizu eskumenik ez daukan arlo batean erakunde batek ezer gutxi egin dezakeela. Erantzuna, hala ere, baiezkoa da. Borobilborobil esan dezakegu: eskumena badauka. Eusko Jaurlaritzak edo, hobeto esateko, Euskal Autonomi Erkidegoak badu eskumenik bere lurraldean kokatuta dauden espetxeen gainean eta baita ere espetxe horietan loturik dauden presoei aplikatu behar zaien politika penitentziarioan. Horretan badauka. Ez, noski, Nafarroako Foru Komunitatean preso egon daitezkeenen gainean, baina bai Euskal Autonomi Erkidegoko lurraldean dauden espetxeen gainean eta espetxe horietan loturik dauden presoei aplikatu behar zaien politika penitentziarioaren inguruan. Hori argi asko aipatzen dute Gernikako Estatutuaren bi artikuluk: 10. artikuluaren 14. puntuak eta 12. artikuluaren lehenbiziko atalak. Bi artikulu hauek esaten dutenari jarraiki, Euskal Autonomi Erkidegoari dagokio, inolako zalantzarik gabe, bere lurraldeko espetxeen antolakuntzaz eta funtzionamenduaz arduratzea, betiere Estatuaren lege penitentziarioaren aplikazioan. Beraz, Euskal Autonomi Erkidegoak badu eskumenik, baina eskumen hori exekuziozko eskumena da. Ez da eskumen legegilea ala legislatiboa, baizik eta Estatuan indarrean dagoen lege penitentziarioa aplikatzeari buruzkoa. Hala ere –hau uste dut esan beharrekoa dela–, eskumen hori egikaritu ahal izateko ezinbestekoak diren transferentziak ez dira gaur arte gauzatu. Hori gauza jakina da, ez dut ezer berririk deskubritzen. Hainbat ahalegin egin izan ditu Eusko Jaurlaritzak azken 30 urteetan –agian, azken lau urteetan ez, baina aurreko urteetan bai– transferentzia hori gauzatu dadin, baina, tamalez, denak ala gehienak alferrekoak izan dira. Eta alferrekoak izan dira Espainiako Gobernuaren kontrako jarrera gogor eta sutsuarekin topo egin dutelako. Eta puntu honetan beldurrik gabe baieztatu dezakegu, gainera, gobernu zentral guztiak izan direla berdin-berdinak. Sozialistek zein popularrek jarrera berdin-berdina izan dute puntu honi dagokionez. Aste honetan bertan, urrunago joan gabe, Euzko Alderdi Jeltzalearen diputatuek hamaikagarren aldiz eskatu dute espetxeen transferentzia Diputatuen Kongresuan eta hamaikagarren aldiz jaso dute PPren eta PSOEren ezeko borobila. Ikusten denez, bada, hemen gainditu beharreko hesia ez da bakarrik Alderdi Popularrarena; ez, Alderdi Sozialistak ere bete-betean bat egiten du honetan Alderdi Popularrarekin. Oso argi esan zuen Idoia Mendiak berak orain duela lau urte, bere lehenbiziko agerraldia batzordean egin zuenean, honako hauek esaten zituenean: "Me preguntaba usted por la transferencia de prisiones. Es la posición que mantenía el Gobierno anterior y, al parecer, es también la que sigue manteniendo el Partido Socialista, que comparte la misma postura que el Partido Popular en este tema. Horixe zen aurreko Gobernuaren jarrera eta horixe da, itxura guztien arabera, oraindik ere Alderdi Sozialistaren jarrera, honetan bat eginik Alderdi Popularrarekin. Gaur-gaurkoz beraz, Arzuaga jauna, horrela daude gauzak gurean. Euskal Autonomi Erkidegoak badu eskumenik legeria penitentziarioaren exekuziorako, baina Gobernu zentralak ukatu egin dizkio eta egiten dizkio eskumen hori egikaritzeko nahitaezkoak diren baliabideak. Eusko Jaurlaritza honek ez du etsiko transferentzia hori eskatzeko ahaleginean. Aitzitik, ekinean jarrai- tuko du, eskura dituen baliabide guztiak erabiliz, transferentzia hori gauzatu dadin. Iraganean nik neuk ere egina dut lan hori, esate baterako, Madrilgo Kongresuan diputatua nintzenean, eta orain ez dut puntu horri buruz behintzat jarrerarik aldatuko. Baina ona da gauzak zertan dauden zehatz-mehatz jakitea. Nolanahi ere, gauza bat argi eduki behar da eta denok argi eduki beharko genuke: transferentzia hori egongo balitz ere, Estatuko legeria penal eta penitentziarioa aplikatuko beharko litzaiekeela Euskadiko espetxeetan dauden presoei. Eta horrek esan nahi, zuk ondo dakizunez, Arzuaga jauna, legelaria baitzara, alde batetik amnistiak, indultu orokorrak eta horien antzeko neurri kolektiboak debekatuta egongo liratekeela erabat. Eta horrek esan nahi du, baita ere, bigarrenik, onura penitentziarioak denak banan-banan eskatu, banan-banan aztertu eta erabaki beharko liratekeela; inoiz ez taldeka, banan-banan baino. Jakina, bere eskumenetatik aparte ere egin dezake zerbait Eusko Jaurlaritza honek. Eusko Jaurlaritzak badu ekimen politikorako ahalmen orokorra, eta hortik abiatuta ere zerbait egin dezake, zalantzarik gabe, zuk aipatzen duzun arlo horretan. Edozein erakundek egin dezake hori baldin eta solaskidetzarako gaitasunik badauka. Zure interpelazioan aipatzen duzun elkarrizketan, esate baterako, lehendakariak berak Espainiako Gobernuko presidentearekin izan zuen batzarrean gai horri buruz hitz egin zuen eta horren berri eman zien taldeburu guztiei. Baina neuri behintzat esperientziak esaten dit ekimen mota horiek askozaz eraginkorragoak direla diskrezioz egiten baldin badira, zarataka egiten baldin badira baino, aldarriek eta algarek ez baitute inoiz inor kartzelatik atera. Horiek bai ez direla batere eraginkorrak. Zer edo zertan esperientzia badaukagu, hain zuzen ere horretan da: zaratak eta algarak ez dutela inor inoiz espetxetik atera. Epikaren diskurtsorako baliagarriak izango dira, ez dut hau zalantzan jartzen, baina eraginkortasunaren ikuspuntutik ez dute batere baliorik. Esperientziak zerbait erakusten badigu, horixe da, hain zuzen ere. Eta horixe da, hain zuzen ere, Eusko Jaurlaritza hau lantzen ari den bidea: eduki badaukan solaskidetzarako gaitasuna aprobetxatu, diskrezioz, bere eskumenetatik haratago joateko politika penitentziario malguagoa eta gizakoiagoa eskatuz. Horixe egin du Gobernu honek orain arte, horixe egin du lehendakariak berak pertsonalki orain arte eta horixe egiteko asmoa dauka hurrengo urteetan ere, horixe delako bide egokia eta horixe delako bide eraginkorrena. La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_548
|
|
10
|
15
|
01.03.2013
|
ARZUAGA GUMUZIO
|
EH Bildu
|
Interpelazioa, Julen Arzuaga Gumuzio EH Bildu taldeko legebiltzarkideak lehendakariari egina, euskal presoen Euskal Herriratzeaz eta haien giza eskubide guztien errespetatzeaz hartuko dituen gobernu-ekimenen inguruan
|
Bai, eskerrik asko. Zarata eta algara, Erkoreka jauna. 115.000 pertsona, herritar, kalean, era baketsu baina ozen batean mezu bat igortzen digutela, mezu bat igortzen dizuetela, eta zaratan eta algaran ibiltzen dira. Ez da eskumen-kontua, Erkoreka jauna, interes eta konpromiso kontua baizik. Urkullu jaunari zuzentzen nion galdera hau. Izan ere, berak hitz egin zuen, berak hartu zuen konpromiso bat Rajoyrekin kontrastatu nahi zuena. Eta Urkullu jauna urtarrilaren 30ean Rajoyrekin egon zenetik hilabete eskas pasa denean, denbora txiki horretan, gauza asko gertatu dira: 20 preso mugitu dituzte kartzeletatik, ez Euskal Herriko kartzeletara ekartzeko, baizik eta gehiago urruntzeko; 3 preso gehiagori aplikatu diete Auzitegi Gorenaren 197/2003 Ebazpena, Parot doktrina izenez ezaguna dena; Mitxel Turrientesen familiarrek istripu larria eduki zuten bisitan joan zirenean; 13 preso larrik jarraitzen dute bere horretan, ez da inolako neurririk hartu euren egoera samurtzeko. Pentsatu nahi dugu hau ez zela Rajoyrekin adostu zena. Pentsatu nahi dugu inboluzio hau ez zela bilatzen zena Rajoyrengana jotzen zenean. Esaten dugu inprobisazioarekin jokatzen dela. Beste batzuek, ordea, oso argi dute presoen korapiloa askatzea ez dutela nahi. Kezka handia dugu kartzelapolitikak hartzen duen norabidearekin. Lehendakariak, bere diskrezioaren bidez, markatu duen bideak ez du fruiturik eman. Are gutxiago alderdiko beste arduradun politiko batzuen adierazpenek diskrezio hori hausten badute. Aitor Estebanek eginiko adierazpen eta eskaerak dira horren adibide, prozesua erraztu beharrean oztopatu egin baitute. Erronka, Erkoreka jauna, argi dago: egoera aldarazteko beharrezko diren hitzarmen eta sinergiak lortzea; aukeran ditugun bide guzti-guztiak erabiltzea espetxe-politikan aurrera egiteko. Izan ere, igarotzen den egun bakoitzeko guztiok ateratzen gara galtzaile, giza eskubideen bidetik galdu egiten zarete eta. Hori ez da iraganeko kontua: presoen eta senideen eskubideak egunero-egunero urratzen dira oraindik ere, konponbide batera iristeko luzatzen garen egun bakoitzeko. Plan bat adostu behar da gizarte-eragileekin, alderdiekin eta baita instituzioekin ere gaur egungo kartzela-politika honi aurre egiteko. Zehaztu behar dira konpromisoak, konpartitu behar dira bide horretan zeintzuk izango diren ardurak, bilatu behar da eraginkortasuna eta hasi behar da pauso sendoak ematen norabide positibo batean. Lehen esan dudan moduan, preso politikoen egoera hobetzea giza eskubideen onarpenaren eta egikaritzearen kontu soila da, Erkoreka jauna, ez da eskumen-kontua. Esan nizun Erakunde, Segurtasun eta Justizia Batzordean ez dela eskumen hotz baten kontua. Ontzat hartzen dugu eskumen penitentziarioa etxe honen pean egotea, ontzat hartzen dugu, baina ez da kontu hotz hori. Eskumena ekarri baino lehenago, pertsonak ekarri behar dira. Zuek egin zenuten pertsona zuen programaren zentroa, pertsonak dira lehenengoak. Euskal presoak, pertsonak, ekarri behar ditugu lehenik eta behin.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_549
|
10
|
15
|
01.03.2013
|
HERRI ADMINISTRAZIO ETA JUSTIZIAKO SAILBURUAK (Erkoreka Gervasio)
|
Interpelazioa, Julen Arzuaga Gumuzio EH Bildu taldeko legebiltzarkideak lehendakariari egina, euskal presoen Euskal Herriratzeaz eta haien giza eskubide guztien errespetatzeaz hartuko dituen gobernu-ekimenen inguruan
|
Eskerrik asko, legebiltzarburu andrea. Arzuaga jauna, ez daukagu desadostasunik presoen egoeraren desegokitasuna aipatzeko orduan. En ese sentido, estamos totalmente de acuerdo. Horretan informaziorik eman beharrik ez daukazu, datu berririk ekarri beharrik ez daukazu. Hemen mahai gainean dagoena da zer egin dezakeen bakoitzak hori bideratzeko eta egoera hori gainditu ahal izateko. Erraztu baino gehiago oztopatu egiten duten adierazpen eta ekintzei buruz monografiko bat egin dezakegu, egun osokoa; bada, zenbaitek presoak hurbiltzearen aldeko ekintza eta adierazpenak egiten dituzte, baina justu kontrakoa lortzen dute, epikaren izenean hala egin beharra sentitzen dutelako –ulertzen dut nik–, baina benetan ezertan eragin gabe. Nire lehenbiziko interbentzioan euskal presoak Euskadiratzeko Eusko Jaurlaritzak egin dezakeenari, egin duenari eta egingo duenari buruz hitz egin dut. Orain presoek eurek egin dezaketenari buruz hitz egingo dut, bai Euskadiratzeko eta bai legean aurreikusten diren onura penitentziarioez gozatu ahal izateko, beraiek ere zerbait egin baitezakete. Izan ere, legeria penitentziarioaren arabera, espetxean dagoen preso oro sailkatu egin behar da, lehen, bigarren ala hirugarren graduan. Sailkapen hori ez da taldeka egiten, banan-banan baino, preso bakoitzaren nortasuna, testuingurua, ibilbidea eta jarrera pertsonala kontuan hartuta. Baita ere preso bakoitzaren birgizarteratzeko pronostikoa oso kontuan hartuta. Are gehiago, sailkapen horren aldaketa posiblea da, jakina, eta egiten da. Baina sailkapenaren aldaketa ere banan-banan hartuta egiten da. Erregelamenduaren 100. artikuluaren 2. atalak malgutasun handia eskaintzen dio Administrazio penitentziarioari graduen aldaketa erabaki ahal izateko, baina horretan ere preso bakoitzaren ezaugarri eta berezitasun pertsonalak kontuan hartuta jokatu behar da eta jokatzen da. Beste horrenbeste esan daiteke onura penitentziarioei buruz. Preso bakoitzak eskatzen ditu eta preso bakoitzari ematen ala ukatzen zaio. Errealitateak argi erakustera ematen du euskal preso guztiak ez daudela egoera berdinean: batzuk aspaldian Euskadiratu ziren, beste batzuk oraindik ez. Eta hori horrela da, besteak beste, oso diferenteak direlako baita ere batzuen eta besteen ibilbide eta jarrera pertsonalak puntu horri dagokionez. Presoei eurei egoera hori jakinaraztea, errealitate honen berri ematea, zeregin handia da, denoi dagokiguna, ezker abertzaleko jendeari ere badagokiona. Ze presoei egia esan behar zaie, ez gezurra. Ez zaie itxaropen faltsurik eman behar. Legeria zertan dagoen eta legeria horrek eskaintzen dizkien aukeren berri zehatza eman behar zaie, engainatu barik, ez direnak erakustera eman barik, ez direnak sinetsarazi barik. Eusko Jaurlaritzak bere lana egingo du, ez horretan zalantzarik izan, espetxeen transferentzia eskatzen eta baita ere bere solaskidetzarako gaitasuna, eduki badaukan solaskidetzarako gaitasun politikoa, erabiliz, politika penitentziario malguagoa eskatzen. Baina gainontzeko guztiek ere, ezker abertzalea barne, badute honetan zereginik, presoei errealitatea erakusten. Eta helburua benetan baldin bada euren egoera hobetzea, Euskadiratzea eta baldintza jakinak ematen dituztenak kaleratzea, horretarako legeria penitentziarioak bide batzuk ematen ditu, eskaintzen ditu. Legeria penitentziario hori ez da gauetik egunera aldatuko, eta horren berri ematea ona da eta denoi dagokigu, baita ere presoei, jakin dezaten egia zer den eta nola jokatu dezaketen beraiek ere euren egoera hobetzeko. Beraz, hemen bakoitzak bere zeregina dauka. Gobernuak berea egingo du, baina talde parlamentarioek ere badaukate zeregina presoei errealitatearen berri emateko. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_550
|
|
10
|
15
|
01.03.2013
|
MINTEGI LAKARRA
|
EH Bildu
|
Interpelazioa, Laura Mintegi Lakarra EH Bildu taldeko legebiltzarkideak lehendakariari egina, EAEko eta Nafarroako gobernuen arteko harremanei buruz
|
Egun on, mahaiburu andrea, lehendakari jauna, legebiltzarkideok. Euskal Herria Bilduren helburuak dira justizia soziala, gatazka konpontzea eta subiranotasuna. Eta helburu horiek lortzeko, halabeharrez pasatu behar dugu Nafarroarekin harremanak normaltzetik. Eta normaldu esaten dut, gaur egun ez direlako bate normalak. La relación entre Vascongadas –como solemos decir en Navarra, que no se utiliza el término comunidad autónoma–, la relación entre Vascongadas y Navarra es un artilugio político de alto voltaje que se ha utilizado con intención política especialmente desde la transición, desde 1977. Porque incluso durante el franquismo no se ponía en duda la relación entre la sociedad vasco-navarra, y para ello voy a dar una serie de ejemplos que ponen en evidencia cómo se ha utilizado de una manera intencionada y parcial el intento de divorciar, de separar las dos sociedades, con el objetivo precisamente de que no conformaran una unidad política propia. Harrigarria da, esate baterako, Nafarroan CNN ikustea eta ezin ikusi izatea ETB-1. Edo harrigarria da nola Caja de Ahorros de Navarrak nahiago duen jotzea Caja de Burgosera, edo Caja de Canarias, Caja Cívica edo Caixara, gainontzeko euskal kutxekin batzea baino. Nafarroatik ibiltzen zarenean, errazagoa da konektatzea dialean Radio Logroño, Euskadi Irratia baino. UPNAk, Nafarroako Unibertsitate Publikoak, campus de excelencia egin behar duenean, Léridarekin egiten du, UPVrekin egin aurretik, 1977tik alderdi guzti-guztiek defendatu zuten arren euskal unibertsitate-barruti propioa. Konstante bat izan da ahalegina Baskongadak eta Nafarroa bereizteko. Esate baterako, federaciones deportivas vascas o vasco-navarras desagertzen hasi ziren sistematikoki trantsizioarekin batera; salbuespena da Arkitektoen Kolegio Profesionala, esate baterako, gauza bera gertatu zelako kolegio profesionalekin. Hau da, vasco-navarroak ziren horiek sistematikoki bereizten hasi ziren. Eta ez bakarrik kolegio profesionalak, baita ere alderdiak: Partido Socialista Obrero Español zena momentu batean PSE edo PSN bihurtu zen. Eta fenomeno hori gertatu zen trantsizioarekin batera. Hau da, frankismoan bertan gertatu ez ziren fenomenoak. Esan daiteke gauza bera provincia eclesiástica vascari buruz edo beste hainbat adibideri buruz. Gaur egun, esate baterako, Nafarroan hedabideen % 90ek daukate sedea Madrilen, hau da, Nafarroan espektro komunikatibo gehiena dago hartuta Madrilen egoitza duten komunikabideek, eta ondo dakigu EITB euskaraz ez dela hartzerik eta Euskal Herria Irratiak ez duela lortu lizentziarik. Euskararen kontra eta euskal sinboloen kontra legislatzen da Nafarroan. Ikurrina praktikan debekatuta dago eta debekatuta dago Zazpiak Bat ezkutua bera. Hala ere, errealitatea tematia da, errealitatea terkoa da, eta egiten badugu froga txiki bat Googlen sartuz "sociedad vasco-navarra", badaude 129.000 entrada. Hau da, a pesar de los esfuerzos de diferenciar, de distanciar Vascongadas de Navarra, la realidad es terca, y, haciendo una pequeña prueba superficial, hay 129.000 entradas en Google para el término "sociedad vasco-navarra", cuando solo hay 543 para el término "sociedad vasco-aragonesa", cuatro para "sociedad navarro-riojana", ninguna que tenga relación con Soria, y, por supuesto, ninguna entrada respecto a "sociedad vasco-santanderina", por ejemplo. Es decir, que la realidad es que Navarra y Vascongadas tienen no solo una historia, tienen un presente, eta, gure ustez ere, tienen que tener un futuro. Hona etorrita eta guk gaur egiten dugun galderari eutsita –eta da zein den Eusko Jaurlaritzak daukan plana edo asmoa Nafarroarekiko harremanak estutzeko–, esan behar dugu badaudela aurrekari batzuk. Jaime Ignacio del Burgok berak proposatu zuen 1977an consejo vasco-navarro. Eta hori proposatu zuen, hain zuzen ere, bere asmoa zelako apaltzea momentu hartan trantsizioan Hegoaldeko Euskal Herriak zeukan asmo sezesionista, eta, Estatuaren barruan mantentzeko, proposatu zuen consejo vasconavarro. Hamar urte beranduago, Jaime del Burgok egin zuen beste proposamen bat ere, órgano común permanente sortzeko proposamena egin zuen bi erkidegoen artean. Eta bakarrik lau urte beranduago, 1991n, Gobernua osatzeko PSN, PSOE eta EAk egin zuten akordioaren barruan ere mintzatu ziren bi erkidegoak batzeko posibilitateaz. Lehenengo ahalegin serioa egin zen 1995ean, eta gauzatu, burutu zen 1996an. PSOEk bere hauteskunde-programan eraman zuen proposamena: "la creación de una comisión intergubernamental de carácter permanente con el Gobierno Vasco". Urtebete beranduago, hain zuzen ere, 1996an, Nafarroako Parlamentuak, onartu zuen órgano común permanente delakoa, eta hori eraman zen Espainiako Gorteetara. Zer gertatu, eta handik astebetera Otano kasua lehertu zen, eta hor egon ziren negoziazio politikoetan PSOEk eta PPk lortu zuten atzera egitea honekin. Atzera egin zuen Gorteetan, UPNk bereganatu zuen Gobernua, eta, horren trukean, estali egingo zen Otanoren kasuan egon zen ustelkeria. Nafarroa, beste behin, izan zen prezioa alderdien arteko interesak betetzeko. Beraz, PSEk eta EAk eraman zuten proiektu hura, órgano común permanente hura, bertan behera gelditu zen, UPNk hartu zuen Gobernua eta, handik gutxira, Otano kasuan auzipetuta zeudenak libre gelditu ziren. Beste ahalegin bat egin zen berriz ere 2000.ean. Ezker Batuak egin zuen legez besteko proposamen bat Legebiltzarrean, eta honela esaten zuen legez besteko proposamenak: "El Parlamento Vasco se compromete a impulsar decididamente todas las iniciativas tendentes a la creación y desarrollo de órganos y/o instancias comunes de cooperación, gestión y prestación de servicios entre la Comunidad Foral de Navarra y la Comunidad Autónoma del País Vasco, previo acuerdo de las instituciones respectivas". Eta bigarren puntua: "El Parlamento Vasco insta al Gobierno del Estado español a que reconsidere su oposición a la constitución de un órgano común permanente entre Euskadi y Navarra, por entender que su funcionamiento normalizado responde a las demandas ciudadanas mayoritarias de ambas comunidades, unidas por lazos históricos, culturales, económicos y sociales". Ez zuen aurrera egin, beste behin, eta ez dugu beste berririk Nafarroaren eta Baskongaden artean sei urte pasatu arte, 2006.ean Loiolako santuarioan adostu ziren akordioetan PNVk eta Batasunak 1.4 puntuan esan zutenean que "tenían intención de promover la creación de un órgano institucional común para los cuatro territorios". Beste behin ere mutu, bertan behera gelditu zen 2006.ean Loiolan aipatu zen asmo hori. Igaz, 2012.ean, eta amaitzen noa…
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_551
|
10
|
15
|
01.03.2013
|
JAURLARITZAKO LEHENDAKARIAK (URKULLU RENTERIA)
|
EA-NV
|
Interpelazioa, Laura Mintegi Lakarra EH Bildu taldeko legebiltzarkideak lehendakariari egina, EAEko eta Nafarroako gobernuen arteko harremanei buruz
|
Legebiltzarburu anderea, legebiltzakideok. Mintegi anderea, hasi behar dut esaten harritu egin nauela pixka bat Baskongadez hitz egiteak; ez nafarra zaren heinean, baizik eta abertzale bezala. Honetaz asko hitz egin dugu, Parlamento Vascongado, Gobierno Vascongado eta deitzen zigutenean, edo holakoak gertatu zirenean. Nolabait hastearren, Mintegi anderea, zurekin bat natorrela esan nahi dizut. Gure bi erkidegoen arteko harremanak oso garrantzitsuak dira. Zuk diozun moduan, bi administrazio juridikoen artean harremanak bideratu egin behar ditugu. Bat nator diozunarekin. Zure interpelazioa arrazoitzean esan duzu, Mintegi andrea, Hego Euskal Herriko bi administrazio juridikoetako gobernuen artean finkatzen eta garatzen den harremanak berebiziko garrantzia duela Euskal Herriaren ekonomia- eta gizarte-egituraketan. Bistakoa da, Mintegi andrea. Harreman horiek direla eta Jaurlaritzak eta lehendakariak berak zer jarrera duten jakin nahi duzu. Eta itzulingururik gabe esango dizut: aldeko jarrera dute. Bistakoa da, beti izan baitute jarrera hori. Argi daukagu, Mintegi anderea, bi administrazio juridikoen artean harreman horiek garatu egin behar ditugula. Hobeto esanda, garatzen jarraitu behar dugu gure harremanak, jarraitu. Arlo askotan egin behar dugula esaten duzu, batzuen batzuk aipatu ere egin dituzularik. Nik uste dut arlo guztietara zabaldu behar dugula harremana eta elkarlana. Orokorrean harremanak sustatzea garrantzitsua baldin bada, Nafarroako Erkidegoarekin garrantzitsuagoa dela esango nuke. Eusko Jaurlaritzaren asmoen berri eskatzen didazu, eta gure asmoa da harreman hau erraztea eta lantzea. Baina ez da bakarrik alde bati dagokiona gobernuen arteko harreman hori sustatzea eta garatzea. Eta ez gara zerotik abiatzen, Mintegi anderea; gure aurretik egin da lana, ireki dira bideak. Azkenengo 15 urte hauetan bide hau jorratua izan da; gutxi edo gehiago, baina jorratua izan da, eta gure asmoa da bide honi jarraipena ematea. Arrazoi asko dago Nafarroarekin harremanak sustatzeko. Alegia, historikoak eta kulturalak aurrenekoak –hizkuntza bera daukagu, euskara–, eta arrazoi ekonomikoak ere bai, badaude. Hortik hasi eta gaur arte, esan bezala, arlo guztietan topatuko ditugu elkarlanerako arrazoiak. Hau Gobernu honen helburua da, helburu hau landu egingo dugu legegintzaldi honetan bertan. Hori bai, berriz diot, alde baten asmoa da hau; beste aldearen nahia ere behar dugu, irabazi egin behar dugu. Beraz, Mintegi andrea, bat nator zuen proposamenarekin eta argudioekin. Bat nator zurekin Nafarroako Foru Aldundiarekin harremanak bultzatu eta garatu behar direla, eta bat nator hori alor guztietan egin behar dela ere. Adibide batzuk aipatu dituzu, harreman hori garrantzizkoa dela edo izan dela erakusteko. Egia da, eta uste dut orokortu dezakegula, alor guztietan iruditzen baitzait garrantzitsua. Bi gobernuen arteko harremanarekiko Eusko Jaurlaritza berriak zer jarrera duen galdetu didazu, eta nik diotsut gure jarrera, Eusko Jaurlaritzaren jarrera, aldekoa dela eta konstruktiboa. Jabetzen gara eremu honetan ere beste abagune bat agertu zaigula. Guk ondo ezagutzen dugu Nafarroako errealitatea, eta nik neuk ere ondo ezagutzen dudala uste dut. Giro politiko eta instituzional berri batean gaude, eta gure jarrera, Eusko Jaurlaritzaren jarrera, giro hori harreman horiek bultzatzeko eta garatzeko erabiltzearen aldekoa da. Alabaina, gauza bat esan nahi dizut ezer baino lehen: errespetu instituzional osoa gordez egingo dugula. Gizartearen eskakizun eta premiei erantzuteko tresnatzat itunak erabiltzearen aldekoak gara, eta itungogo horretatik heldu nahi diogu gai zehatz honi ere. Elkarrizketa adostasunetik abiatuta, elkarrizketa errespetutik abiatuta adostasunak lortzeko, elkarrizketa itunak egiteko, erakunde publikoetatik batik bat. Hori da gure nahia. Hori bai, euskaraz esan dudan eran, alde baten nahia da hori, elkarrizketan eta adostasunean aurrera egiteko beharrezko diren bi alde horietako baten nahia. Herritarren kezkak ez dira, nire ustez, oso desberdinak gure bi erkidegoetan. Hainbat arlotan herritarren beharrak eta eskariak berdintsuak direla esango nuke. Egunero topatzen ditugu errealitate honen adibideak. Bestetik, instituzioen aukerak ere muga berdintsuak ezagutzen ari dira. Bizi dugun egoerak elkarrizketa eta elkarlana bultzatzen dituela esango nuke. Horrela sinesten dut lehendakari gisa eta bide hori jorratu egingo dut. Gure Jaurlaritzak bere osotasunean jorratu egingo du, sailburu bakoitzak dagokion arloari eutsiz. Ez da bide berria, baina bide asko dugu aurrez aurre elkarrekin egiteko. Beraz, Mintegi anderea, printzipioetan bat gatoz eta helburuetan ere bai. Errazagoa izango zaigu bide honetan aurrera egitea. Hau da gure nahia eta gure borondatea, nire borondatea eta nire nahia. Zure taldearen, EH Bildu taldearen, babesa eta laguntza lortzea gustatuko litzaiguke bide hau jorratzeko orduan. Erabaki hori bidelagun izango da, egin nahi dugun bidea erraztu egingo duelako. Eta errespetuz baina erabakitasunez egingo dugu hori, baina, batez ere, gure uste osoa jarrita. Elkarren arteko adostasuna xede duten harreman horiek biziagotzea iradokitzen dugu, badakigulako alde bientzako onura dakartela. Onartu beharra dut, jaun-andreok, Eusko Jaurlaritzaren borondatea puntu honetan beti izan dela aldekoa. Beti egon gara elkarlanerako prest, eta halaxe gaude orain ere. Aitortu behar dut, era berean, Mintegi andrea, zantzu positiboak sumatu ditudala gai honetan. Uste dut nik neuk ondo ezagutzen dudala Nafarroako errealitate politiko eta instituzionala, eta begirunea diot. Premisa bikoitz horretatik abiatuta aurrera egin dezakegulakoan nago. Ez dut zalantzarik bien intereseko gaien zerrenda luzea izango dela eta elkartzera eta elkarlanean aritzera bultzatzen duten arrazoien zerrenda are luzeagoa izango dela. Oraindik ere bide luzea dugu elkarrekin egiteko hainbat alorretan –azpiegiturak, zerbitzu publikoak, hezkuntza eta kultura, garapen ekonomikoa–, bai eta urtetako terrorismoa gainditzeari eta bizikidetza berri baketsua eta politikoki normalizatua lortzeari dagokionez ere. Bide luzea dugu egiteko, Mintegi andrea, asko dugu irabazteko bidea elkarrekin eginez, eta gure Gobernuak badu borondatea eta eskarmentua, oso baliagarria une honetan, garai berri hauetan. Mintegi anderea, bukatzeko eta zehazteko, zure taldearentzat funtsezkoa den galderari erantzunez, zera esango dizut: Nafarroako Gobernuarekiko harremanei dagokienez, Eusko Jaurlaritza berriaren jarrera positiboa eta aldekoa da; zehatzago, horrela galdetzen didazulako, lehendakariaren jarrera ere positiboa eta aldekoa da. Eta hitz batekin bukatzeko lehenengo partehartze hau, baikorra naizela esango dizut honetan ere, baina niri dagokidan aldetik esan ahal dudana da esaten dizudan hau. Eskerrik asko, Mintegi anderea.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_552
|
10
|
15
|
01.03.2013
|
MINTEGI LAKARRA
|
EH Bildu
|
Interpelazioa, Laura Mintegi Lakarra EH Bildu taldeko legebiltzarkideak lehendakariari egina, EAEko eta Nafarroako gobernuen arteko harremanei buruz
|
Mahaiburu andrea, lehendakari jauna, legebiltzarkideok. Pozten nau hau entzuteak. Pozten nau, baina ez dakit nik bat datorren idatziz jaso dugun erantzunarekin. Askoz ere epelagoa izan da, ez dugu ikusi horrenbesteko entusiasmoa. Ez naiz ni izango esango duena ez dela errespetatu behar Nafarroako Erkidego Autonomoa, noski. Eta badakigu zer-nolako zailtasunak dauden, eta badakigu elkartzeko biren arteko akordioa, harremana edo borondate ona behar dela. Baina nik idatziz jasotako erantzunean askoz ere epelago ikusi dut Jaurlaritzaren entusiasmo hori. Hain zuzen ere, gure taldearen legebiltzarkidea den Rebeka Uberak galdetu zuenean: "Ba al dauka Eusko Jaurlaritzak Nafarroako Gobernuarekin hitzarmen berriak egiteko asmorik, gobernu bien arteko tresnak prestatze aldera? ", erantzuna izan da: "Gobernu honen ustez, Nafarroako Gobernuarekin hitzarmenak sinatzeko beharra autonomia-erkidego bien arteko lankidetza-arloak antzeman ahala baloratu beharko da, sail bakoitzak aurrera eramango dituen sektoreko politiken barruan". Hau da, utzi egin da nola edo hala –eta zure erantzunean ere hori uste dut ulertu dudala– sail bakoitzaren beharrizanen, erritmoaren, egutegiaren eta organigramaren arabera. Zeren eta bigarren galdera zen –lau galdera ziren, baina bigarren bat ere aipatuko dut–: "Noraino garatu dira gaur egun arte sinatutako hitzarmenak? ", eta "sail bakoitzak egiten du horren segimendua" –berriz ere sailetara eramaten da ardura–, "bere sektoreko eremuan sinatutako hitzarmenak noraino garatu diren jakite aldera eta hitzarmenean bertan aurreikusitako egutegia aintzat hartuta". Hau da, ematen du desbideratu edo alboratu egiten dela ardura, eta Jaurlaritzak berak bere gain hartu ordez erantzukizun hori, sektoreka bideratzen duela. Eta horregatik suertatu da nahiko etsigarria, nahiko dezepzionantea erantzun hori, ez dator oso bat orain entzun ditudan hitzekin edo entusiasmo horrekin. Gainera, gaur bertan zure ahotik entzun ditugun hitzak: "evitar la confrontación territorial", hori lehenengo bide bat izango litzateke; "arrimar el hombro"…, noski. Nik eskatuko nukeena da hitzetatik ekintzetara pasatzeko, hau da, boluntarismo batetik politika eraginkorretara pasatzeko. Uste dugu ja badela sasoia ariketa politiko serio hori egiteko. Ez dut zalantzan jartzen zure borondatea, baina, agian, ikusten dudana da plan oso baten falta edo kemen falta, edo ez izatea estrukturalki eta modu zehatz batean sistematikoki nola egingo den hori. Eta ez dut esaten sail bakoitzetik, baizik eta zure sailetik, hau da, Lehendakaritzatik Lehendakaritzara: zein da zure sailean, espresuki, Lehendakaritzak duen plan zehatza Nafarroako Gobernuarekin órgano común permanente hori edo horren moduko zerbait modu eraginkorrean, modu egonkorrean eta tinkoan sortzeko? Eta hori izango litzateke galdera. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_553
|
10
|
15
|
01.03.2013
|
PRIETO SAN VICENTE
|
SV-ES
|
Interpelazioa, Txarli Prieto San Vicente Euskal Sozialistak taldeko legebiltzarkideak lehendakariari egina, aurrekontuko diru-sarrerak osatzeko foru-ogasunek eskuratu beharreko zenbatekoei buruzko kontsiderazio, kalkulu eta zuzenketei buruz
|
Mahaiburu andrea, lehendakari jauna. Zuk ondo dakizun moduan, zergetatik lortutako diru-sarrerak esku-hartze publikorako eta aurrekontupolitiketarako gakoa dira. Gaur egun, ekonomia-krisia eta aberastasunaren banaketa bidegabea nagusi ditugun testuinguru honetan, elkartasunik gabeko europar politika honek zailtasun handieneko ekonomiak gastua zigortzen dituen honetan –gastua murritzaraziz, defizithelburu antisozialak ezarriz eta zorraren prezioa kostu espekulatiboekin ordainaraziz–, egunetik egunera atzerakada ekonomiko handiagoan murgilarazten eta ekoizpen-sarea, enplegua eta politika publikoa suntsitzen dizkigun honetan, erantzunak behar ditugu. Lehendakari jauna, espekulatzaileen eta politika kontserbadoreen arteko harmonia hori politikak apurtu ezean, gizartea, herritarrak, geratuko dira apurtuta hainbat hamarkadatarako. Gezurra da, gezur handia, ekonomia zikloka ibili ohi dela, gaur ziklo baxua badugu bihar altua izango dugula. Aberastasun-sorkuntzak eta -banaketak mugitzen du ekonomia, eta gero eta okerrago banatzen da, gero eta bidegabekeria handiagoa baitago banaketan. Itun eta helburu makroekonomikoak berak ere faltsuak dira, itxurati hutsak, eta nahi den eran ezartzen dira, inolako zorroztasunik gabe eta inolako gizarte-sentikortasunik gabe. Defizitaren bilakaerak zerikusi handia du gobernuen gastatzeko ahalmenarekin, eta horixe ikusten da han ere: Espainiako Gobernuak % 6,3ko defizita finkatu zuen 2012rako; orain, berriz, % 6,7ko defizita aipatzen dute, baina, berez, eta bankuen 30.000 milioiko fakturarekin, 10,2koa izango da egiazko defizita. Beste hainbeste gertatzen da autonomia-erkidegoetan: % 1,5 ezarri zen helburutzat, eta, Euskadik helburu hori bete duela aprobetxatuta, Rajoyren Gobernuak autonomia-erkidego guztien batezbestekoa atera du, eta 1,73koa izan dela diosku, guztiok helburu hori betetzetik hurbil egongo bagina bezala; guztiok dakigu, ordea, Alderdi Popularraren gobernupean dauden autonomia-erkidego batzuek % 3ko defizita gainditu dutela. Urkullu jauna, panorama honetan, arlo politiko bateko zein besteko erakundeetatik egin daitekeen hori guztia da herritarrek duten gauza bakarra eta hurbilekoena osasun-arreta, hezkuntza, gizarte-arreta, enplegurako laguntzak eta ekoizpen-ekonomiarako laguntzak jasotzeko. Eta aurrekontuek herritarren ezbeharrei eta premiei erantzun diezaieten, egiten den guztia ahalik eta zorroztasun handienarekin egin behar da, ahalik eta fidagarritasun handiena eskainiz herritarrei, bai eta ekintza politikorako ere. Urkullu jauna, gobernuan gutxiengo zaretenez, babes politikoa eskatzen duzu zuk aurrekontu batzuk lortzen laguntzeko. Arrazoizkoa da hori. Eta arrazoizkoa da, halaber, herritarrek eta haien ordezkariek –Ganbera honetako talde politikoek–, Euskal Sozialistak legebiltzar-taldeak ez jasotzea aldi berean baterako ahaleginerako gonbita eta nahaste-borrastea sortzea aurrekontu horiek egiteko eskuragarri dauden edo –nahiago baduzu– aurreikus daitezkeen baliabideen fidagarritasunari buruz. Zuk bazkideak nahi dituzu 1.249 milioi euroko murrizketak egiteko, baina, beste aldetik, esaten diguzu diru-sarrerak berriz kalkulatuz eta areagotuz murrizketa horien inpaktua murriztu daitekeela. Horren harira, nabarmendu nahi dizut Finantzen Euskal Kontseiluan diru-sarrera aurreikusiak ezarri zirenean, 2012ko urrian, aurreko Gobernuak esan zizula aurreikuspen kontserbadoreak zirela haiek, baina abstenitu egingo zela, Gobernu berriaren zeregina zelako hura. Orduan, zuek ez zenuten nahi izan fitxarik mugitzerik. Baina, adi, 2012. urtea igarota, zuek Gobernuan zeundetela, 2013ko urtarrilean, hainbat datu zenituzten eskuetan –2012ko zerga-bilketaren datu askoz errealagoak, eguneratuagoak, bai eta 2013ko zerga-bilketaren joerei buruzko datuak ere–, eta dirusarrerak goraka berriz kalkulatzeari buruzko eztabaida ateratzen diguzue bat-batean. Galdera da noiz aldatu zenuten zuek gidoia; izan ere, orduan gidoia aldatzen hasi zineten zuek. Erantzuna bistakoa da: Gobernura iritsitakoan, hots, kalkulu horiek zuek zuzenean egiteko aukera agertzen zaizuenean, edo zeuen gobernuaren onerako denean; orduan aipatzen duzue zuek berriz kalkulatzeko aukera, eta argi dago lehen ere bazegoela balorazioaukeren artean, baina zuek ez zenuten nahi izan hara jotzerik. Gainera, behin eztabaida publiko hori aterata, gidoia berriz aldatu zenuten, Alderdi Popularraren gobernupeko Arabako Aldundiak eta Bilduren gobernupeko Gipuzkoako Aldundiak berriz kalkulatzeko aukera horri ezezkoa eman ziotenean. Eta gelditu egin zenuten, euskal aurrekonturako babes politikoei kalterik egin nahi ez zenietela eta gauzak zeuden horretan uztea nahiago zenutela argudiatuta. Arrazoizko beste zalantza bat agertzen da hemen. Urkullu jauna, diru-sarrera gehiago lortzeko aukera izanda gutxiagorekin konformatzen bazara, eta murrizketa gutxiago izateko apustu egin beharrean gehiago izateko egiten baduzu, eta, gainera, Arabako eta Gipuzkoako Foru Aldundiekin borrokan aritzerik ez duzula nahi badiozu, Alderdi Popularra eta Bildu dirusarrera horiekin ados egotea espero duzulako izango da! Eta sarrera horiekin batera datorrenarekin ere ados egotea eta aurrekontu-babesarekin ere ados egotea! Baina hori ez da zalantza bakarra. Bada, onartuko duzu Bilbao jaunak, Rementeria jaunak, Iruarrizaga jaunak, Gatzagaetxebarria jaunak eta Erkoreka jaunak egindako adierazpenetatik gauza batekin geratzen garela gaur, guztiek gauza okerrak edo gezurrak esan ez badituzte, behintzat: goraka birkalkulatzeko aukera bazegoela, baina, balizko sarrerez aparteko arrazoiak direla bide, aukera hori albo batera uztea komeni dela. Urkullu jauna, sozialistok ezin diogu ezikusiarena egin gertatutakoari, ezin dugu beharrezko ez ziren murrizketa batzuen alde egin, zuek aukera izan baitzenuten, baliabide gehiagorekin, hori ekiditeko. Urkullu jauna, politika egiteko modu horrek ez du ardura erakusten, ez du konfiantzarik ematen, ez ditu alderdiak hurbiltzen, ez die egonkortasunik ematen aurrekontuei eta ez die begirunerik erakusten herritarrei. Urkullu jauna, jar ezazu guztia mahai gainean. Ez ibili jolasean diru-sarrerekin, eta ez ibili gordetzen gero atera eta kudeatzaile onaren itxura emateko. Utzi ogia eta arraina Bibliari, eta azaldu ezazu baliabideen egoera zertan den une honetan EAEn. Adi naukazu. La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_554
|
10
|
15
|
01.03.2013
|
OGASUN ETA FINANTZETAKO SAILBURUAK (GATZAGAETXEBARRIA BASTIDA)
|
EA-NV
|
Interpelazioa, Txarli Prieto San Vicente Euskal Sozialistak taldeko legebiltzarkideak lehendakariari egina, aurrekontuko diru-sarrerak osatzeko foru-ogasunek eskuratu beharreko zenbatekoei buruzko kontsiderazio, kalkulu eta zuzenketei buruz
|
Gracias, señora presidenta. Jaun-andreok, esan nahi dizuet Eusko Jaurlaritzak, eta zuk informazio zuzena duzu honetaz, baduela jada diru-sarreren aurreikuspen bat. Eta diru-sarreren aurreikuspen hori Finantzen Euskal Kontseiluaren 2012ko urriko bileratik dator, han aurreikusi baitzuten 2013rako ekarpenak eta zerga-bilketa zenbatekoak izango diren. Aurreikuspen hori 2013rako ezarrita, diru-sarrera horiek erabili dira lanak egiteko eta aurtengo aurrekontua osatzeko. Kontuan izan behar da, halaber, aurrekontuen ekonomia-markoan badirela arau batzuk, defizithelburuari dagozkionak, eta arauok zorpetze txikiagoa eragingo dutela aurten. Era berean, jaun-andreok, badakizue diru-sarrera txikiagoak ditugula, aurreko ekitaldietan egindako salmentek ez dutela aurten aurreko urteetan bezainbesteko bolumena. Hori guztia –eta zuk zuzenean dakizu hori– 1.200 milioi euroko zenbateko batetik dator, gutxi gorabehera. Diru-sarrera horiek ditugu une honetan, dirusarrera horiek: Finantzen Euskal Kontseiluaren ekarpenak, eta zorraren eta diru-sarreren arteko jokoa, kontuan hartuta aurreko ekitaldietako finantza-eragiketetan saldutako finantza-aktiboetatik eratorritako dirusarrerez ari garela eta aurten ez dugula halakorik. Bestalde, diru-sarreren fidagarritasunaz galdetu diozu Jaurlaritzari. Bada, horiek dira diru-sarrerak, erabat fidagarriak eta argi zehaztuak. 2013ko urtarrilean mintzagai izan genuen birkalkulatzeaz ere aritu zara. Begira; 2012ko abenduan bi foru-arau (foru-dekretu arauemaile, zehazki esanda) jarri ziren indarrean Bizkaian eta Gipuzkoan. Arauon sustraia, ordea, Estatuaren Aurrekontuko 2013. urteko Aurrekontu Legearekin batera doan Legea da. Lege horren arabera, banakako enpresen nahiz sozietateen ibilgetuaren balioak eguneratzeko araudi bat finkatu zen, eta bi lurraldeon zerga-arauetara eraman zen hori, abenduaren amaieran. Otsailaren hasieran, Gipuzkoako Foru Aldundiak jardunbide arauemaile bera egikaritu zuen eta ezaugarri bereko foru-dekretu arauemailea onartu zuen, 2011ko abenduan betetzeko. Horrek abenduaren 31n eman zituen sortzapenak, pertsona fisikoen gaineko errentaren zergaren gainekoak izan ala mota bateko zein besteko enpresaburuen sozietateen gaineko zergan izan. Hortaz, abenduaren 31n indarrean zegoen arauarekin egin ziren eguneraketa guztien likidazioa eta dagokion kuotaren sarrera ekainean izango da, pertsona fisikoen gaineko zergari dagokionez, eta uztailean sozietateen gainekoa. Arauak indarrean daude. Nola sortu ziren arauok? Estatuan eginiko balantzeen eguneraketa batean oinarrituta. Zer alditan? Urriaren 22an Finantzen Euskal Kontseiluan aurreikuspenak onartu zirenetik Eusko Jaurlaritzak 2013rako aurrekontuak egiteko izan zuen aldira bitartean. Hau da, bada datu objektibo bat: ekarpen finkatuak eta araudi berria. Aurreikuspen hori ezin zitekeen 2012ko urriko bileran egin, une hartan ez baitzegoen kontu hori erregulatzen zuen araudirik, araudi hori geroagokoa baita. Guk, Gobernuak, proposamen bat egin genien Finantzen Euskal Batzordeko beste kideei, hiru aldundiei, eta iritzi-desberdintasun batekin egin genuen topo. Guk hiru foru-arau arauemaileetan oinarrituta egin genuen proposamena, eta kalkulatu genuen 300 bat milioi euroko diru-sarrerak izango zituela sistema osoak gai honetarako, baina bi foru-aldundi (Arabakoa eta Gipuzkoakoa) ez zeuden ados horrekin. Onartzen dute Gipuzkoako foru-dekretu arauemailea egun hartantxe –bilera egin genuen egun berean– jarri zela indarrean, abenduaren 31n betetzeko, eta, beraz, sarrerak eta likidazioak 2013ko ekainaren eta uztailaren artean izango direla, baina ez daude ados guk eginiko kalkulu batekin. Eta orduan pentsatu genuen, 2012ko urrian aurreikusitako ekarpenen goranzko aldaketa egiteko aukera izan bagenuen arren, ez zela komeni egitea. Eta justifikatuta genuen, iragarrita zegoelako; zure taldeko bozeramaileak berak ere iragarri zuen horrek ondorioak izan zitzakeela Legebiltzarrean, autonomia-erkidegoaren aurrekontu orokorrei buruzko eztabaidan, eta Legebiltzarreko beste talderen batek ere diru-sarrerei osoko zuzenketa bat egiteko aukera iragarri zuen. Diru-sarrerei egiten zaien zuzenketa osokoa da berez, eta, beraz, arriskuan jar dezake ohiko tramitazioa eta 2013ko aurrekontuen onarpena gero. Lehendakariak eta nik gai hau aztertu genuen, eta inbestidurako eztabaidako lehendakariak erakundeetan hitzarmenak lortzeko zer konpromiso hartzen duen da gakoa (eta erakunde honen menpe dago Jaurlaritza, zuek kontrolatzen baituzue gure Gobernuaren lana eta zuek zuzentzen baituzue gure legegintzafuntzioa, nahiz eta Jaurlaritzak sustatu). Horregatik, adierazpen publiko horien arabera eta desadostasuna egonda, ez genuen nahi erabakia gehiengoa genuen erakunde batean hartzerik; Ganberara eraman nahi genuen, organo horrek baitu legegintzarako gaitasuna eta kontrola, eta legebiltzarreko hainbat bozeramailek esana baitzuten ez zela baloratuko. Guk uste genuen nahikoa arrazoi bazeudela, baina Ganbera honetan gehiengoa dutenek beste iritzi bat zuten, eta ohartu ginen ez zela egokiena une hartan. Horrenbestez, guk uste dugu 2013ko aurrekontuak bilakaera hobea izango duela urtean zehar, eta, bilakaera horri esker, aldundiek Finantzen Euskal Batzordearen 2013ko urriko bileran iradokitzen duten aurrelikidazioan agertuko direla diru-sarrerak. Eta diru-sarrera horiek ziztada emango diote sistemari (udalei, aldundiei eta Jaurlaritzari). Jaurlaritzari lagunduko dio batez ere, hura baita gastu handiena duen erakundea. Aurrekontuan ditugun hutsuneak betetzea da xedea; izan ere, zuek ere badakizue, zuzeneko informazioa jaso duzuelako, aurrekontuan 1.200 milioi gutxiago izatea aurreikusten dugula. Jakina, Jaurlaritza honi askoz hobeto zetorkion diru-sarrera eta gastu gutxiagoko aurrekontu bat aurkeztea –1.000 milioikoa, 1.200ekoa izan beharrean–, baina aurrekontu-proiektua alde bakarreko erabakiz onartzerik ez dugula ikusi dugulako egin dugu ahalegin hori. Aurrekontu-proiektua aurkeztu dugu, baina tramitazioa nola egin eta legean nola jaso Ganbera honek onartu behar du. Eduki eta helburu horrekin eraman dugu aurrera jarduera hori Finantzen Euskal Batzordean, hiru aldundiei oinarri guztiekin eta zegozkien kalkuluekin aurkeztutako proposamena erretiratuta. Gipuzkoako Foru Aldundia eta Arabako Foru Aldundia aipatu dituzu zuk… Berriz diotsut ez dagoela inolako hitzarmen arraro edo ilunik aldundiekin. Aldundiek beren balorazioa egin zuten, beren balioztapena. Arauak indarrean izan arren, esan dut jada eta jendaurrean esana dago zer iritzi erabili zuten ahaldu- nek kontu honetan, eta, beraz, ez dago inolako loturarik Gipuzkoako Foru Aldundiak eta Arabako Foru Aldundiak izan dezaketen jarrerarekin, ez eta haiekin lotutako legebiltzar-taldeenekin ere, izan Alderdi Popularra edo izan Euskal Herria Bildu. Batak ez du zerikusirik bestearekin, eta Jaurlaritza honek ez du gai honetan itunik egin inorekin, ez Alderdi Popularrarekin, ez Euskal Herria Bildurekin. Esan dizut erabaki hori Jaurlaritzan hausnartu genuela, eta lehendakariak uste duela Ganbera honetan lortu behar dugula hitzarmena; izan ere, Ganbera honetan kontrolatzen gaituzue zuek, eta guk, berriz, legeproiektuaren tramitaziorako ontzat ematen duzuen hori gogoetara eramaten dugu. Zuek badakizue Jaurlaritza honek ateak zabalik dituela, beti, aurrekontuen lege-proiektua prestatzeko, dela diru-sarrerez hitz egiteko, dela gastuez hitz egiteko. Oraindik egun batzuk falta dira onarpena emateko, martxoaren 12an izango baita Gobernu Kontseiluaren bilera, eta, beraz, izango dugu horretarako parada. Zuek egoki iritziz gero eta zuek zuzenean jasotako informazio horri gehitu beharreko datu esanguratsuren bat gehi dakiokeela uste badugu guk, kontuan izango dugu eta jakinaren gainean jarriko zaituztegu. Hori da nik Ganbera honi jakinarazi behar diodan korrelatua, eta, zure interpelazioa ikusita, gaur goizean adierazi nahi nuena. Besterik gabe, eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_555
|
10
|
15
|
01.03.2013
|
PRIETO SAN VICENTE
|
SV-ES
|
Interpelazioa, Txarli Prieto San Vicente Euskal Sozialistak taldeko legebiltzarkideak lehendakariari egina, aurrekontuko diru-sarrerak osatzeko foru-ogasunek eskuratu beharreko zenbatekoei buruzko kontsiderazio, kalkulu eta zuzenketei buruz
|
Urkullu jauna eta Gatzagaetxebarria jauna, nahaspila ederra sortu duzue. Bizkaiko ahaldun nagusi Bilbao jaunak hauxe esan zuen urtarrilean: "Zerga berriek zer diru-sarrera berri ekar ditzaketen aurreikusten ari gara, eta, ikusitakoa ikusita, otsailean berriz kalkulatzea planteatzen dugu, baina handitzeko, ez txikitzeko". Erkorekak proposamenaren alde egin du, eta, haren hitzetan, "zuzena da, diru-sarreren aurreikuspenak 2012ko urrian egindako kalkulu haren ondoren ezarritako erreforma batzuen arabera eguneratzen dituen heinean". "Bizkaiko Foru Aldundiak aurreikusitakoa baino 200 bat milioi gehiago bilduko ditu, iazko azkenaldira zerga-kontuei buruzko araudietan eginiko aldaketei esker. Bizkaiko ahaldun nagusi José Luis Bilbaok aurreratu zuen, atzo, araudi berri batek 2013. urterako zerga-sarreren zenbateko handiagoa kalkulatzeko aukera ematen duela". "Araudi-aldaketek eragina dute enpresen balantzeen eguneraketan, eta, Bilbaok egunkari honi adierazi zionez, 150 milioi euro gehiago biltzea ahalbidetuko luke horrek. Gainerako zenbatekoa, 200 milioiraino, energia elektrikoaren ekoizpenari ezarritako gainordainetik etorriko litzateke". "Bilbaok ukatu egiten du bere proposamena –Finantzen Euskal Kontseiluak 2013rako diru-sarreren aurreikuspena goraka berrikustea Eusko Jaurlaritzak aurtengo aurrekontuetan duen gastu-muga handitzearren– 'kontabilitateko trikimailu' bat denik, eta bere ekimena 'aurreikuspen zorrotz eta erreal' baten ondorio dela dio". "Zerga berriaren bidez 200 milioi gehiago aterako direla kalkulatuta, Bizkaiko ahaldun nagusiak dio diru-sarrerak goraka birformulatzearen aukera ez litzatekeela arbuiatu behar", eta Finantzen Euskal Kontseilura eramango duela otsailean. Eta Bizkaiko Foru Aldundiak gero dio errespetatzen duela Jaurlaritzaren erabakia, diru-sarrera horiek goraka berrikusteko neurria albo batera uztearena, eta beste hainbat kontu ere aipatzen ditu, gero errematatuko dituenak. Azalduko dizkizuet. Tira, Gatzagaetxebarria jaunak honela dio gero: "Birkalkulatzea onartu izan balitz, Lakuak 200 milioi gehiago izan litzake, eta aldundiek eta udalek, 100 milioiko koltxoia. Hala, urriko kalkuluek gora egingo lukete" (Finantzen Euskal Kontseiluan egindako haiek, alegia). Tira, Bizkaiko Foru Aldundiaren ordezkarien eta Eusko Jaurlaritzaren sailburuen hainbat eta hainbat adierazpenetan entzun dugu hori guztia goraka berrikusi daitekeela, eta, errematatzeko, Bilbao jaunaren esaldi aparta: "Murrizketez kexu direnek ez dute nahi doikuntzarik". Ezarritako gidoitik zertxobait apartatu den EAJko burukide bakarra Bizkaiko ahalduna izan da, hain zuzen, esaten duelako sarrera gehiago izan genitzakeela aurrekontuak egiteko, baina ez dela nahi izan. Begira, Urkullu jauna, nik interpelazioa zuri jarri badizut, ez da izan zure Gobernuko edozein kideren azalpenek balio ez didatelako. Interpelazioa jarri dizut zuek nahaste-borrastea eragin duzuelako, eta oraintxe ez dagoelako batere argi zer diru-sarrera dauden, egiazki, EAEko aurrekontuetarako. Hori da benetako arazoa. Zure nahaste-borrastean, zure sailburuek eta beste kargu publiko batzuek hartu dute parte, eta tribuna honetan ahots fidagarri bat behar zen gaur, pertsona horien guztien gainetik dagoen norbait, ordena eta harmonia ezartzen duen norbait. Ez, Gatzagaetxebarria ez, Gatzagaetxebarria jauna nahaste-borrasteko parte baita; izan ere, aurrekontuak egiteko diru gehiago izatearen aldeko agertu zen bere adierazpenetan. Beraz, zuk aurpegia ematera atera behar zenuen hemen, aurreko lehendakariak, interpelazioa jartzen zitzaionean, egiten zuen bezala: aurpegia eman, aurpegia eman beti. Herri honetan munta handiko arazoak daudenean aurpegia eman behar baita. Eta jakin egin behar da zer diru-sarrera ditugun aurrekontuak egiteko. Arazo larriegia da zu hemendik iheska ibiltzeko eta gero Gatzagaetxebarria jaunak iragarritakoa –eta nik aurreikusitakoa– egiteko: hona etorri esanez zuek kudeatzaile hobeak zaretelako diru gehiago bildu duzuela; zein, eta aurrekontuak benetako kalkuluen arabera egitea eragotzi duzuenok. Gatzagaetxebarria jaunak "batzuk eta besteak" zioen Finantzen Euskal Kontseiluaz ari zenean. Batzuk Euzko Alderdi Jeltzalea izango litzateke, goraka birkalkulatzearen aldekoak, eta besteak, Bildu eta Alderdi Popularra, hori nahi ez zutenak. Batzuk eta besteak aipatzen zituen, batzuen eta besteen arteko harmonia, aurrekontua egiteko, eta, beraz, sarrera batzuekin eta besteekin egin beharra. Begira, aurrekontua ez da EAEko sei jaunen aurrekontua, ez da jaunen aurrekontua, ez da batzuen eta besteen aurrekontua. EAEko herritarren aurrekontua da, herri honetako 2.200.000 herritarrena. Eta haien interesen alde egiten duten sei lagun Finantzen Euskal Kontseiluan biltzen dira… La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_556
|
10
|
15
|
01.03.2013
|
OGASUN ETA FINANTZETAKO SAILBURUAK (GATZAGAETXEBARRIA BASTIDA)
|
EA-NV
|
Interpelazioa, Txarli Prieto San Vicente Euskal Sozialistak taldeko legebiltzarkideak lehendakariari egina, aurrekontuko diru-sarrerak osatzeko foru-ogasunek eskuratu beharreko zenbatekoei buruzko kontsiderazio, kalkulu eta zuzenketei buruz
|
Lasaitu zaitez, Prieto jauna! Asaldatuta zaude gaur. Lasaitu zaitez. Patxadaz aritzeko eskatzen dizut, alderdi sozialistako buru bat baitzara zu, zuzeneko informazioa duena eta erakundeetan ibilbide luzea daramana, baina, tira, normala da noizean behin halako eztabaidak izatea. Noski, zuk esan dezakezu Urkullu jaunak ez duela eztabaidan parte hartu oraintxe, baina gogorarazten dizut –eta kontua ez da hemerotekara jotzea– hamaika bider gertatu izan zaidala niri ere aurreko lehendakariari interpelazioa jarri eta hark Jaurlaritzako beste kide batzuen esku uztea erantzuna; bada, araudiak ematen du hori egiteko aukera. Eta ez dut gai horretan gehiago sakondu nahi. Nik uste dut gaiaren mamiari heldu behar diogula, zuk zure hizketaldiaren azken zatian eman diguzun ikuskizuna eta hemerotekatik irakurri dituzun kontuak albo batera utzita. Azken bost minutuak betetzeko zer esanik gabe gelditu zarela dirudi, eta hemerotekara jo behar izan duzula besteek esandakoa esateko. Bada, ez zara irizpidea azaltzeko gai izan; funtsean, irizpiderik ez dagoelako, beharbada. Baina esan dizut lehen aldiz hitz egin dudanean ere: kontu hau ez da ohiz kanpokoa. Ez, ez! 2012ko abenduan, Bizkaiko Foru Aldundiak 11/2012 Foru Dekretu Arauemailea onartu zuen, abenduaren 28ko aldizkari ofizialean argitaratua; Araban, 15/2012 Foru Dekretua, hau ere abenduaren 28an argitaratua lurraldeko aldizkarian; Gipuzkoan, berriz, otsailaren 5eko 1/2013 Foru DekretuArauemailea, handik bi egunera argitaratua. Estatuak abenduko 16/2012 Legean ditu horri buruzko arauak eta aurrekontuak, Aurrekontu Legearekin batera doan Legean. Nafarroan, 21/2012 Legean. EAEn, berriz, arauak onartuta daude. Bada datu bat oinarri sendoak, helburu argiak eta arrazoi onak dituena, urriaren 22tik Finantzen Euskal Kontseiluaren 2013ko otsaileko bilerara bitartean ateratakoa. Lehen ere esan dizut –ez dut berriz esango– zergatik pentsatu genuen guk, Finantzen Batzordea bezalako erakunde garrantzitsu batean gehiengoa izanda, kontu hori han ez sartzea, nahiz eta mingarria izan den: uste genuelako hobe zela Gobernuaren gastua ahalik eta gehiena murriztea, bai Gobernuarentzat, bai herritarrentzat. 1.200 milioi eta 1.000 milioi ez dira gauza bera. Baina horrela pentsatzen zuten Ganberako talde gehienek, haien bozeramaileek eman baitziguten beren iritzia, eta berriz diotsut organo honetan adostasun batera iristeko nahia betetzea iruditu zitzaiola aproposena lehendakariari. Guk beharrezko itun guztiak bideratu behar ditugu, Ganberako taldeekin, 2013ko aurrekontuak onartzeko. Hori da gai honetan egin dugunaren norainokoa, helburua eta muina. Nik ezin dizut esan… Ni ez nator bat zurekin, ez dut uste zuzena denik zuk diozuna, kontu honek herritarrei eragiten diela eta pertsona batzuk eta ez dakit nik zer organo ari direla hartzen erabakiak. Inola ere ez! Ez! Finantzen Euskal Kontseiluan hiru ahaldun nagusiek hartzen dute parte, hiru lurraldeetako ordezkariek. Ordezkariok, gainera, lurralde bakoitzean gehiengoa lortu duen alderdikoak dira; zilegitasun hori dute. Gu Ganberako gutxiengo nagusiaren ordezkari ginen, lehendakariak hala hautatu baikintuen inbestidurako eztabaidan. Hori da joko instituzionala. Horrek ematen digu zilegitasuna. Baina jabetzen gara, halaber, Ganbera hau burujabea dela aurrekontuak onartzeko, eta bagenekien, erakunde horrek diru-sarreretan desadostasunak izanez gero, diru-sarreren aurka egin zezakeela norbaitek… Eta diru-sarreren aurka egiteak osoko zuzenketa dakar berekin! Beraz, legebiltzarreko talde asko badaude eta bakoitzak bere iritziak baditu aurrekontuaren edukiari buruz baina diru-sarreren kalkulu oker batean bat badatoz, bat-etortze bat gerta daiteke Ganberaren posizio politikoa finkatzean edo bozkatzean, eta aurrekontuak baztertu, a priori. Hori ez zaigu ez komenigarria ez egokia iruditzen, ez eta zuhurtziazko jokabidea ere. Horregatik erretiratu genuen bi egun lehenago ahaldun nagusiei aurkeztu genien proposamen hura. 2013an aurrekontuak izatearen alde egingo dugu lan Jaurlaritzan, herriak aurrekontuak izatea garrantzitsua dela uste baitugu; izan ere, luzapena behar badugu aurrera jarraitzeko, kudeaketan distortsio handi bat dugulako da. Gastuen zenbateko bat dugu, 2012ko azken kredituak, baina diru-sarrera batzuk ditugu helburutzat finkatuta; Finantzen Euskal Kontseiluak finkatutakoak eta defizitaren eta zorraren ekomonia- eta finantza-esparruko arauek zehaztutakoak. Horregatik, luzapen batek sor dezakeen fikzioa edo distortsioa ikusirik, apustu sendoa egiten dugu aurrekontuak izateko… La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_557
|
10
|
15
|
01.03.2013
|
MANEIRO LABAYEN
|
Mixto-UPyD
|
Interpelazioa, Txarli Prieto San Vicente Euskal Sozialistak taldeko legebiltzarkideak lehendakariari egina, aurrekontuko diru-sarrerak osatzeko foru-ogasunek eskuratu beharreko zenbatekoei buruzko kontsiderazio, kalkulu eta zuzenketei buruz
|
Eskerrik asko, presidente andrea. Hasiera batean, Urkullu jaunari zuzenduko natzaio, hari egin baitiogu interpelazioa, nahiz eta badirudien gero Jaurlaritzako beste kideren batek erantzungo duela. Nolanahi ere, argudioak berberak dira. Hain zuzen, euskal erakunde-ereduari buruz hitz egiten jarraitzen dugu. Esan dugu zerbait gai honi buruz aurreko punturen batean, benetako botoberdintasuna lortzeko euskal hauteskunde-legeak berritzeko aukerari buruzko galdera batean, gaur egun ez baitago halako berdintasunik. Aurreko puntuan, fiskalitatearen gaia sartu dut, zerga-ereduaren gaia, Euzko Alderdi Jeltzaleko kide nabarmenen batek eta zure Jaurlaritzako sailbururen batek ere Hauteskunde Legea berritzeko aukera planteatu dutelako baldin eta Legebiltzar honek, azkenean, bere gain hartzen baditu zerga-eskumenak. Dena den, interpelazioan jarriko dut orain arreta, logikoa denez, baita Legebiltzar honek gastuei buruz bakarrik ez, baizik eta diru-sarrerei buruz ere erabakiak hartzeko beharrean ere, guretzat bistakoa baita. Hau da, guretzat behar-beharrezkoa da Legebiltzar honetan Euskadi osorako fiskalitatea –euskal herritarrei eragingo dien fiskalitatea, edozein lurralde historikotan bizi direla ere– eztabaidatzea, baina ez bakarrik eztabaidatu, baita erabaki ere. Alderdi politiko gisa sortu ginenetik ari gara esaten; uste dut ez dugula inor engainatzen, erabat koherenteak gara: euskal erakunde- eta zerga-eredu zentzugabeak, aplikatzen diren edo aplika daitezkeen zerga-politikak ez ezik, Euskal Herriko politika osoa eta erabaki politiko guztiak ere baldintzatzen ditu, oro har. Gure ustez, eta beste askoren ustez, nabarmenkeria bat da Euskal Autonomia Erkidegoak, zeinak 2 milioi biztanle baititu, lau legebiltzar eta hiru foruogasun izatea, Eusko Legebiltzarraren kontrolaz gain. Ez du zentzurik Euskadin hiru zerga-politika desberdin izateak, eta euskal herritarrok, lurralde historiko batean edo bestean bizi, zerga desberdinak ordaintzeak. Hori ez du inork ulertzen, edo gero eta jende gutxiagok ulertzen du. ELGAn zerga-eskumen zabalak dituen eskualde bakarra da Euskadi bere zerga-arauak legebiltzarrean onartzen ez dituena. Hiru probintzia-batzarretako bakoitzean hiru bozketa eginda onartzen ditu formalki arau horiek. 3/1989 Euskal Legea aplikatuz arautu ahal izango lituzke, non zehazten baita Eusko Legebiltzarrak zerga-eskumenak dituela eta zergei buruzko funtsezko gaiak finka ditzakeela, baina, egia esan, praktikan ez da horrelakorik egin. Edonola ere, eta gure iritziz, komenigarriena litzateke zerga-eskumenak lurralde historikoetako batzar nagusietatik Eusko Legebiltzarrera lekualdatzea. Hala –ez dugu ukatzen, baizik eta etengabe esaten dugu modu guztietara–, zerga-politika bat lortuko genuke ez bakarrik Espainia osoan, baita Europa osoan ere. Zentzugabea da, esan dudan bezala, hemen gastuak erabaki ahal izatea, baina diru-sarrerak ezin erabaki ahal izatea. Sistema horrek berdintasuna hausten du, eta, horrez gain, hiru zerga-politika desberdin izateak ez digu uzten –hortxe daude datuak– ahalik eta zerga-politika onena lortzen. Horrek, gainera, desarmonizazio fiskala eragiten du. Hau da, egungo sistemaren ondorioz gertatzen da desarmonizazioa. Lurralde historikoetako batzar nagusietan hartzen diren erabakiez harago, aldundi bakoitzak duen kolore politikoaz harago, sistema honek ahalbidetzen du desarmonizazioa, eta, hortaz, biztanleen arteko desberdintasuna. Zentzugabekeria hori arintzeko eta zergapolitikak koordinatzeko, Zerga Kideketarako Organoa dugu, baina haren funtzionatzeko era misterio bat da. Organo hori zeharo opakua da, eta guk argitasuna eta gardentasuna aldezten ditugu. Ezinbestekoa iruditzen zaigu zerga-eskumenak Legebiltzar honetara lekualdatzea lehenbailehen. Euskadik zerga-sistema harmonizatu bat behar du, eta prest gaude horrekin batera foru-eredu osoaz beldurrik gabe eztabaidatzeko –uste dut etengabe planteatzen dugula eztabaida hori–, baita Hauteskunde Legeaz edo hauteskunde-barrutiez ere. Uste dut ez dugula beldurrik izan behar modernizatzeko, gauzak aldatzeko, eta herritarrentzat ongizate eta berdintasun handiagoa bermatzeko behar diren lege-aldaketa guztiak planteatzeko. Beraz, sistema hau goitik behera aldatzearen alde gaude, baita euskal erakunde-sarea eta helburu hori lortzeko behar diren legeak aldatzearen alde ere: Espainiako Konstituzioa, Gernikako Estatutua, Lurralde Historikoen Legea… Aldatu behar liratekeen legeak. Ez dugu inolako beldurrik izan behar. Ezin dugu beti iraganean ainguratuta bizi. Hain zuzen, ziurrenik esango didazue, besteetan esan didazuen bezala, adostasuna behar dela. Tira, adostasuna beharko da, baina adostasuna, logikoki, alderdi politikoen mende ere badago, bereziki alderdi politiko handienen mende, eta ikusi behar dute posible dela aldaketa horiek egitea, eta ez dela ezer gertatzen. Tira, gertatzen da zerbait, baina lege-aldaketa horiek ondo etorriko litzaizkieke herritar guztiei. Horregatik, lehendakari jauna, interpelazioa egiten dizugu erantzun diezaguzun zer asmo dituen Eusko Jaurlaritzak Eusko Legebiltzarrean zerga-politika eztabaidatu eta adostu dadin, eta, hala, zerga-sistema harmonizatu bat eta zerga-politika bakar bat lortu ahal izan ditzagun. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_558
|
10
|
15
|
01.03.2013
|
OGASUN ETA FINANTZETAKO SAILBURUAK (GATZAGAETXEBARRIA BASTIDA)
|
EA-NV
|
Interpelazioa, Txarli Prieto San Vicente Euskal Sozialistak taldeko legebiltzarkideak lehendakariari egina, aurrekontuko diru-sarrerak osatzeko foru-ogasunek eskuratu beharreko zenbatekoei buruzko kontsiderazio, kalkulu eta zuzenketei buruz
|
Gracias, señora presidenta. Maneiro jauna, aurreko legealdian izan genuen aukera guk biok gai honi buruz behin baino gehiagotan eztabaidatzeko, baita gure alderdiko beste bozeramaile batzuekin ere. Zure ikuskera politikoa eta Euzko Alderdi Jeltzalearena oso desberdinak dira. Badakigu UPyDk gure alderdi politikoarekin dituen desadostasun politikoak sakonak direla. Zuk uste duzu goitik behera aldatu behar dela euskal era- kunde-sistema, eta zentzugabea iruditzen zaizu. Zuk, diskurtso horrekin, legezkotasunez hartu duzu parte zenbait hauteskunde-prozesutan (bitan uste dut, aurrekoan eta honetan), eta askatasun osoz azaltzen duzu zure proiektu politikoa, hala izan behar baitu, eta zilegitasun osoz. Badakigu zer babes lortzen duen zure alderdi politikoak hautestontzietan, eta zu zara zure taldeko ordezkaria Legebiltzarrean. Gu ere proiektu politiko batekin joaten gara hauteskundeetara, hauteskunde-eskaintza batekin, eta badakigu zer babes lortzen dugun. Baina, hori esanda, ideien eztabaida, erakundesistemaren edukiei buruzko eztabaida, egokia da; zuk berriro ekarri duzu Ganberara, eta nik zurekin eztabaidatuko dut. Ez nator bat, zure interpelazioan esaten duzun bezala, sistema hau, erakunde-eredu hau, eta eredu fiskal hau –eta fiskala Euskal Autonomia Erkidegoak bere burua antolatzen duen erakunde-arauketaren ondorio bat da–… Zuretzat, zentzugabekeria da hori. Esan behar dizut horrek izateko arrazoi bat duela, azalpen bat, hots, Arabak, Bizkaiak eta Gipuzkoak Euskal Autonomia Erkidegoa osatzen dutela… Beste lurralde batzuek ere osatzen dute Euskal Herria, baina ez daude Autonomia Erkidegoan, hala nola Nafarroa, Lapurdi, Zuberoa eta Nafarroa Beherea; baina, Autonomia Erkidegoari dagokionez, zuzenketa txiki bat egin nahi dizut, Maneiro jauna: lurraldeen borondate demokratikoa ordezkatzen duten organoak batzar nagusiak dira, eta zuk probintzia-batzarrak aipatu dituzu. Zuzenketa tekniko hori bakarrik egin nahi nizun. Baina, tira, gero bi terminoak aipatu dituzu. Erakunde-sistemari buruzko desadostasunari dagokionez, ez dut errepikatuko aurreko legealdian izan genuen eztabaida. Ez gatoz bat zuk egiten duzun planteamenduarekin. Beste zuzenketa txiki bat ere egin nahi dizut, hots, euskal herritarrek Ganbera honetan lurraldeka duten ordezkaritza ez duela Hauteskunde Legeak arautzen, baizik eta Estatutuak, eta Estatutuak esaten du euskal herritarrek lurralde bakoitzeko ordezkaritza bera izan behar dutela Ganbera honetan. Beraz, Hauteskunde Legea aldatuz ez dugu ezer egiten. Hauteskunde Legea lege materiala da, sakonekoa; hauteskunde-eredua finkatzen du, dela gaur egun indarrean dagoena, D'Hondt sistematik datorrena, dela beste bat, baina euskal herritarrek Legebiltzar honetan lurraldeka duten ordezkaritzaren esparrua ez du Hauteskunde Legeak finkatzen, baizik eta Estatutuak. Izan ere, Hauteskunde Legea aldatuz gero, aldaketa substantibo bat egingo genuke, baina ez euskal herritarrek ganbera bakoitzean lurraldeka duten ordezkaritzaren izaera eta irismena. Hala ere, izan liteke legezkoa, baina, horretarako, sakonkiago aldatu beharko genuke erakunde-sistema. Konstituzioa, Estatutua, Lurralde Historikoen Legea eta abar aldatzearen alde zaude, baina ahaztu egiten zaizu –eta begirune osoz egiten dizut aipamen hau– Ekonomia Itunaren Legea ere hor dagoela, oso garrantzitsua bera, foru-aldundiei eta batzar nagusiei eskumen batzuk ematen baitizkie, eta lege hori Gorteetan adostu eta onartzen da. Hau da, garrantzi handiko legea da, baina Estatuko legea da, Autonomia Estatutua bezala; hura ere Estatukoa da, baina lege organikoaren izaera du. Erreforma sakon baten aldekoa zara zu, eta jada esan dizu lehendakariak zurekin egindako eztabaidako lehenengo hitzaldian: Ganberara ekartzen dituzun gai horiek munta handikoak dira, eta uste dut gai horietaz eztabaidatu daitekeela gure esparru juridiko-politikoaz hitz egiten dugunean. Zuk aldatu egin nahi duzu esparru hori, eta, agian, guk ere bai, baina beste zentzu batean. Beraz, autogobernuari eta esparru juridiko-politikoari buruzko eztabaida hau egingo da legebiltzarkide jaun-andreoi egoki iruditzen bazaizue, burujabe baitzarete esateko Ganberak zer eztabaidatu dezakeen eta zer ez, eta, horrenbestez, Jaurlaritzak aintzat hartuko du zuei egoki iruditzen zaizuena. Baina prest gaude, egoki iruditzen bazaizue autogobernua eta esparru-aldaketa aztertzeko foro bat sortzea… Jada iragarri diguzu zer proposamen ekarriko dituzun eta zer barne-antolakuntza iruditzen zaizun egokia Euskadirentzat. Besteok ere izango ditugu geure proposamenak, eta uste dut talde guztiek ekarriko lituzketela beren proposamenak. Beraz, hor ez dut zure eskaera errespetatu besterik, baina zure legebiltzartaldearekiko ditugun desadostasunei ere eutsi egingo diegu. Orain, zure azalpenaren bigarren zatiari ekingo diot. Eztabaida orokorra esparru horretan sartu ondoren, fiskalitateaz hitz egin duzu. Fiskalitatea erakundeesparru horren beso edo alderdi bat da. Zer dio erakunde-esparruak? Lurraldeek dutela zerga-arauak ezartzeko, mantentzeko eta arautzeko eskumena. Guztion erakundeek –kasu honetan, Legebiltzarrak eta Jaurlaritzak ordezkatzen dituztenek–, ordea, lankidetza-, koordinazio- eta harmonizazioahalmenak dituzte euskal zerga-politikan. Lurralde Historikoen Legean ere, zeina arlo horretan Autonomia Estatutuak garatzen baitu, hala dago ezarrita eta garatuta, baita 1989ko Zerga Harmonizazioaren Legean ere. Zuk planteatzen duzu –zuzenketa bat egin nahi dizut– arautzeko ahalmenak berriz ere Legebiltzarrera lekualdatzea. Sakoneko aldaketa hori zuk planteatzen duzun foro horretan eztabaidatu behar litzateke (Konstituzioa, Estatutua, Ekonomia Ituna, Lurralde Historikoen Legea). Legebiltzarrak, arlo honetan, ez du Gipuzkoako Foru Aldundia edo Bizkaiko Batzar Nagusiak ordezteko ahalmenik. Ezin du halakorik egin, daukagun esparruak finkatzen baitu erakunde horiek dutela arauak egiteko ahalmena. Ezin ditugu arauak hasieratik egin beste erakunde batzuen eskumenak errespetatu gabe. Izan ere, Maneiro jauna, eskumenak xedaezinak dira, eta eskumenak banatzeko sistemaren blokeari jarraikiz eskuduna den botere publikoak erabili behar ditu. Jarraian, zure azalpenaren hirugarren fasean sartuko naiz, hots, guztion erakundea den Ganbera honek harmonizazioaren edo desarmonizazioaren inguruan duen zereginari buruzkoan. Hor dago ahalmen hori, eta Estatutuan, Lurralde Historikoen Legean eta 1989ko legean aurreikusita dago, baina ohar bat egin nahi dizut: harmonizazioak ez du uniformizazioa esan nahi. Ganbera honek harmonizazioari buruzko Estatutuaren aurreikuspena garatu duenean, 1989ko legean Ganbera honek esaten du eduki desberdineko hainbat arau egon daitezkeela, eta Ganberari egoki iruditzen zaionean harmonizazioa egin behar dela. Orain arte, inoiz ez da uste izan desarmonizazioa egon denik. Inoiz ez. Ganbera honek egin ezin duena da Gipuzkoako edo Arabako Batzar Nagusiak ordeztu, eskumena haiena baita. Ganbera honi iruditu dakioke desarmonizazioa dagoela une jakin batean… Honekin, zure interpelazioari eman nahi diodan azalpenaren laugarren fasean sartuko naiz, hots: noiz gertatzen da desarmonizazioa? "Desarmonizazio" kontzeptua zehaztuta, garatuta eta sakonduta dago jada alor honetako zerga-jurisprudentzian, eta desarmonizazioa ez da neurtzen subjektu pasibo bati dagokionez, zerga baten egitate zergagarri bati dagokionez, edo zerga jakin bati dagokionez. Desarmonizazioa edo harmonizazioa (aurretik edo atzetik ikusi) sistema osoaren presio fiskal orokor baliokidearen araberakoa da. Hau da, arau aldetik desberdintasunak egon daitezke zerga baten elementu garrantzitsuei dagokienez, eta Ganbera honi ez zaio inoiz iruditu desarmonizazioa dagoenik, desarmonizazioa gertatzen baita sistema osoaren presio fiskal orokor baliokidea –ez zerga batena edo zerga baten elementu batena– arau aldetik desberdin tratatzen denean lurralde batean edo bestean. Hori horrela da, Maneiro jauna, horrela dago araututa, eta uste dut Ganberako taldeek badakitela, inoiz ez baita legebiltzar-talderik etorri, batzar nagusien gainetik, arau-testu batekin, lege zehatz batekin, zerga-arauketa desberdin bat harmonizatzeko eta finkatzeko, batzar nagusi bateko foru-arau baten gainetik. Eta asko izan dira… La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_559
|
10
|
15
|
01.03.2013
|
MANEIRO LABAYEN
|
Mixto-UPyD
|
Interpelazioa, Txarli Prieto San Vicente Euskal Sozialistak taldeko legebiltzarkideak lehendakariari egina, aurrekontuko diru-sarrerak osatzeko foru-ogasunek eskuratu beharreko zenbatekoei buruzko kontsiderazio, kalkulu eta zuzenketei buruz
|
Eskerrik asko, presidente andrea. Eskerrik asko, Gatzagaetxebarria jauna. Hain zuzen, zure betiko gaiarekin hasi zara: azken lau urteetan, uste dut gutxienez lauzpabost alditan gogorarazi didazula zuek 27 eserleku dituzuela, edo 30, eta, guk, berriz, bakarra. Tira, eman iezazkiguzu beste hainbat urte gehiago, azken finean bost urte bakarrik baititugu, ezta? Dena den, uste dut garrantzitsuena ideien eztabaida dela, hura interesatzen baitzaigu, ez zenbat lagunek bozkatzen dizueten zuei une honetan eta zenbat lagunek bozkatzen dioten UPyDri. Nire ustez, ideiak dira garrantzitsuena, eta uste dut "hori horrela da" baino zerbait gehiago esan behar dela. Esaldi hori oso ohikoa da alderdi kontserbadoreetan, alderdi foralistetan, ezer aldatu nahi ez duten alderdietan, azkenaldian hainbat bozeramaileri eta erakunde-ordezkariri entzuten diegun bezala: "hori horrela da". Bai, badakit, Gatzagaetxebarria jauna, hori horrela dela. Batetik, hasieran, unibertsitateko irakasle bat ematen zenuen, zer foru-eredu jasaten ari garen, zer sistema daukagun eta gaur egun indarrean zer lege dauden azaldu nahian. Hori guztia ondotxo dakigu. Guk, ordea, beldurrik gabe aldatu nahi dugu errealitate hori, eta, beste ordezkari politiko eta alderdi politiko batzuek, berriz, denak berdin jarraitu dezan nahi dute. Oinarrian, horixe da eztabaida. Ez didazu argudio sakonik eman erakusteko sistema honek, foru-sistemak edo zerga-sistemak onuraren bat ekartzen digula, eta ea baduen zentzurik. Horixe da errealitatea! Nire ustez, egiazko arazo bat dugu Euskadin, hots, foralismo sorra, lurraldeen ustezko eskubideak herritarren ongizatearen gainetik jartzen dituena, baina ez dago inolako argudio arrazoitu edo arrazoizkorik sistema honi eusteko, zeina, gainera, ez baitator bat Europarako krisitik ateratzen lagunduko digun zergapolitika bakar bat defendatzeko. Europara joaten gara, eta berehala esaten dugu zerga-politika bakar batek izan behar duela etorkizuna, baina Euskadin hiru ditugu. Hain zuzen, zuk, beste talde politiko batzuek eta hainbat erakunde-ordezkarik esaten diguzue hau dela gure eredua, beti izan dela horrela, gure historia dela, gure historiaren zati dela, gure nortasunaren zati dela, Konstituzioan dagoela, Konstituzioa aldatu beharko litzatekeela, Gernikako Estatutua aldatu beharko litza- tekeela, Ekonomia Ituna aldatu beharko litzatekeela… Guk ez dugu arazorik, ez dugu inolako beldurrik modernizatzeko eta ez erabateko uniformetasuna, baizik eta gutxieneko berdintasuna bermatzeko behar diren lege-erreformak aldatzeko eta bultzatzeko. Zentzugabea iruditzen zaigu, adibidez, sistema honen ondorioz, 30 urte geroago gai ez izana zergairuzurraren aurka borrokatzeko plan bateratu bat abiarazteko. Hori benetako zentzugabekeria iruditzen zaigu. Edo euskal herritarrek, lurralde historiko batean edo bestean bizi, zerga desberdinak ordaintzea, edo lurralde historiko bakoitzean ondarearen gaineko zerga desberdinak egotea indarrean. Edo baita, duela gutxi gertatu zen bezala, ondarearen gaineko zerga hori lurralde historiko batzuetan bakarrik egotea indarrean. Hori nabarmenkeria bat iruditzen zaigu, eta hori aldatzea proposatzen dugu. Gernikako Estatutua aldatu behar dela? Ez dugu inolako arazorik! Inolako arazorik! Ekonomia Itunaren Legea aldatu behar dela? Aldatu egiten da. Konstituzioa? Modernizatzeko behar den guztia. Nire ustez, beste argudioren bat planteatu behar da, eredua horrela dela esan ordez, beti horrela izan dela esan ordez, eta ondo moldatu garela esan ordez, argudio sakonik planteatu gabe. Diodan bezala, ez dugu uniformatu nahi. Modernizatu egin nahi dugu, eta ahalik eta berdintasun handiena bermatu. Egia esan, azken eztabaida monografikoan aurkeztu genuen ebazpen-proposamenak planteatzen zuen har zezala bere gain Legebiltzar honek zergaarloko legeak egiteko eskumena, eta egon dadila eskumen hori hemen, lurralde historikoetako batzar nagusietan egon beharrean. Hain zuzen, ebazpen-proposamen hori ez zen aurrera atera, baina, nolanahi ere, gai hori planteatzen jarraitzeko asmoa dugu, eta, azkenean, zerga-eskumenak Legebiltzar honetara pasatzea, berriro diot, ahalik eta zerga-politika onena bermatzeko, eta herritarrentzat berdintasun eta ongizate handiagoa bermatzeko, horixe baita benetan garrantzitsuena. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_560
|
10
|
15
|
01.03.2013
|
OGASUN ETA FINANTZETAKO SAILBURUAK (GATZAGAETXEBARRIA BASTIDA)
|
EA-NV
|
Interpelazioa, Txarli Prieto San Vicente Euskal Sozialistak taldeko legebiltzarkideak lehendakariari egina, aurrekontuko diru-sarrerak osatzeko foru-ogasunek eskuratu beharreko zenbatekoei buruzko kontsiderazio, kalkulu eta zuzenketei buruz
|
Eskerrik asko, legebiltzarburu andrea. Maneiro jauna, dizudan begirune osoz, badakit zure proiektu politikoa berria dela. Gu ere proiektu politiko gisa hasi ginen duela ehun urte baino gehiago, eta apal-apal hasi ginen, zu bezala. Tira, arlo pertsonalean zorionik handiena opa dizut, ez ordea arlo politikoan, ez bailitzaidake gustatuko zure proiektu politikoak, urte gutxian, gure proiektu politikoak duela ehun urte baino gehiago herrialde honetan hazten hasi zenean izan zuen arrakasta izatea. Baina, tira, begirune osoz esaten dizut. Garrantzitsua iruditzen zait islatzea zuk proiektu bat duzula, diskurtso bat, hauteskunde-programa bat, legitimoki aurkeztua, eta babesa duzula herrialde honetan. Badakigu nolakoa. Ez naiz ari gutxiespenik egiten; datu objektibo bat aipatzen ari naiz. Badakigu guk zer babes dugun. Agian, egunen batean, aldatu egingo dira posizioak, baina, gure zorionerako, Autonomia Erkidego osoko alderdirik bozkatuena izan gara azken hauteskundeetan. Hara, esan didazu desberdintasunak daudela lurraldeen artean, eta abar. Jada esan dizut nola ulertzen den harmonizazioa loturarekin, presio fiskal orokor baliokidearekin. Hogeita hamar urtean, inori ez zaio iruditu desarmonizazioa egon denik; izan ere, desarmonizazioa gertatzen da presio fiskal desberdina baldin badago zerga baten egitura-elementuen gainean, zerga-sistema oso batean eta hainbat ekitaldi ekonomikotan. Neurketa-parametroa eredu osoaren presio fiskal orokor baliokidea da. Hala da, bai lurraldeen arteko harmonizazioan (ad intra), bai Estatuarekiko harmonizazioan (ad extra), harmonizazioa bi esparruetan baitago. Eta, bestalde, Europar Batasunarekiko zeharkako zergapetzean dagoen harmonizazioa dugu. Hausnarketa osagarri bat ere egin behar dizut. Lurraldeen arteko desberdintasunak aipatu dituzu. Andoaingo, Markinako edo Billabonako euskal herritar guztiek ez dituzte zerga berak ordaintzen, zergaautonomiaren printzipioa baitago. Udalerri bakoitzak autonomia du zuzeneko edo zeharkako tasa edo zerga jakin batzuk arautzeko, eta, horrenbestez, hori horrela dela ulertu behar duzu. Are gehiago, beste hausnarketa bat egingo dizut. Estatuko zerga-sistemaren ondorioz, azken hamabost urteetan izan diren aldaketekin, hots, zuzeneko edo zeharkako zergak ematea (zerga berezien kasuan, arau-ahalmenik gabe), Espainiako herritarrek posizio desberdina dute autonomia-erkidego bakoitzeko ogasun-saileko zerga-boterearen aurrean. Andaluzian, Extremaduran edo Madrilen desberdina da. Inoiz ez dizut entzun esaten gaur egun indarrean dagoen zerga-sistemaren aurka zaudenik. Agian aurka zaude, eta zuk ere aldatu egin nahi duzu gai honetan erakunde-eredua. Baina Espainian horrela funtzionatzen du, eta adibide baten bidez azalduko dizut zergadun bakoitzak posizio desberdina duela autonomia-erkidego bakoitzeko edo udal bakoitzeko zerga-boterearen aurrean, zerga-autonomia baitago alor horietan, zerga-lagapena jasan duten alor horietan, kasu batzuetan kudeaketakoak bakarrik, eta beste batzuetan arautze-ahalmenarekin. Beraz, horrekin erantzuten ari natzaizu badaudela arau-desberdintasunak, eta ez da uste izan desarmonizazioa gertatu denik, ez ad intra, ez ad extra. Harmonizazioaren kontzeptua zehaztu dizut jada, zerga-doktrina finkatuta baitago arlo horretan. Fiskalitatea Legebiltzarrean egoteari buruz esaten duzunari dagokionez, badakit, eta begirune osoz esaten dizut, zure proiektu politikoaren bidez nahi duzula batzar nagusiek eta aldundiek zerga-eskumenik ez izatea, eskumen horiek Legebiltzarrera pasatzea, baina hori aldi baterako da, eskumena Gorte Nagusietara pasatzea nahi baituzu. Halaxe esan diguzu. Tira, ni ez nator bat horrekin. Beraz, araudieskumen osoa –ez harmonizazioarena, baizik eta osoa– lekualdatzearen aldaketa autogobernuaren esparruaren eztabaida-foroan planteatuko duzu, baina jada iragartzen duzu aldi baterako izango dela, eskumen hori Gorteek izatea nahi baituzu. Zure interpelazioaren azken zatian, eztabaidatzea eta adostea aipatu dituzu. Legebiltzar honetan, dena eztabaidatu daiteke, legezkotasun osoa baitu egoki iruditzen zaizkion gaiez eztabaidatzeko. Adosteari dagokionez, ordea, gauza bat errespetatzeko eskatu behar dizut, hots, eskumen-printzipioa, eskumenen xedaezintasunaren printzipioa. Eskumenak ezin dira xedatu une bakoitzeko uste edo egokiera politikoaren arabera. Une honetan, esparruak hiru batzar nagusiei (Gipuzkoakoari, Arabakoari eta Bizkaikoari) ematen die arau-ahalmena, eta hori gogoan izan behar dugu. Azkenik, nire desadostasuna agertu nahi dizut, uste baitut Zerga Kideketarako Organoak… La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_561
|
10
|
15
|
01.03.2013
|
OGASUN ETA FINANTZETAKO SAILBURUAK (GATZAGAETXEBARRIA BASTIDA)
|
EA-NV
|
Interpelazioa, Txarli Prieto San Vicente Euskal Sozialistak taldeko legebiltzarkideak lehendakariari egina, aurrekontuko diru-sarrerak osatzeko foru-ogasunek eskuratu beharreko zenbatekoei buruzko kontsiderazio, kalkulu eta zuzenketei buruz
|
Besterik ez, eta eskerrik asko, presidente andrea.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_562
|
10
|
15
|
01.03.2013
|
BARRIO BAROJA
|
PV-ETP
|
Galdera, Carmelo Barrio Baroja Euskal Talde Popularreko legebiltzarkideak lehendakariari egina, Bizkaiko diputatu nagusiak 2013ko otsailaren 21ean egindako adierazpenei buruz
|
Eskerrik asko, presidente andrea. Egun, legebiltzarkide jaun-andreok, lehendakari jauna, Jaurlaritzako kideok. Urkullu jauna, ez da galdera liskartia; kezkak eragindako galdera bat da. Ez zait gustatzen hitz egingo dudan gaiaz hitz egitea, ez litzaidake gustatuko, baina, Arabarekin eta hango egoerarekin eta errealitate politiko eta instituzionalarekin jolasten denean, bada, oro har, txarrerako izaten da, kezka eragiteko eta desitxuratzeko. Ordezkari politiko batzuek lasaitasun handiagoa behar dute, eta ez dute eztabaida antzu eta ez-emankorrik sortu behar. Berriz ere zalantzan jarri da ea lurralde historikoak berdin ordezkatuta ote dauden Eusko Legebiltzarrean. Oraingoan, Bizkaiko ahaldun nagusiak, joan den astean emandako hitzaldi batean, eztabaida konplexu bat sortu zuen, gaur gaurkoz egingarriak ez diren eta lasaitasun politikoa eragiten laguntzen ez duten bi gai lotu baitzituen. Parekotasuna eta zerga-sistema adierak erabili eta lotu zituen, ulertzea lortzen ez dugun helbururen baterako, eztabaida desegoki bat sortzeko ez bada. Bilbao jaunak duen erakunde-kargurako ez dirudi oso zuhurra planteamendu antzuetan tematzea eta, batez ere, ikuspuntu politikotik ezinezkoak diren gauzak nahastea. Ez du ezer ekartzen, gure taldearen ustez. Hori dela eta, jakin nahi dugu zer iritzi duen lehendakariak, ea egokiak iruditzen zaizkion Bizkaiko ahaldun nagusiak hitzaldi hartan erakunde-eredua aldatzeari buruz egin zituen adierazpenak. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_563
|
10
|
15
|
01.03.2013
|
JAURLARITZAKO LEHENDAKARIAK (URKULLU RENTERIA)
|
EA-NV
|
Galdera, Carmelo Barrio Baroja Euskal Talde Popularreko legebiltzarkideak lehendakariari egina, Bizkaiko diputatu nagusiak 2013ko otsailaren 21ean egindako adierazpenei buruz
|
Legebiltzarburu anderea, legebiltzarkideok. Barrio jauna, gaiaren muinaz aritu naiz lehen, Maneiro jaunak, Mistoa-UPyD taldeko ordezkariak, egindako galdera batean. Beraz, lehen eman dut horri buruzko erantzuna. Gainera, lehendakari gisa, ez ditut egokitzat edo desegokitzat jotzen hirugarren pertsona batek egindako adierazpenak. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_564
|
10
|
15
|
01.03.2013
|
BARRIO BAROJA
|
PV-ETP
|
Galdera, Carmelo Barrio Baroja Euskal Talde Popularreko legebiltzarkideak lehendakariari egina, Bizkaiko diputatu nagusiak 2013ko otsailaren 21ean egindako adierazpenei buruz
|
Eskerrik asko, presidente andrea. Lehendakari jauna, hirugarren pertsona hori Bizkaiko ahaldun nagusia da, eta, daukagun erakunde-arkitekturan, garrantzitsuak dira haren hitzak. Gainera, zure alderdi berekoa da, eta, horrenbestez, gainerakook jasotzen eta ulertzen ditugun ildoak ezartzen ditu, eta kezkatu egiten gaituzte. Horrez gain, Urkullu jauna, oposizioari errealismoa eskatzen saiatu zara egun hauetan. Ados, onartu egingo dugu, eta horren arabera funtzionatuko du, funtzionatu du eta funtzionatzen jarraituko du Alderdi Popularrak. Baina, bereziki zure alderdiko kideei ere errealismo bera eskatu behar diezu, erakunde-koordinazio jakin baten mende baitaude nolabait, eta horrela egin behar duzu. Horregatik eskatzen dizugu ausartzeko eta erantzuteko ea egokiak iruditzen zaizkizun adierazpen horiek. Izan ere, zergatik atera gai hau? Talde politikoren batek, berriro diot, eztabaida ezinezkoak eta antiforalak sortzeko, gure ikuspegitik. Alegia, eztabaidatzeko. Bizkaiko ahaldun nagusiak gai bat eztabaidatu nahi zuen Euskadiko Alderdi Sozialistarekin, eta, horretarako, alde batera utzi ditu arabarrak, eta gure ustez desegokia zen eztabaida batean sartu da. Kargua hartu zenuen hitzaldian, hainbat gauzaz hitz egin zenuen: "Autogobernua indartzea…", "Euskal erakunde-eredua eraginkorra dela ikusi da azken hiru hamarkadetan…", "Uste dut modurik onena hura indartzea dela, hura eguneratzea…". Hau da, eguneratzea izango al da Bizkaiko ahaldun nagusiak jarraituko dion ildoa? Alegia, gure parekotasun-sistema zalantzan jartzea eta beste gai batzuekin nahastea? Horrek kezkatu egiten gaitu, eta uste dugu oso argi geratu behar duela gai horrek. Kargua hartu zenueneko eztabaidan, askotan aipatu zenuen indartzearen kontu hori eta gure erakunde-sistemak ondo funtzionatu duela, baina krisigaraian gaude, eta gu, dudarik gabe, Bizkaiko ahaldun nagusiak hipotesi gisa planteatutako argudioen aurka gaude erabat.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_565
|
10
|
15
|
01.03.2013
|
JAURLARITZAKO LEHENDAKARIAK (URKULLU RENTERIA)
|
EA-NV
|
Galdera, Carmelo Barrio Baroja Euskal Talde Popularreko legebiltzarkideak lehendakariari egina, Bizkaiko diputatu nagusiak 2013ko otsailaren 21ean egindako adierazpenei buruz
|
Gracias, señora presidenta. Ya se lo he dicho: me pide que valore las declaraciones realizadas el 21 de febrero por el diputado general de Bizkaia. Se lo repito, señor Barrio: no me corresponde a mí. Pero le diré una cosa. He repasado su discurso, y no propuso un debate complicado, como indica su pregunta. No unió dos temas distintos, como ha señalado usted. Carmelo Barrio jauna, Mistoa-UPyD taldeko ordezkariari emandako erantzuna errepikatuko dizut: euskal erakunde-ereduan sinesten dut. Eredu hori, Barrio jauna, Euzko Alderdi Jeltzaleak egindako ekarpen bat da. Sortu zenetik sinesten dut hartan, eta funtzionatzen duela erakutsi du. Esan dizudanez, aitortzen dut prest nagoela hura egokitzeko eta eguneratzeko, hori bada Ganbera honetako eztabaida. Beraz, aitortzen dut, orobat, dena hobetu daitekeela. Baina ez ditzagun gauzak nahasi. Batetik, zerga-sistema berritzeko proposamen bat dugu –hitz egin dugu horri buruz aurreko hitzaldietan–, eta, bestetik, erakunde-arkitektura aitzakiekin-edo berrikusteko proposamen bat dugu. Bi gai desberdin dira, bi gai garrantzitsu dira, eta Jaurlaritza hau prest dago haiek aztertzeko eta adosteko. Publikoki esan dugu, berriro diogu eta berriro diot, Barrio jauna. Zure formulazioan kritikatu duzu bi gai lotu direla eztabaida desegoki bat sortzeko, eta tribunan ere gauza bera esan duzu. Oso ondo, bi gaiak banantzeko gonbita egiten dizut, aipatu duzun Bilbao jaunaren hitzaldian adierazten den bezala. Zerga-sistemaren erreforma gai garrantzitsua da, eta, gainera, Ganbera honetako talde guztiek Euzko Alderdi Jeltzaleak planteatutako erreformaproposamen bat dute. Akordio batera iristeko gai izatea espero dut. Daukagun egoera ekonomikoak eta aurrekontu-egoerak hala eskatzen digutela uste dut. Zuk aipatzen duzun bigarren gaia Ganbera honetako erakunde-ordezkaritzaren parekotasuna da. Maneiro jaunari eman diodan erantzunean esan dut, eta Gatzagaetxebarria jaunak ere, Ogasun eta Finantzetako sailburuak, esan du nondik datorren lurraldeordezkaritzaren aldaketa. Berriro diotsut irmoki sinesten dudala egungo ereduan, eta gogorarazten dizut lurralde-ordezkaritzaren proposamena Euzko Alderdi Jeltzaleak egin zuela, Barrio jauna. Ereduak ondo funtzionatzen du, eta eraginkorra dela ikusi da. Uste dut, halaber, dena hobetu daitekeela, eta horregatik ere berriro esan dut Maneiro jaunari emandako erantzunean Ganbera honetan proposatu dudala komeni dela erakunde-arkitektura eta euskal autogobernuaren etorkizuna aztertzea, hala nahi izanez gero eta egoki irudituz gero. Izan ere, etorkizuna irekita dago, jakina. Hiru printzipio errespetatzeko bakarrik eskatzen dut: osoko ikuspegia, ahalik eta adostasun zabalena, eta egungo ereduarekin lortu dugun gizarte- eta lurralde-kohesio bera bermatzea. Lehen ere esan dudan bezala, lurralde guztietan, lurralde bakoitzean, hori horrela ari da gertatzen lurralde-kohesioari eta gizartekohesioari dagokienez. Muchas gracias. La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_566
|
10
|
15
|
01.03.2013
|
MANEIRO LABAYEN
|
Mixto-UPyD
|
Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Frantziako ikastetxeentzako diru-laguntzei buruz
|
Eskerrik asko, presidente andrea. Azken hiru urteetan, azken hiru aurrekontuetan, Euskadiko Alderdi Sozialistak eta Alderdi Popularrak 450.000 euro bideratu dituzte urtean, alajaina, Frantziako ikastolak finantzatzeko. Euskal herritar guztion zergetatik 450.000 euro bideratu dituzte Frantziako ikastolak finantzatzeko. Hau da, gure zergak erabili dituzte, argi esatearren, atzerriko herrialde bateko hezkuntza arautua finantzatzeko. Alegia, ez da euskararen erabilera sustatzeko bideratutako dirua; atzerriko herrialde bateko hezkuntza arautua finantzatzeko bideratutako dirua baizik. Horrelaxe dira gauzak, une honetan legebiltzarkideren batek hasperen egiten badu ere. Egia da lehenago gauza bera egin zutela gobernu nazionalistek, eta egia da Euskadiko Alderdi Sozialistak eta Alderdi Popularrak esan zutela ez zela gehiago gertatuko. Hala ere, gertatu egin zen, eta, azken hiru ekitaldietan –legebiltzarkideren batek buruarekin ezetz esaten badu ere–, Euskadiko Alderdi Sozialistak eta Alderdi Popularrak gure zergetatik 450.000 euro bideratu dituzte urtean atzerriko herrialde bateko hezkuntza arautua finantzatzeko. Bitxia da; izan ere, Gipuzkoako Alderdi Sozialista eta Gipuzkoako Alderdi Popularra garrazki kexatu ziren eta aurka agertu ziren Gipuzkoako Foru Aldundiak aurrekontu-sail bat bideratu zuenean Nafarroako ikastolak finantzatzeko. Badirudi bi alderdi politiko horiek Gipuzkoan dituzten ordezkariak gutxi informatuta daudela, haiek gauza bera egin baitute azken hiru ekitaldietan. Berriro diot: atzerriko herrialde bateko hezkuntza arautua finantzatzeko bideratu dute; ez euskara sustatzeko, baizik eta atzerriko herrialde bateko hezkuntza arautua finantzatzeko. Beraz, galdera da ea egungo Jaurlaritzak, Euzko Alderdi Jeltzalearen egungo Jaurlaritzak, jarraituko duen atzerriko herrialde bateko hezkuntza arautua finantzatzen, ea Alderdi Popularrak eta Euskadiko Alderdi Sozialistak azken hiru ekitaldietan egin dutena egiten jarraituko duen, legebiltzarkideren batek irribarre egiten badu ere galdera hau egiten diodanean. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_567
|
10
|
15
|
01.03.2013
|
HIZKUNTZA POLITIKA ETA KULTURAKO SAILBURUAK (Uriarte Toledo)
|
Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Frantziako ikastetxeentzako diru-laguntzei buruz
|
Eskerrik asko, presidente andrea. Egun on. Nahiz eta seguru aski zentzu berean ez izan, eta, argi dagoenez, ez era berean, joan den astean hementxe bertan, Legebiltzarrean, galdera hau egin zidaten. Señalaba entonces, y hoy lo reitero, que este Gobierno, siempre respetando las leyes que imperan allí donde pretendemos actuar, tiene intención de mantener y de impulsar el acuerdo económico suscrito con L'Office Public de la Langue Basque, organismo público del euskera que, como usted sabe, engloba, además de a este Gobierno, a diferentes departamentos del Gobierno francés, al Consejo Nacional de los Pirineos Atlánticos y al Consejo de Aquitania. Ese es nuestro compromiso. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_568
|
|
10
|
15
|
01.03.2013
|
MANEIRO LABAYEN
|
Mixto-UPyD
|
Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Frantziako ikastetxeentzako diru-laguntzei buruz
|
Bada, albiste txarra iruditzen zait, baina pentsatzen genuen hori egingo zenutela. Antza denez, azken hiru urteetan Euskadiko Alderdi Sozialistak eta Alderdi Popularrak egin duten gauza bera egingo duzue, hots, atzerriko herrialde bateko hezkuntza arautua finantzatu. Egia esan, Frantzian badago jada euskararen erabilera sustatzeaz arduratzen den erakunde publiko bat, eta 3 milioi euroko aurrekontua du urtean, gutxi gorabehera. Beraz, utz diezaiegun Frantziako biztanleei erabakitzen zer egin haien diruarekin. Arduratu gaitezen gu, euskal herritarrok, gure zergekin, ahalik eta hezkuntza onenari eusteaz, ahalik eta osasungintza onenari eusteaz eta ahalik eta ongizate-estatu onenari eusteaz. Guztiz kontraesankorra iruditzen zaigu murrizketa sozialak iragartzea, eta Jaurlaritza honek, aldiz, gure ustez une honetan batere beharrezkoak eta lehentasunezkoak ez diren ekimenetara bideratzea dirua. Beraz, azken urteetan, gure historian zehar egin dena ez egiteko eskatzen dizugu. Hori da gure jarrera politikoa, eta behar den guztietan ekarriko dugu eztabaida hau. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_569
|
10
|
15
|
01.03.2013
|
HIZKUNTZA POLITIKA ETA KULTURAKO SAILBURUAK (Uriarte Toledo)
|
Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Frantziako ikastetxeentzako diru-laguntzei buruz
|
Argitzen jarraitzearren, Maneiro jauna, zure galderan baieztatu duzu Eusko Jaurlaritzak 1,35 milioi euro bideratu dituela Ipar Euskal Herriko Ikastolen Federazioarentzat, eta bukaeran baieztatu duzu ez zaizula arrazoikoa iruditzen Eusko Jaurlaritzak dirua ematen jarraitzea atzerriko herrialde bateko hezkuntza arauturako. Beraz, zure hizkera irmoagatik, ulertzen dut Ipar Euskal Herriak, Iparraldeak, atzerriko herrialde bat izan behar duela guretzat zentzu guztietan, baita euskarari dagokionez ere. Utz iezadazu azaltzen, ohar gisa behintzat, Kanpo Arazoetako Ministerioari zuzenean eragiten dion beste edozein konnotazio politiko alde batera utzita, Ipar Euskal Herria, edo Iparraldea, hau da, Lapurdi, Nafarroa Beherea eta Zuberoa, Euskal Herriaren zati direla, euskararen herriarena, zeina euskal nazionalismoko militante izateaz batere susmagarriak ez diren entziklopedia britainiarrek ere aitortzen baitute. Har ezazu euskara Espainiako, Europako eta munduko altxor eta hizkuntza-ondare gisa. Ez ezazu hitz egin atzerriko euskal lurrez. Euskarak diskurtso zentzudunagoak eta atseginagoak merezi ditu, Maneiro jauna. Zuk esan duzun bezala, azken hiru urteetan, Patxi López jaunaren Eusko Jaurlaritza sozialistak, Euskadiko Alderdi Popularrak sostengatuta, 1,35 milioi euro bideratu ditu Seaskarentzat. Zuk jakingo duzu zer baieztatzen duzun. Dena den, izugarri pozten naiz aurreko Jaurlaritzak euskararekiko zeharkako sentsibilitate hori izateaz, baita estatuko mugez haraindi ere. Pasa den astean azaldu genizuen Iparraldeko ikastolak Falloux legearen ondorioz jasaten ari diren egoeraz jakitun garela. Esan genizuen, baita ere, egoera hau Iparraldeko 30 ikastolentzat oraindik larriagotu egin daitekeela eta horrek asko kezkatzen gaituela. Guzti hau kontuan izanik eta gaur egun daukagun egoera latza gure begi-bistatik kendu gabe –eta azpimarratzen dut hau: egoera latza begi-bistatik kendu gabe–, ahalik eta ardura handienaz jokatuko dugu. Ez diogu Iparraldeko ikastolen egoera larriari uko egingo, ez diogu Gobernu honek euskararen alde egiten duen apustu, lan eta esfortzu guztiari atea itxiko. Gogor ekingo diogu, zintzo jokatuz, Euskadiko Erkidego Autonomoan ez ezik, beste lurraldeetan ere, Iparraldean eta Nafarroan hain zuzen ere, euskararen egoera hobetuz joan dadin. Horretarako, borondatez, begirunez, gure eskua beti laguntzeko prest luzatuz, baina betiere indarrean dagoen legedia errespetatuz, jokatuko dugu. Ildo horretan, Gobernu honek, Euskararen Erakunde Publikoaren barnean adostutako akordio ekonomikoa mantentzen eta sustatzen jarraituko du. Hori da gure apustua. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_570
|
|
10
|
15
|
01.03.2013
|
LLANOS GÓMEZ
|
PV-ETP
|
Interpelazioa, Nerea Llanos Gómez Euskal Talde Popularreko legebiltzarkideak Herri Administrazio eta Justiziako sailburuari egina, 110/2012 Dekretuaren disfuntzioak desagerrarazteko jardunbideei buruz
|
Eskerrik asko, presidente andrea. Egun on guztioi. Berriro ere, doako justiziaz ari gara Ganbera honetan, eta sinets iezadazu, Erkoreka jauna, ez dela legebiltzarkide honi eztabaidak errepikatzea gustatzen zaiolako, Ganbera honetako beste legebiltzarkideren bati bezala, baizik eta 110/2012 Dekretu polemikoak eragin zuen irtenbidea ez delako iritsi. Bi hilabete daramatzazu sailburu gisa, Erkoreka jauna, eta dagoeneko zalantza ugari eragin dituzu Ganbera honetan hartzen diren konpromisoak betetzearekiko zure sailak izango duen jokabideari buruz. Bi hilabete, eta huts egin diozu, nolabait, Legebiltzar honek eta talde honek zure jokabidean zuen konfiantzari. Izan ere, egoera zertxobait aldatu da interpelazio hau aurkeztu zenetik –alegia, astelehenetik– orain egiten ari garen bideratze honetaraino. Hasteko, hilaren 20ko agerraldian egin zenuen bezala, adieraziko dut diru-sarrerarik ez dutenak justiziarako sarbidea izateko duten eskubideak, zeina Konstituzioaren 119. artikuluan aitortzen baita, beharrezko egiten duela nahikoa diru-sarrera izatea, baina baita arauketa egoki bat ere; izan ere, bestela, baliabiderik gabe eta arauketa egokirik gabe, kalte egin dakieke herritarren eskubideei, zerbitzua ematen duten abokatuenei eta sistema judizialari berari. Eta, une honetan, ez daukagu arauketa egokirik. Joan den irailaren 1ean, 210/2012 Dekretu berria jarri zen indarrean, Euskadiko doako justizia arautzen duena, eta erakutsi zuen zerbitzuak ondo funtzionatzen zuela, arrazoizko baliabideak bideratzen zitzaizkiola eta kexa gutxi eragin zituela. Pentsatzen dut ados egongo zarela nirekin hori horrela dela; izan ere, zu ez zeunden arren, zure Jaurlaritza sostengatzen duen taldea hor zegoen, eta hala adierazi zuen askotan Ganbera honetan. Aldiz, dekretu berriak, hobera egin ordez, Ganbera honetako taldeek eta abokatuen elkargoek dagoeneko salatzen zituzten disfuntzioak eragin ditu, eta begi-bistan geratu dira hura indarrean jarri ondoren. Orain, jada ez dira salaketak; ikusi egiten da zerbitzuak okerrera egin duela arauketa berriarekin. Araudia aldatu ez arren, esan zen ezen, azkenean aldaketa hori egiten bazen, zerbitzua kudeatzen eta ematen dutenen arabera, abokatuen elkargoen arabera, egin behar zela. Hori, ordea, ez zen gertatu, eta haien ekarpenak eta iradokizunak ez ziren aintzat hartu. Izan ere, hemen zenbaitetan esan dudana, orain zuri errepikatuko dizut, sailburu jauna: dekretua negoziatzean, abokatuen elkargoak arduratu ziren, batez ere, euskal herritarrentzako doako justizia-zerbitzuak ondo funtzionatzeaz, eta ez bakarrik beren interes profesionalak defendatzeaz, aurreko saileko ordezkari gorenek demagogia osoz egotzi zieten bezala. Doako justiziarako eskubide horrengatik azaldu zituzten hasieratik abokatuen elkargoek dekretu horrekiko zituzten desadostasunak, desadostasun formalak eta materialak. Taldeok gauza bera egin genuen Ganbera honetan dekretua indarrean ez jartzeko hainbat ekimen aurkeztu genituenean. Profesionalek hasieratik planteatu zizkioten Jaurlaritza berri honi huts egin duten kasuez harago doazen gai batzuk, nahiz eta zuk, Erkoreka jauna, karguan zure aurretik egon zenaren eta Talde Sozialistaren jarrerarekin nolabait bat eginez, gai hori hilaren 20ko agerraldian bakarrik jorratu. Talde honek halaxe jakinarazi zizun. Ez dakit zein den arrazoia. Espero dut ez izatea aurreko Jaurlaritzak nahi zuena: hemen interes ekonomiko batzuk bakarrik defendatzen direla ikustaraztea, ordainsari batzuk bakarrik defendatzen direla, baina hori ez da horrela, Erkoreka jauna. Abokatuen elkargoak harremanetan jarri ziren zure sailarekin kargua hartu zenuten une beretik, baina urtarrilaren hasieran planteamendu batzuk helarazi zizkizuten, eta, planteamendu horien barruan, lehenengo gaia zen izapideak errazteko beharra. Izan ere, dekretuaren zioen azalpenak ez du egia esaten arauketak funtzioak argitzen dituela adierazten duenean. Egungo dekretuak planteatzen dituen izapideak oso korapilatsuak dira, ez bakarrik justiziaren aurrean agertu behar duenarentzat, baita abokatuentzat berentzat ere, batzuk modu ulertezinean araututa baitaude, eta horrek ez du batere laguntzen doako justiziarako sarbidea bermatzen. Sartutako izapideen konplexutasunaren eta haien bolumena handitzearen ondorioz, une honetan ez atzera eta ez aurrera daude Orientazio Juridikoaren Zerbitzua –hango ilarak gero eta luzeagoak dira– eta Doako Justizia Batzordea –mila kasu baino gehiago ditu ebazteke–. Beraz, ebatzi beharreko lehenengo gaietako bat da –eta horri buruz galdetu genizun Ganbera honetan– nola lortuko den izapide horiek erraztea. Izan ere, berandu iristen den justizia ez da hain bidezkoa, eta atzerapen horiek saihestu ahal izan zitezkeen egungo arauketa indarrean jarri ez bazen; baina, tira, dagoeneko badaukagunez, ea nola konpontzen den, eta ea nola libratuko diren abokatuak doako justizia-eskaeren izapideak egitetik, abokatu gisa baino gehiago administrari gisa jardutetik, eta gaiaren norabidearen peskizan egon baino administrazio-espedientearen peskizan egotetik. Horrez gain, jakin nahi dugu, Erkoreka jauna, ea Eusko Jaurlaritzak ordainduko duen doako justiziazerbitzuaren kostu osoa. Izan ere, egia da zerbitzu horren antolaketa abokatuen elkargoei dagokiela, edo, hobeto esanda, haien esku utzi dela, baina zerbitzu publiko bat da, eta, une honetan, abokatuen elkargoak, beren elkargokideen ekarpenekin –ofiziozko txandan izen emanda daudenenak eta ez daudenenak–, zerbitzu horren antolaketaren zati handi bat ari dira ordaintzen. Eusko Jaurlaritza ez da ari zerbitzua- ren antolaketa osoa ordaintzen. Une hauetan, adibidez, Bizkaiko elkargoak langile gehiago jarri ditu zerbitzua antolatzen, bere funtsetatik ordainduta, eta horregatik galdetzen dizugu ea osoki ordainduko den ala ez zerbitzu publiko bat, nahiz eta abokatuen elkargoen esku egon. Gure taldea, Erkoreka jauna, ados dago zurekin, eta Ganbera honetako beste talde batzuekin –nola ez, bada–, doako justizia izateko eskubidea nahikoa baliabiderik ez dutenei bakarrik dagokiela, zerbitzu publiko hori funts publikoekin finantzatzen dela, eta, funts horiek kudeatzen direnean, zaindu behar dela behar bezala erabiltzen direla eta, esaten dizudan bezala, zerbitzu hori nahikoa baliabiderik ez dutenek bakarrik izan behar dutela. Baina zu ere ados egongo zara nirekin, Erkoreka jauna, profesionalek kobratu egin behar dutela egindako lanengatik, haiek defendatzen duten pertsonak edozer egiten duela ere doako justizia izapidetzean –aurkeztu edo ez aurkeztu, datuak faltsifikatu edo ez faltsifikatu–. Ezin daiteke doako justiziarako eskubidea bermatu profesionalei ez ordaintzearen truke. Azkenean ez badu doako justizia horretarako eskubiderik, jakina Administrazioak dei egin behar diola bere esku dauden baliabide guztiekin, baina, esaten dizudan bezala, ezin daiteke abokatuek azkenean ez kobratzea. Hilaren 20ko agerraldian proposatu zenuen horrelako kasuetarako funts bat sortzea, funts publikoekin eta elkargo profesionalen funtsekin finantzatua, eta lanbideari datxekion arriskua aipatu zenuen. Hara, Erkoreka jauna, ez dakit elkargoak ados egongo diren. Niri, eta nire taldeari, ezetz iruditzen zaigu. Baina esan diezazuket abokatuak behintzat ez daudela ados. Lankide askorekin hitz egin dut, eta ez daude batere ados funts horrekin. Baina, tira, jada iragarri duzunez, jakin nahi dugu, eta interpelazio honetan planteatzen dugu, ea nola arautuko den funts hori eta nola konponduko den arazo hau. Beste gai batzuk ere planteatu zizkizuten, hala nola konpentsazio-moduluak egokitzea edo guardiako abokatuak egokitzea, gai horiek konpontzeke baitaude. Era berean, agerraldian esan zenuenez, doako justiziaren lege-proiektuaren zirriborro bat dago, eta dekretua hari egokitu beharko zaio, eta jakin nahiko genuke ea aintzat hartuko dituzuen profesionalen iritziak dekretu berri hori idaztean, eta ea benetan hartuko dituzuen aintzat. Aurreko legealdian, EAJ guztiz bat zetorren profesionalen eskaerekin, eta, horregatik, Ganbera honetan askotan etorri zen bat talde honekin eskaera horien inguruan. Abokatuek espero zuten aldatu egingo zenuela egoera hau, eta, besteak beste, horrexegatik utzi zituzten bertan behera iragarrita zituzten protestaneurriak. Ostera, desengainatuta sentitu dira, eta aste honexetara arte (zer kasualitatea, astearte honetara arte) ez dute Jaurlaritzaren gutxieneko konpromiso bat agertzen duen gutunik jaso. Gasteizen elur asko bota duenez, horregatik iritsi da gutuna hain berandu, antza. Nolanahi ere, Erkoreka jauna, jakin nahi dugu nola konponduko diren planteatutako arazoak doako justiziarako sarbidea bermatzeko, zer bilera eta harreman izango diren elkargo profesionalekin, eta zer neurri hartuko diren dekretuak eragin dituen disfuntzio guztiak konpontzeko. Besterik ez. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_571
|
10
|
15
|
01.03.2013
|
HERRI ADMINISTRAZIO ETA JUSTIZIAKO SAILBURUAK (Erkoreka Gervasio)
|
Interpelazioa, Nerea Llanos Gómez Euskal Talde Popularreko legebiltzarkideak Herri Administrazio eta Justiziako sailburuari egina, 110/2012 Dekretuaren disfuntzioak desagerrarazteko jardunbideei buruz
|
Gracias, señora presidenta. Hain zuzen, Llanos andrea, zure interpelazioan agerian utzi duzun bezala, joan den urtarrilaren 31n Ganberak ebazpen bat onartu zuen, Jaurlaritzari eskatzen ziona har zitzala neurriak 110/2012 Dekretuak eragindako disfuntzionalitateak konpontzeko (adiera hori erabiltzen du ebazpenak) eta zuzendu zitzala horiek abokatuen elkargoekin elkarlanean. Jada aurreratu nuen joan den asteko batzordean egin nuen agerraldian planteamenduaren zein ildo orokorrekin ekingo nion, oinarrian, gai honi. Uste dut, joan den astean, interpelazioa erregistratu aurretik, hementxe bertan adierazi nizula prest nengoela zehazki eta xehetasun gehiagorekin azaltzeko honi buruzko guztia, honi buruz nituen asmo guztiak. Astelehenean, berriz, interpelazioarekin egin nuen topo, eta horren aurka ezin dut ezer esan. Zuk, tira, askatasun osoa duzu ekimenak egiteko, eta, jakina, askatasun osoz erabiltzen duzu herritarrek eman dizuten ordezkaritza publikorako eskubidea. Nik ez dut eragozpenik gai hau behar bezainbeste eztabaidatzeko, formatu honetan edo beste batean, noski. Nolanahi ere, aurreratu nahi dizut sail honen erreakzioak ez duela zerikusirik zure ekimena erregistratzearekin. Ulertzen dut tribuna honetan domina jarri nahi izatea zeure buruari, baina jada aurreratu nizun prest nengoela zuri azaltzeko zein zen nire plana, eta ordurako jada harremanetan geunden abokatuen elkargoekin, horixe eskatzen baitzigun Legebiltzarreko ebazpenak, eta horixe hasi ginen egiten, gainera, Herri Administrazio eta Justiziako sailburu-kargua hartu nuen egun beretik. Zure hitzaldia hasi duzu aurreko legealdian Ganbera honetan esandakoak aipatzen. Ez dut uste beharrezkoa denik hain atzera egitea; izan ere, batzuetan argigarri izan badaiteke ere –hain zuzen, ia beti izaten da–, zuk eta zure legebiltzar-taldeak sailburu umil honek baino hobeto azaldu dezakezue aurreko Jaurlaritzak zer egin zuen ondo eta zer egin zuen gaizki, baldintzarik gabe babestu baitzenuten hura ia legealdi guztian. Dena den, zure jatorrizko legez besteko proposamenak, zeinak bide eman baitzion Ganberak urtarrilaren 31n onartu zuen ebazpenari, proposatzen zuen indarrean dagoen dekretua indargabetzea eta, gero, beste bat negoziatzea abokatu-elkarteekin, egungoak eragindako disfuntzioak konpon zitzan. Nik ez ditut ukatuko egungoak eragin dituen disfuntzioak. Ez ditut ukatuko. Bistakoa da, kexak daude edonon, eta argi eta garbi adierazten dituzte hartzaile zuzenek, batez ere arlo honetan diharduten elkargo profesionalek. Orduan jada adierazi nuen, eta batzordean ere errepikatu nuen, dekretu hori indargabetzeak ez zuela askorik konponduko ebazpenak aipatzen dituen disfuntzionalitate horiek zuzentzeko; izan ere, 1996ko legeak, zeina iazko ekainean zaharkitua iruditzen baitzitzaizun, askoz arazo gehiago sortzen ditu orain, eta lehen baino are zaharkituagoa da. 1996ko lege horren beraren esparruan, administrazioak hainbat modutara joka dezake doako justizia-sistemaz arduratzean, modu askotara, zenbait autonomia-erkidegotan hartu diren askotariko irtenbideek agerian uzten duten bezala eta autonomiaerkidego honetan bertan bi irtenbide desberdin (110/2012 Dekretuaren aurrekoa eta ondorengoa) egon izanak agerian uzten duen bezala. Hasiera batean, kontrakorik adierazten ez bada, biak dira beste autonomia-erkidego batean indarrean egon daitekeen beste edozein bezain baliozkoak eta legearen aurreikuspenetara moldatuak, baldin eta ezin izan bada lortu oraindik haien baliogabetasuna adierazten duen ebazpen judizialik. Beraz, dekretu hori indargabetze hutsak ez zuen arazorik konpontzen. Horrenbestez, materialki jokatu behar zen, materialki jardun eta identifikatzen saiatu zein ziren zehazki arazoak, dekretuak eragindako disfuntzioak, eta gero ikusi nola ekin haiei, dela dekretua aldatuz, dela dekretua aldatu gabe. Izan ere, zuk planteatu duzun dekretu-indargabetzea gertatu da, zure hitzaldian ondo adierazi duzunez, Madril doako justizia arautuko duen lege berri bat onartzear dagoen honetan. Lege hori zirriborro-fasean dago, eta aste honetan bertan eman du irizpena Botere Judizialaren Kontseilu Nagusiak. Lege-zirriborroa laster izango da lege-proiektua, eta laster ikusiko dugu aldizkari ofizialean indarrean sartzen eta efektu guztiak izaten. Horretaz ari garela, zuk gaur tribuna honetan planteatu dituzun hausnarketa eta eskakizun batzuk, doako justiziaren funtzionamenduari buruzkoak, ez daude inola ere jasota jada izapidetzen ari den lege-zirriborro horretan. Ez dakit ba ote duzun eraginik Alderdi Popularraren barruan, baina ona litzateke planteamendu horiek ministerioko arduradunei ere helaraziko bazenizkie, beren aurreikuspenak moldatu ditzaten eta zirriborroa birformulatu dezaten. Edonola ere, lege-aurreproiektuak aurrera jarraitzen du, eta une honetan planteatzen da, esan duzun bezala, egun indarrean dagoen dekretua aldatzea. Jakina, arazoa da indargabetze horrekin ez dugula ezer konpontzen, eta, bien bitartean, arauketa horretan eragin zuzena duen errege lege-dekretu bat onartu digu Gobernu zentralak. Orain bai dela legez kanpokoa Eusko Jaurlaritzak 2012an onartu zuen dekretua, orain bai dela guztiz legez kanpokoa; izan ere, joan den ostiralean, ustekabean, aurretiaz jakinarazi gabe, alor honetan eskudunak diren autonomia-erkidegoekin kontsultatu gabe, Gobernu zentralak –ez dakit ba ote zenuen informaziorik, baina eskertuko nizun– errege legedekretu bat atera zuen bat-batean, doako justiziara jotzeko 1996ko legedian ezarritako atalaseak goitik behera aldatzen dituena. Panorama hori dugu une honetan: orain dekretua legez kanpokoa dela, eta birmoldatu egin behar dela. Aldatu egin behar da errege lege-dekretu honen aurreikuspenetara moldatzeko, eta, jakina, ebazpenak esaten zigunera moldatzeko. Uztailaren 31ko ebazpenak esaten zigunerako jada… Aspalditik ari gara biltzen abokatu elkargoekin, lehenik eta behin, haiekin batera identifikatzeko zein diren legeak planteatzen dituen arazoak (izapideenak, burokratikoak, egon daitezkeen desdoitzeak…), zein diren, zehazki, arazo horiek; ea eranskinak gehiegizkoak diren ala ez, ea eranskinetako aurreikuspenak edo dekretuan jasotzen diren izapide burokratikoak bazterrera utz daitezkeen, gehiegizkoak diren, sinplifika daitezkeen… Horretan guztian elkarlanean ari gara abokatuen elkargoekin. Hori dela eta, ez Arabakoa eta Gipuzkoakoa, honen inguruan ez baitziren inoiz mobilizatu… Zuk pluralean hitz egiten duzu abokatuen elkargoei buruz, zeinek edonon egiten baitituzte mobilizazioak. Ez. Protesta-jarrera azaldu zuena Bizkaikoa zen, ez Arabakoa edo Gipuzkoakoa; ez zen pluralean. Bizkaikoa zen, eta hura da handiena elkargokidekopuruari dagokionez; hori ukaezina da. Haiekin hitz eginez, mobilizazioak geldiaraztea lortu dugu, baita ebazpenak aipatzen dituen disfuntzionalitate horiek zehazki identifikatzera bideratutako elkarrizketa bat hastea ere –hori zen, hasieratik, gure borondatea–, ahal den neurrian hura zuzentzeko. Baina, hemen, saihestu ezin dugun esparru bat dago: hemen, eskubide konstituzional bat dago jokoan (Konstituzioko 24.ekoa, benetako tutoretza judizialarena), konstituzionala den baina funtsezkoa ez den eskubide bat dago (119.ekoa, doako justiziarena), baina herritarren eskakizun tinko bat ere jokoan dago, hots, behar bezala eta arduraz joka dezagula baliabide publikoen kudeaketan. Horrek esan nahi du ezen, txostenek nabarmen utzi duten bezala, egunen batean, nahi baduzu, elkarrekin eztabaidatuko ditugula, baina Gobernuaren arau-ekimenak antolamendu juridikora moldatzeari buruz aztertzeaz eta irizpena emateaz arduratzen diren Eusko Jaurlaritzako barne-organoek bidalitako txostenek argi eta garbi uzten dute ezin direla nahastu huts egin duten kasuak… Badakit huts egin duten kasuak ez direla arazo bakarra, baina, azkenean, dena amaitzen da huts egin duten kasuetan. Zure hitzaldia bera beste gauza batzuekin hasi da, baina huts egin duten kasuekin amaitu da. Beraz, Eusko Jaurlaritzaren barne-irizpen horiek agerian uzten dute aurrekontuan doako justizia finantzatzeko esleitutako zenbatekoak ezin direla erabili huts egin duten kasuak estaltzeko, oso kontzeptu desberdinak baitira. Horrenbestez, formula desberdinak hartu behar dira. Zuri ez zaizu gustatuko, edo baliteke abokaturen bati ez gustatzea proposatu dugun formula. Prest nago beste edozein aukera entzuteko, betiere batetik doako justizia finantzatzera bideratutako aurrekontuesleipenak eta, bestetik, horrelako konpentsazioetara edo estalduretara bideratutakoak (adibidez, huts egin duten kasuenak) formalki bereizten baditu –nahitaezkoa eta ezinbestekoa da hori–; izan ere, kontzeptualki desberdinak dira, eta Gobernuaren araudi juridikofinantzarioak haiek bereiztea eta errespetatzea eskatzen du. Muchas gracias. La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_572
|
|
10
|
15
|
01.03.2013
|
LLANOS GÓMEZ
|
PV-ETP
|
Interpelazioa, Nerea Llanos Gómez Euskal Talde Popularreko legebiltzarkideak Herri Administrazio eta Justiziako sailburuari egina, 110/2012 Dekretuaren disfuntzioak desagerrarazteko jardunbideei buruz
|
Eskerrik asko berriro ere, presidente andrea. Erkoreka jauna, ez dut zalantzarik ez duela zerikusirik talde honek interpelazioa aurkeztu izanak zuk hemen agerraldia egitearekin, eta ez dutela zerikusirik Bizkaiko Abokatuen Elkargoak hartutako presioneurriek. Neurri horiek, gainera, beste bi elkargoek ere hartu behar zituzten gauzak konpondu ezean. Ez du zerikusirik. Kontua ez da talde honek domina bat jarri nahi duela. Iruditzen zait une egokia zela, edo, bestela, kasualitate bat. Dominei dagokienez, berriz, zu, Kongresuko taldekide zinenez… Legebiltzarkide honek, Ganbera hau ez den beste foro batzuetan, ikusi du ezen, 350 diputatutik hamarrera iritsi gabe ere, talde gehiengodun bati esker onartu behar liratekeen gai jakin batzuetan onarpen-dominak jartzen saiatu zaretela. Baina, jakina, dominak Talde Nazionalistak jartzen zituen. Baina, tira, esaten dizudanez, ez du zerikusirik, eta ziur naiz ez gure ekimenak ez abokatuen elkargoaren presio-neurriek ez dutela zerikusirik. Izan ere, esan dizudanez, elkargoek konfiantza handia zuten Jaurlaritza berri honengan. Hain zuzen ere, nahiz eta egia den zu hona Jaurlaritzari buruz hitz egitera zatozela eta ez Euzko Alderdi Jeltzalearen izenean, beste sailbururen batek esan duen bezala, espero zuten irtenbideak emango zirela, Euzko Alderdi Jeltzaleak elkargo profesionalen eta Ganberako talde honen iritzi bera baitzuen gai honen inguruan, eta Euzko Alderdi Jeltzaleko sailburu bat arduratuko baitzen justiziaren gaiaz. Horregatik eman zizuten konfiantza-marjina bat, eta lehendik finkatuta zituzten presio-neurriak, hala nola urtarrileko greba, bertan behera utzi zituzten, eta ez zuten demandarik aurkeztu Justizia Auzitegi Nagusiaren Auzien Salan. Horregatik, talde honek, dekretua aurkeztu arren –guk ez dugu ikusten zuk ikusten diozun muturreko zailtasun hori–… Are gehiago esango dizut, Erkoreka jauna: orain noski dagoela zaharkituta, baina zu Jaurlaritzara iritsi bezain laster indargabetu izan balitz dekretua, sinets iezadazu, ziurrenik dekretu berri bat izango genuen honezkero. Matraka hauetan ibili beharrean… Epeak ere laburtu daitezke, ezta? Egin behar diren elkarrizketa eta kontsulta asko eginak zeuden jada. Baina, tira, hori oso zaila denez, talde honek konfiantza izan zuen, eta zure sailari egiten zion eskaera aldatu besterik ez zuen egin, disfuntzioak konpon zitezela eskatuz. Horixe baitzen helburua, alegia, doako justiziarako sarbidea egungo dekretuarekin baino errazagoa izatea. Nik hainbat gai planteatu dizkizut. Lehen esan dizudan bezala huts egin duten kasuekin bakarrik geratu nahi baduzu, bada, gera zaitez, baina nik gai asko planteatu dizkizut. Planteatu dizut Orientazio Juridikoaren Zerbitzua dagoen bezala dagoela, eta batzordea dagoen bezala dagoela. Jakina, nik ez dakit harremanetan egon ote zareten uneoro elkargo profesionalekin. Nik gomendio bat bakarrik emango dizut, Erkoreka jauna: ez diezaiezula eman elkarrizketei eta akordioei aurreko Jaurlaritzak ematen zien zentzu bera, hark elkarrizketatzat eta akordiotzat jotzen zituenak ez baitzituzten berdin ikusten abokatuen elkargoek. Ez dakit halakorik egon zen ala ez; abokatuek –Bizkaikoek, egia, baina esaten dizut Arabakoek eta Gipuzkoakoek ere bat egin behar zutela– otsailaren 18ko dekretuaren aurkako demanda bat formalizatu zuten Justizia Auzitegi Nagusiaren Auzien Salan, Orientazio Juridikoaren Zerbitzua itxi egin zen otsailaren 20an, eta, gaurko, gaur hasita, kale-hizkeran greba deitzen zaiona zegoen antolatuta, hots, guardiako abokatuen izendapena etetea eta ofiziozko txanden izendapenak etetea. Idatzizko jakinarazpen bat iritsi da in extremis, eta badirudi akordio bat egongo dela, eta hori eskatzen dizugu, hain zuzen: zure sailak balia dezala abokatuen elkargoek beste behin eman dizuten konfiantzamarjina hau, Erkoreka jauna, haiekin akordio batera irits zaitezen, disfuntzioak konpon daitezen, eta, batez ere, dekretu berri bat egin beharko denez… Eta ez jarri interpelazioa niri, ni ez bainaiz Gobernua. Ulertzen dut zuk faltan botatzea Diputatuen Kongresua, baina ni ez naiz Gobernua, ez naiz Justizia ministroa, eta ez dakit zer gertatuko den zirriborroarekin, ea ekarpenik izango duen, ea aurreproiektua desberdina izango den… La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_573
|
10
|
15
|
01.03.2013
|
HERRI ADMINISTRAZIO ETA JUSTIZIAKO SAILBURUAK (Erkoreka Gervasio)
|
Interpelazioa, Nerea Llanos Gómez Euskal Talde Popularreko legebiltzarkideak Herri Administrazio eta Justiziako sailburuari egina, 110/2012 Dekretuaren disfuntzioak desagerrarazteko jardunbideei buruz
|
Gracias, señora presidenta. Interpelazioa ez dizut zuri jarri, Llanos andrea. Koherentzia pixka bat eskatzen dizut hemen esaten duzunaren eta zure alderdiak gobernatzen duen tokian, Madrilen, eragin-ahalmen handiarekin eta besteok egiten dugunarekiko baldintzapen-ahalmen handiarekin egiten duenaren artean, kontraesanean baitago. Hori bakarrik, ezta? Zure alderdiaren barruan duzun eraginaz baliatu nahi nuen informazio pribilegiatua eman zeniezadan. Hala, zure bitartekaritzari esker, egun batzuk lehenago jakin ahal izango nuen autonomia-erkidegook topo egingo genuela bat-batean Gobernuak ostiral batean onartu zuen errege lege-dekretu batekin, eta goitik behera aldatuko direla doako justiziaren baldintzak. Gu biok, bien bitartean, asteazkenean aritu ginen batzordean eztabaidatzen gai horri berari buruz. Madrilen duzun eraginaz baliatu nahiko nuke informazio hori eman diezadazun. Esan didazu: "Dekretua indargabetu izan balitz, jada konponduta egongo zen arazoa". Tira, asmoa bazen aurreko dekretua indargabetzea eta, beste kontsideraziorik gabe, lehenago indarrean egon zena garbiki berrezartzea, ez dakit Gobernuaren barneizapideek, zeinak garrantzitsuak baitira arauketajarduerari dagokionez, utziko ote zuten araua hain denbora gutxian indarrean egoten, argitaratuta eta indarrean. Esan diezazuket, ordea, Gobernuaren zerbitzu juridikoek hau esango zigutela ziurrenik: "Eragiketa honen asmoa bada huts egin duten kasuak etorkizunean dekretuaren esparruan finantzatzea aurrekontu-funts bera erabiliz, ez". Beste batzuetan ere esan dizugu ezetz". Nik txosten negatibo batekin edo batzuekin joan behar izango nuen, eta zuk gaitzetsi egingo zenizkidan. Lehena izango zinen niri hau esaten: "Aizu, nolatan bururatu zaizu Gobernuaren txosten juridikoen aurka doan dekretu bat onartzea?". Izan ere, alor horretan, doktrina oso sendotu bat dago, ez bakarrik zerbitzu juridikoena, baita ekonomia- eta arau-kontrolarena ere. Horixe azaldu nahi nizun joan den astean elkarrizketa hori eskaini nizunean, non xehetasunez azaldu nahi bainizun zein zen nire plana eta zer esparrutan mugitu behar duen, eta zer muga dituen garatzeko. Baina zuk elkargoen bozeramaile gisa jokatu nahi zenuenez eta interpelazioa aurkeztu nahi izan duzunez, bada, hemen eztabaidatu behar dugu publikoki, eta hau ez da foro egokia nik Gobernuaren barnetxostenak aipatzeko, zeinek ez baitute onartuko zuk ontzat jotzen duzuna, baina, ziurrenik, koherenteak badira (eta hala lirateke) Gobernuaren barne-txostenek orain arte egin dituzten adierazpenekin, hau esango ziguten: "Eragiketa honekin nahi baduzu iraganean doako justiziarentzat ezartzen ziren baldintzarik gabeko ordainketak berrezartzea, ez dizugu onartuko, antolamendu juridikoaren aurkakoa baita". Hortik aurrera, esan didazu gai asko planteatu dizkidazula. Bai, gai asko planteatu dizkidazu, eta horiek denak abokatuen elkargoekin batera aztertzen eta jorratzen ari gara. Orain ez dizut emango haiekin izango ditugun harremanen kronograma bat, ez bainaiz horretarako gai. Ezinezkoa litzateke, kronograma horrek haiekiko topaketaren eta haiekiko adostasunaren fruitu izan behar baitu, besteak beste. Esan diezazuket zuzentzen dudan sailaren planteamendua leiala, zintzoa eta serioa dela, eta arazo horri ahalik eta modurik koherenteenean eta guztientzat onenean egin nahi diola aurre, doako justiziaren mesedetan eta benetako tutoretza judizialaren mesedetan, ibili behar dugun esparrua ziurrenik goitik behera eraldatuko duen lege-erreforma bat egitear egoteagatik eragozpenak baditugu ere. Horizonte horrek ezin du ezezaguna izan; legegileak ezin du hori alde batera utzi dekretua berritzerakoan. Eta, berriro diot, ustekabeekin egiten badugu topo, aurreko ostiraleko errege lege-dekretuarekin, adibidez… Hara, joan den asteazkenean, gu biok gai honi buruz eztabaidatzen ari ginenean, zalantza izan genezakeen ea indarrean dagoen dekretua, Gobernu sozialistak onartu zuena, legez kanpokoa zen ala ez. Orain badakigu legez kanpokoa dela. Baina, tira, muturraren aurrean jarri digu joan den larunbateko aldizkari ofizialak. Beraz, zailtasun horiek ahalik eta modu onenean konpontzen saiatuko gara, eta horretarako dekretua aldatu behar bada nahikoa denborarekin autonomia-erkidego guztientzat eta alor honetan eskumenak dituzten guztientzat doako justiziaren esparrua baldintzatuko duen legea onartu baino lehen, bada, formalki ekingo diogu dekretua berritzeari. Baina, berriro diot, ni prest egongo naiz zuri Jaurlaritzaren asmo guztiak zehatz-mehatz jakinarazteko, bai tribuna honetatik interpelazio-formatu honetan, bai bakarka, eraginkorragoa iruditzen bazaizu. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_574
|
|
10
|
15
|
01.03.2013
|
QUIROGA CIA
|
PV-ETP
|
Galdera, Arantza Quiroga Cia Euskal Talde Popularreko legebiltzarkideak Herri Administrazio eta Justiziako sailburuari egina, euskal sektore publikoko behinbehineko langileei finikitatutako kontratuei buruzko legebiltzar-aginduari buruz
|
Eskerrik asko, presidente andrea. Onartzen badidazu, eserlekutik bertatik hartuko dut hitza. Sailburu jauna, berriki egindako osoko bilkura batean, erdibideko zuzenketa bat onartu zen, eta, dirudienez sektore publikoko behin-behineko langileen kontratu kitatuei eragiten die. Eta "dirudienez" esaten dut, eztabaida hartan bertan zalantzak ere sortu baitziren Eusko Jaurlaritzan administrazio publikoan lan egindako langileak pertsona horien artean zeuden ala ez. Akordioak testu hau jasotzen du puntu horietako batean: "Euskadiko sektore publikoko behinbehineko langileen 2012ko abenduko aparteko ordainsariekin lotuta dagoen edozein erabaki hartzerakoan, aintzat har dadila Konstituzio Auzitegiak bere epaian esaten duena". Horrenbestez, ordainsarien itzulketa Konstituzio Auzitegiaren epaiaren zain geratuko da. Legebiltzar-agindu horrek eskatzen duena da, bistakoa denez, legea urratzea; arduragabekeria bat, gure ustez, akordio hori sinatu zuten taldeen aldetik. Baina, gainera, akordio hori sinatu zuen taldeetako bat Gobernua babesten duen legebiltzar-taldea da. Beraz, sailburu jauna, galdetu nahi dizuguna da, eta eztabaida hartan ere esan genuen, zer asmo duen zure sailak, legebiltzar-agindua beteko duen ala ez euskal sektore publikoko behin-behineko langileei kitatutako kontratuei dagokienez. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_575
|
10
|
15
|
01.03.2013
|
HERRI ADMINISTRAZIO ETA JUSTIZIAKO SAILBURUAK (Erkoreka Gervasio)
|
Galdera, Arantza Quiroga Cia Euskal Talde Popularreko legebiltzarkideak Herri Administrazio eta Justiziako sailburuari egina, euskal sektore publikoko behinbehineko langileei finikitatutako kontratuei buruzko legebiltzar-aginduari buruz
|
Eskerrik asko, legebiltzarburu andrea. Quiroga andrea, zure galderaren erantzunak baiezkoa izan behar du ezinbestean. Ganbera honek onartutako ebazpena beteko dugun galdetzen didazu, eta iruditzen zait nahiko onartezina izango litzatekeela nik hemen ezetz esatea. Niri dagokidanez, Gobernuko sailburua naizen aldetik, nahiz eta ebazpenaren eduki guztiak ez diren zuzenean niri eskatzekoak, niri dagokidanez, hitz ematen dizut nire eskuetan dagoen guztia egingo dudala ebazpen hori ongi eta zintzo betetzeko. Lau puntuak. Zuk zure mintzaldian, gai hura eztabaidatu zenean, laugarren puntua aipatu zenuen funtsean, eta orain ikusten dut hirugarrenaz soilik ari zarela, baina badira beste bi puntu ere. Eta nire asmoa da, berriro diot, Gobernuko kide naizen aldetik, ebazpenaren lau puntuak ahalik eta zintzoen eta osoen betetzea. Ezin zitekeen bestela. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_576
|
|
10
|
15
|
01.03.2013
|
QUIROGA CIA
|
PV-ETP
|
Galdera, Arantza Quiroga Cia Euskal Talde Popularreko legebiltzarkideak Herri Administrazio eta Justiziako sailburuari egina, euskal sektore publikoko behinbehineko langileei finikitatutako kontratuei buruzko legebiltzar-aginduari buruz
|
Eskerrik asko, lehendakari andrea. Sailburu jauna, hau galdetzen dizugu zu jakitun zarelako legebiltzar-agindu honekin eskatzen dizutena dela legea urratzea; alegia, jende bati, zergatik jakin gabe… Nik ez zaitut zu egiten erantzule, zu ez baitzara izan egoera horren erantzule, bistakoa da hori, baizik eta aurreko Gobernua, baina zuk egoera hori jaso duzu. Besteak beste, beste arazo bat ere jaso duzu, nik uste une hartan López jaunaren Gobernuak aurrera ihes ez egitearren, une zail batean erabaki zail bat ez hartzearren, inoren gogoko izan ez dena. Baina hori bidegabekeria bat da Gabonetako aparteko saria kendu zaien administrazioko beste funtzionario batzuentzat. Horiei ez zaie eman aparteko saria, eta hau esan zaie: "Konstituzio Auzitegiak erabakia eman arte, Gabonetako aparteko saria izan dezakezue; gero ikusiko dugu zer egin, eskatu ala ez". Hori ari da gertatzen administrazio publikoan behin-behinean lan egiten ari den jende horrekin, zergatik jakin gabe, egoera horretan mantentzen direnekin. Ziurtasun-gabezia juridikoa ere finkatzen da hala, Konstituzio Auzitegiaren epaiaren mende jartzen baita kopuru hori itzuli ala ez, eta ordaindu ala ez. Beraz, legebiltzar-agindu honek eskatzen dizuena da legea urratzeko, legezkoa ez den egoera bati eusteko ez dakigu zenbat denbora. Hasiera batean, bost hilabete, baina ez dugu argi. Alderdi Popularrak galdetu nahi dizu, eta zuk bikain ulertzen duzu, Gobernu honek, legebiltzaragindua izanik ere, legez kontrako egoera horri eutsiko dion. Izan ere, zu, Justizia Sailaren erantzule moduan, ez zara adibide ona ematen ari. Beraz, jakin nahi dugu Gobernua sostengatzen duen taldeak berak ere babestutako agindu horrek legez kontrako egoera bati eutsiko dion. Hori da jakin nahi duguna, halako kasurik baden ala ez jakiteaz gainera. Izan ere, hemen ukatu egin zen kitapen hori bidegabeki jaso duen jendea badela. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_577
|
10
|
15
|
01.03.2013
|
HERRI ADMINISTRAZIO ETA JUSTIZIAKO SAILBURUAK (Erkoreka Gervasio)
|
Galdera, Arantza Quiroga Cia Euskal Talde Popularreko legebiltzarkideak Herri Administrazio eta Justiziako sailburuari egina, euskal sektore publikoko behinbehineko langileei finikitatutako kontratuei buruzko legebiltzar-aginduari buruz
|
Amaieratik hasita, nik neuk ez dakit kopuru horiek bidegabeki jaso dituen langile publikorik baden. Ez dut horren berri. Zuk, agian, datu berriren bat eman diezadakezu. Hemen dagoen jende bati prentsara jotzea gustatzen zaio titulu batek edo besteak dioena niri gogorarazteko, nik esan dudana niri egozten zaidanarekin nahasiz. Baina, gai horri buruz erantzun bat eman nahi badidazu, esan iezadazu, gutxienez, zer kasuri buruz ari zaren. Nahiko nuke, Quiroga andrea, ordenamendu juridikoaren exegesirako duzun argitasuna izan, eta indarrean dagoen arau juridiko batek adierazten duena, haren helmena eta edukia zure argitasun beraz ikusi. Izan ere, Konstituzio Auzitegiaren auto batek data ezezagun bateko egintza baten aplikazioa eteten duenean, aparteko ordainsariak ezabatzen dituen legearen interpretazio jakin bat dena, une horretarik aurrera, ikuspegi juridikotik gutxienez zalantzazkoa den egoera bat sortzen da. Gutxienez, zalantzazkoa. Izan ere, ez da gaiaren muinaz hitz egiten. Arazoaren muina da auzi hau ebatzi bitartean administrazioek (kasu honetan, euskal administrazioak) aldi horretan administrazioaren langile publikoek aparteko ordainsari gisa jasotako ordainsaria, kitapena edo dena delakoa, zegokien zatia, administrazioaren kutxan egon behar den edo jaso zutenen poltsikoetan. Ez da muinari buruzko adierazpen bat. Behinbehineko neurri bat da, behin-behineko erabakia, eta zehazten du epe horretan, Konstituzio Auzitegiak gai horren muinari buruzko erabakia eman artean, non egon behar duen diru horrek, diru hori jaso zuten langile publikoen poltsikoan ala administrazioaren kutxan. Hori da kontua. Nik hau ez dut argi ikusten. Horregatik eskatu genuen txosten juridiko bat, eta harekiko interesa agertu dute beste legebiltzar-talde batzuek, eskatu egin baitigute. Gutxienez bi taldek. Talde Sozialistak eta EH Bilduk eskatu ziguten, eta badute. Txosten juridiko hori, nire ustez finkoa dena, da oinarria… Ez dakit non dagoen arazoa Gobernuak esaten edo onartzen badu gai horretan Konstituzio Auzitegiak esaten duena bete behar dela! Konstituzio Auzitegiak laster emango du etete horri buruzko epaia. Eteteari buruzko epaia eman behar du, eta gaiaren muinari buruzko epaia eman ondoren, honi buruzko epaia emango du. Horri buruzko epaia emateko bi aukera izango ditu gutxienez, nire ustez behintzat, zalantzazkoa den gai bati buruz, baita Gobernuaren zerbitzu juridikoentzat ere, gaia aztertzeko agindu nienentzat. Nahi baduzu, zuri ere bidaliko dizut txostena. Beste talde batzuek badute dagoeneko. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_578
|
|
10
|
15
|
01.03.2013
|
ARRONDO ALDASORO
|
EH Bildu
|
Galdera, Belén Arrondo Aldasoro EH Bildu taldeko legebiltzarkideak Enplegu eta Gizarte Politiketako sailburuari egina, diru-sarrerak bermatzeko errentaren eta etxebizitzako prestazio osagarriaren jasotzaileek 2013ko urtarriletik aurrera jaso beharreko murrizketarik gabeko diru kopuruari buruz
|
Eskerrik asko. Egun on guztioi. Aurreko legegintzaldian, Alderdi Sozialistak hainbat murrizketa ezarri zituen eskubide subjektiboak diren gizarte-laguntzetan. Horien artean, besteak beste, % 7ko jaitsiera orokorra inposatu zen diru-sarrera bermatzeko errentan eta baita ere etxebizitzako prestazio osagarrian. Momentu hartan 2012ko Aurrekontu Legearen xedapen bat erabili zen hori egiteko, eta adierazi zen salbuespen-egoera batean 2012rako izango zela, eta 2013tik aurrera neurri horiek eraginik gabe uzteko asmoa adierazi zen. Milaka pertsonak kaltetua ikusi zuten bere momentuan beren diru-sarrera, eta galdera zuzen hauxe nahi diogu egin sailburu berriari: Jaurlaritzak noiz dauka aurreikusita eskubide subjektiboak diren dirusarrerak bermatzeko errenta eta etxebizitzako prestazio osagarria laguntzen diru kopuru osoa berriz ere ordaintzea pertsona guztiei?
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_579
|
10
|
15
|
01.03.2013
|
ENPLEGU ETA GIZARTE POLITIKETAKO SAILBURUAK (Aburto Rique)
|
Galdera, Belén Arrondo Aldasoro EH Bildu taldeko legebiltzarkideak Enplegu eta Gizarte Politiketako sailburuari egina, diru-sarrerak bermatzeko errentaren eta etxebizitzako prestazio osagarriaren jasotzaileek 2013ko urtarriletik aurrera jaso beharreko murrizketarik gabeko diru kopuruari buruz
|
Legebiltzarburu andrea, lehendakaria, sailburuok, legebiltzarkideok. Uste dut hil honen 6an, Legebiltzar honetako batzordean galdera berari erantzunez, oso zehatza izan nintzela eta ez da ordutik hona ezer aldatu: oso zaila, benetan oso zaila izango da Eusko Jaurlaritzak izango dituen aurrekontuez diru-sarrerak bermatzeko errenta eta etxebizitzako prestazio osagarria gehitzea. Helburua, beste edozer gauzaren gainetik, zera da: diru-laguntza hauek hartzeko eskubidea duten guztiei laguntza hori ematea. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_580
|
|
10
|
15
|
01.03.2013
|
ARRONDO ALDASORO
|
EH Bildu
|
Galdera, Belén Arrondo Aldasoro EH Bildu taldeko legebiltzarkideak Enplegu eta Gizarte Politiketako sailburuari egina, diru-sarrerak bermatzeko errentaren eta etxebizitzako prestazio osagarriaren jasotzaileek 2013ko urtarriletik aurrera jaso beharreko murrizketarik gabeko diru kopuruari buruz
|
Egia da, batzordean gauza beraz hitz egin genuen eta erantzuna bera izan zen, zaila izango zela. Zaila izateak ez du esan nahi zer egingo den, bai ala ez; bakarrik, zaila izango dela. Horregatik, berriro etorri gara galdera berdinarekin. Eta iruditzen zaigu, gainera, nahiz eta zaila izan, zuk diozun bezala, eta behin eta berriro adierazi arazoak daudela eta diru kopuru gutxiagorekin zabiltzatela edo gabiltzala, gutxien duten pertsonen egoeraz hitz egiten ari garela. Eta hitz egiten ari garela, hain justu, 616 euro jasotzen duten pertsonez. Beraz, pentsatzen dugu, edo iruditzen zaigu, bidezkoa izango litzatekeela hauek aukera izatea berreskuratzeko beraiei dagokiena, eta eskatzea % 7 hori berriro ere beraien dirusarreretan ipintzea. Aurrekoan esan nuen eta errepikatuko dut. Gu behintzat ez gaude prest galtzen dena betirako uzteko galdutzat. Iruditzen zaigu errekuperatzeko bidea zabaldu behar dela, eta hori eskatzen diogu Jaurlaritza honi. Lehen aipatu dut zenbat kobratzen duten, zer diru-sarrera duten pertsona hauek: 616 euro pertsona bat denean. Eta galdetu beharko genioke gure buruari ea hemen gauden guztiok horrelako diru-sarrera batekin gure bizimodua duintasunez egiteko gai izango ginatekeen. Uste dugu ezetz. Ez da nahikoa diru-sarrera hori. Hobetzeko bidean ipini behar gara, hori eskatzen diogu. Eta, behintzat gure aldetik, lanean jarraituko dugu jendarte justu baten alde eta pertsona guztien eta, bereziki, gaizkien pasatzen ari diren pertsona horien duintasuna bermatzeko eskatzen. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_581
|
10
|
15
|
01.03.2013
|
ENPLEGU ETA GIZARTE POLITIKETAKO SAILBURUAK (Aburto Rique)
|
Galdera, Belén Arrondo Aldasoro EH Bildu taldeko legebiltzarkideak Enplegu eta Gizarte Politiketako sailburuari egina, diru-sarrerak bermatzeko errentaren eta etxebizitzako prestazio osagarriaren jasotzaileek 2013ko urtarriletik aurrera jaso beharreko murrizketarik gabeko diru kopuruari buruz
|
Si, señora presidenta. Aurten, Eusko Jaurlaritzak milaka laguni, milaka familiari lagunduko die, edo, hobeto esanda, laguntzen ari da, beste baliabide ekonomikorik ez dutelako edo dituztenak murritzegiak direlako diru-sarrerak bermatzeko errenta edo etxebizitzako prestazio osagarria behar dutenei, gutxieneko bizi-baldintzak izan ditzaten. Ez dakit duinak diren, baina bai gutxienekoak. Egia da iaz jaitsi egin zela zenbateko hori, baina egia da, halaber, gero eta jende eta familia gehiagok eskatzen dituztela laguntza horiek, eta gutxieneko bizi-baldintzak dituztela haiei esker. Pobrezia-arriskuan egonda diru-sarrerak bermatzeko errentaren bidez bizi-baldintza horiek izaten jarraitu dezaketen jende eta familien kopurua modu egonkor eta nabarmenean hazi da azken urteotan. Gure ustez, hau izan daiteke datu garrantzitsuena: gero eta jende gehiagorengana iristen gara, laguntza horren beharrean dauden gero eta jende gehiagorengana, eta, aurreko osoko bilkuran esan nuen moduan, diru-sarrerak bermatzeko errenta herri honetako gizarte-kohesioaren egiazko gotorlekua da. Uste dut Legebiltzar honetan ez dagoela inor prestazio horiek igo nahi ez dituenik, hori ekonomikoki eta sozialki jasangarria izango balitz. Administrazioaren baliabideak direnak dira. Lehengo egunean, elkarrizketa ez-formal batean, esan nizun ez dakidala hori nola egiten den 1.200 milioi euro gutxiagorekin. Jarduera ekonomikoa uzkurtzen ari da, enpleguak galtzen, eta, horren ondorioz, diru-sarrera publikoen maila jaisten... Hori da errealitatea: eskatzaile gehiago, eta baliabide gutxiago. Eta, dena den, aurreko urtean murrizketak egin arren ere, Euskadi, Nafarroarekin batera, arlo horretan estaldura-maila handiena duen autonomia-erkidegoa da, alde handiarekin, kontuan izanik beste autonomia-erkidego asko ia ez direla iristen 400 eurora. Euskadin 616koa da, zuk zenioen moduan, gehi etxebizitzako prestazio osagarriari dagokion 250 euro. Gainera, kontuan izan behar da diru-sarrerak bermatzeko errenta gizartelarrialdiko laguntzetako bat dela. Autonomia-erkidego honetan elkartasunaren alde egiten den ahalegina garrantzitsua da, oso garrantzitsua, baina batzuetan gehiago agintzen du demagogiak. Gizarte-iruzurraz, zerga-iruzurraz, PFEZ motez... hitz egitea. Egia esan, gizarte-politiketara bideratutako baliabideak areagotzeko modu bakarra da talde-ahalegin eta elkartasun-ahalegin handiagoa egitea. Muchas gracias. La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_582
|
|
10
|
15
|
01.03.2013
|
BEITIALARRANGOITIA LIZARRALDE
|
EH Bildu
|
Galdera, Marian Beitialarrangoitia Lizarralde EH Bildu taldeko legebiltzarkideak Enplegu eta Gizarte Politiketako sailburuari egina, etxea galdu dutenei alokairu sozialeko etxebizitza eskaintzearen inguruan
|
Bai. Zure baimenarekin, galdera egintzat eman nahi nuke, eta sailburuaren erantzunaren zain geratuko naiz. Mila esker.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_583
|
10
|
15
|
01.03.2013
|
ENPLEGU ETA GIZARTE POLITIKETAKO SAILBURUAK (Aburto Rique)
|
Galdera, Marian Beitialarrangoitia Lizarralde EH Bildu taldeko legebiltzarkideak Enplegu eta Gizarte Politiketako sailburuari egina, etxea galdu dutenei alokairu sozialeko etxebizitza eskaintzearen inguruan
|
Eskerrik asko berriro, mahaiburu andrea. Lehenengo eta behin, galdera aurreko zioari buruzko zehaztasun txiki bat. Ez dut uste otsailaren 6an egindako agerraldian "ohiko prozedurak jarraitu gabe" etxetik kaleratuak izan direnei etxebizitza bat eskaintzen gaudela esan nuenik. Eta hala esan banuen, ez zen neure gogoa. Esan nahi nuena zera da: ordurako etxebizitzak eskaintzen ari ginela, baina prozedurak jarraituz; ez prozedura orokorra, baizik eta prozedura orokor horretan salbuespen bat sartzen. Beraz, galdera zehatzari erantzuteko, egin duguna erraza da. Jaurlaritzaren alokairuko etxebizitza batera bizitzen joateko irizpideak hausnartu, eta, hausnarketa hori egin ondoren, etxebizitzatik kanporatuak izateagatik bizileku barik gelditu diren pertsonei lehentasuna ematea bidezkoa dela erabaki, beste ezer egin behar izan gabe. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_584
|
|
10
|
15
|
01.03.2013
|
BEITIALARRANGOITIA LIZARRALDE
|
EH Bildu
|
Galdera, Marian Beitialarrangoitia Lizarralde EH Bildu taldeko legebiltzarkideak Enplegu eta Gizarte Politiketako sailburuari egina, etxea galdu dutenei alokairu sozialeko etxebizitza eskaintzearen inguruan
|
Mila esker. Hain txikia izan da erantzuna, ez dut esaldia hitzez hitz aurkitu. Ez dakit hitz justuetan, baina antzeko zerbait izan zen transkribapenekoa. Dena den, uste dut garrantzitsuenak ez direla erabiltzen diren termino zehatzak, baizik eta, gai honek daukan garrantzia eta daukan larritasuna ikusita, zer egiten dugun. Eta ez naiz ni izango esango duena prozedura berezi bat jartzen baldin bada era horretako kasuetarako, gaizki ari garela. Esango nuke egoera bereziek eskatzen dituztela pauso bereziak. Gainera, hemen aztertu genuenean gai hau, etxe-kaleratzeen kontua, orduan ere esan nuen: seguruena, indar guztiak jarri behar ditugu beste zerbaitetan, eta da etxe-kaleratze horiek galarazten. Egia da, kasu asko gertatu dira, gertatuko dira, eta horiei ere neurriak jarri behar zaizkie, baina hori baino erantzun handiagoa espero nuen. Nik orduan esan nuen hemen onartzen ari ziren neurriak oso azalekoak iruditzen zitzaizkidala, eta galdera honekin praktikan benetan zertan ari ginen jakin nahi nuen. Alegia, ea kalean geratzen diren guztiei eskaintzen ari garen etxe bat; ea aukerarik badaukagun, eta aukerarik ez badaukagu, Eusko Jaurlaritzak nahikoak ez dauzkalako, beste bitarteko batzuk erabiltzen ari ote garen, izan banketxeek dituztenak, izan hutsik dauden etxeak… Azken batean, benetako erantzun bat ematen ari ote garen, eta erantzuna, gainera, norberaren herrian edo norberaren herri inguruan, eta ez etxea galtzeari erantsi, gainera, tokiz aldatu behar izatea bizitoki bat izateko. Hori zen, azken batean, nahi nuena. Ez dakit gaur lortuko dudan erantzun hori. Jarraituko dut, bestela, beste nonbaitetik, iruditzen zaidalako garrantzitsuena hori dela. Batetik, galaraztea kalean geratzea jendea; eta, bestetik, galarazi ez dugun kasuetan –eta horregatik uste dut hartu ziren neurriak exkaxak eta epelak direla–, galarazi ezin den kasuetan, benetako erantzun bat ematea. Askotan esan dugu: jende asko da, gehiegi, hau pairatzen ari dena. Gaur irakurri dut Estatuan ere beste puntu batean beste pertsona batek bere buruaz beste egin duela etxea galdu duelako. Benetan, oso larria den egoera batez ari gara, etxea galtzeaz aparteko ondorioak ere badituen errealitate batez ari gara. Eta hemen onartu ziren neurrien epeltasunarekin ez nuke nahi –gure taldeak ez luke nahi eta horretan ahaleginduko gara– esatea ari garela eskaintzen etxebizitzak etxe horiek galdu dituztenei alokairu sozialaren bitartez, baina izatea gero, praktikan, aldamenean inoiz ez aurkitzea benetan etxe horietara iritsi den norbait, eta izatea esaldi bat, aukera bat, baina gero, praktikan, errealitatean ez doana inora. Bitartekaritzarekin askotan gertatzen den bezala: bai, badago mediazio bat, baina gero mediazio horrek zein fruitu ematen dituen da garrantzitsuena. Jakina inportantea dela neurria jartzea, baina gero neurri horrek ez baditu emaitzak ematen, akaso neurria ez da egokia. Beraz, esaldi horren azpian dagoena da finantza-erakundeak presionatzen ari diren, benetan ari garen eskaintzen etxeak edo ez garen ari. Benetan, nik hor egin nahi nuen indarra, eta eskertuko nuke erantzun zehatzagoa. Eta gaur ez badut lortzen, jarraituko dut eskatzen. Mila esker.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_585
|
10
|
15
|
01.03.2013
|
ENPLEGU ETA GIZARTE POLITIKETAKO SAILBURUAK (Aburto Rique)
|
Galdera, Marian Beitialarrangoitia Lizarralde EH Bildu taldeko legebiltzarkideak Enplegu eta Gizarte Politiketako sailburuari egina, etxea galdu dutenei alokairu sozialeko etxebizitza eskaintzearen inguruan
|
Señora presidenta, muchas gracias. No se si nuestra actuación es tibia, pero lo que realmente nosotros buscamos aquí es pasar de las palabra a los hechos, y eso es lo que estamos haciendo, como explicaré a continuación. Legebiltzarreko batzordean otsailaren 6an egin genuen agerraldian azaldu genuen moduan, etxebizitza-arloan legegintzaldi honetarako aurkeztu genituen helburu orokorren artean, gure politika bereziki krisi ekonomikoak eragindako behar sozialen egoeretara bideratu nahi dugu, eta horregatik hitz egin genuen politikak alokairura bideratzeaz, ahal zen heinean. Behar sozial horien artean daude, besteak beste, jendea eta familiak etxebizitzarik gabe uzten dituzten utzarazpenez arduratzea. Etxe-utzarazpenak jasaten dituzten guztiak ez dira egoera horretan aurkitzen, eta utzarazpen guztiak ez dira berdinak. Zorionez, ekimen ugari ikusi ditugu azken hilabeteetan, eta batzuk finantza-erakundeenak dira (gaur jakin dugu prentsaren bidez Santurtziko finantzaerakunde batek etxea ordainean ematea onartu duela). Beste instantzia edo erakunde publiko batzuk ere ari dira urratsak egiten jendea etxebizitzarik gabe ez geratzeko hipoteka bati aurre egiterik ez duenean. Egun, Eusko Jaurlaritzaren Enplegu eta Gizarte Politikak Sailaren etxebizitza-parkeak, batzordean esan genuen moduan, ostatu ematen die lehentasunez eta azkar kolektibo jakinei. Horregatik esaten dugu hitzetatik ekintzetara jotzeko unea dela. Kolektibo horietako bat tratu txarren biktimena da, adibidez. Ulertzen dugu, aurreko Gobernuak egin zuen moduan, 2008ko martxoaren 4ko 39/2008 Dekretuak (babes publikoko etxebizitzen araubide juridikoari eta etxebizitzaren eta lurzoruaren inguruko finantza-neurriei buruzkoa), eta 2009ko azaroaren 4ko Aginduak (Etxebizitza hutsen programaren lagapen-baldintzei eta esleipen-prozedurari buruzkoa) lege-estaldura ematen dutela kasu horietan sartzeko etxe-kaleratzea bizi izan duten pertsonak. Horregatik genioen ez zela prozedura orokorra, baizik eta espezifikoa. Kudeaketaren ardura hartu dugunetik, duela bi hilabetetik, etxetik bota duten jendearentzako zortzi esleipen egin ditugu, eta hamabi kasu izapidetzen ari gara, etxebizitza eskaintzeko. Eta, gainera, Alokabideren etxebizitza-parkean bertan hogeita hamar etxeutzarazpen saihestu ditugu. La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_586
|
|
10
|
15
|
01.03.2013
|
ITXASO GONZÁLEZ
|
SV-ES
|
Galdera, Bixen Itxaso González Euskal Sozialistak taldeko legebiltzarkideak Enplegu eta Gizarte Politiketako sailburuari egina, Gizarte Elkarrizketaren Mahaia eratzeari buruz
|
Lehendakari andrea, lehendakaria, sailburuak. Egiten dizugun galdera arrazoitzeko emandako arrazoiez gain, eta gaur goizean zenbait bider aipatu den hilaren 6ko agerraldiari dagokionez, esan nahi dugu talde politikoei enpleguari dagokionez eman zitzaigun dokumentuan epe laburrerako helburutzat jasotzen zela, lehen puntuan, Gizarte Elkarrizketaren Mahai sendo bat sortzeko negoziazioei ekitea eta indartzea. Epe luzerako helburuen arteko lehenengoa zen gizarte-elkarrizketa finkatzea. Beraz, nire galdera: epe labur eta epe luzearen artean, noizko aurreikusten du Gizarte Elkarrizketaren Mahaia osatzea Eusko Jaurlaritzak?
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_587
|
10
|
15
|
01.03.2013
|
ENPLEGU ETA GIZARTE POLITIKETAKO SAILBURUAK (Aburto Rique)
|
Galdera, Bixen Itxaso González Euskal Sozialistak taldeko legebiltzarkideak Enplegu eta Gizarte Politiketako sailburuari egina, Gizarte Elkarrizketaren Mahaia eratzeari buruz
|
Bai, mahaiburu andrea. Oker ez banabil, uste dut idatziz erantzun niola edo galdera horri zehazki edo antzekoren bati, duela hilabete inguru. Galdera hau zen: "Gobernuaren asmoa Gizarte Elkarrizketaren Mahaia mantentzea da?". Eta erantzuna baiezkoa izan zen. Erantzun zabalagoa eman nuen, baina, laburbilduz, baiezkoa izan zen erantzuna. Eta baiezkoa izan zen gizarte-elkarrizketan sinesten dugulako. Harago doa gaurko galdera: "Noizko aurreikusten du Gizarte Elkarrizketaren Mahaia sortzea Eusko Jaurlaritzak?". Erantzun hau ere, nire ustez, sinplea da: negoziazioei ekiteko epe laburreko helburu hori bete ondoren, iruditzen zaigunean gutxieneko baldintzak daudela langileei eragiten dieten gai garrantzitsuenetan akordioak lortzeko. Ez gara eroriko edukirik gabeko eta akordiorik lortzeko aukerarik gabeko eszenaratzeak egiteko tentaldian.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_588
|
|
10
|
15
|
01.03.2013
|
ITXASO GONZÁLEZ
|
SV-ES
|
Galdera, Bixen Itxaso González Euskal Sozialistak taldeko legebiltzarkideak Enplegu eta Gizarte Politiketako sailburuari egina, Gizarte Elkarrizketaren Mahaia eratzeari buruz
|
Sailburu jauna, drama kolektibo ia apokaliptikoa bizitzen ari da gizartea, eta uste dut hemen gauden guztiok jabetzen garela horretaz. Kalean, behintzat, inor ez da sentimendu horretatik kanpo geratzen. Egoera honetan, itxaroten dena da Gobernu batek erantzunak ematea, eta tinko jardutea. Hau ez da aurrekontuei dagokien gai bat, baizik eta borondate politikoari dagokiona. Borondate politikoarena, bai, baina ez litzateke txarra izango aurrekontuen proiektua prestatu aurretik Gizarte Elkarrizketaren Mahaiaren topaketa bat egitea gutxienez. Gero egitea bai ez dela arrakasta-berme bat, aurrekontu konprometitu batzuen aurrean zaila izango baita gerora akordioak adostea. Zuek ezin diozue Gobernu moduan dagokizuen lidergoari uko egin, eta gutxiago erakunde baten sindikatu-estrategiaren mende jarri, praktikatzen duena oso garrantzitsua izan arren ere. Izan ere, mahaira deitutako batzuei sine die itxarotea hura osatzeko eragozpen bat da azkenean. Eta adostasuna bermatzeko deitutako kide guztien agerpenak ere ez du adostasuna bermatzen, baina beharrezkoa da mekanismo hori abian jartzea. Zure betebeharra gobernatzea da, deitutako guztiak agertzeko prest egotearen zain egotea jarrera pasiboa hartzea baita, eta, horrenbestez, jarrera hori ez dator bat ez bizi ditugun garaiekin, ez Euzko Abertzaleak taldeak oposizioan zegoenean egiten zituen diskurtso gogorrekin ere. Datarik eman gabe jarraitzen duzu, ziur asko espero diren akordioak ez lortzeko beldur zarelako, baina ez dira kalkulu politikoak egiteko garaiak, sailburu jauna, irmotasunez eta, noski, beldurrik gabe gobernatzeko garaiak dira. Gaur ere ez duzu ezer zehaztu, batzordean ere zehaztu ez zenuen moduan. Eta, orduan, aho-zapore garratza agertu zenuen, minduta agertu zinen zehaztasuna falta zela esan genizulako. Gaur, nahi baduzu, aho-zapore garratz hura ager dezakezu berriro, edo minduta sentitu, baina hipokrisia-ariketa bat baino ez da izango hemen data edo epe batzuk emateko gai ez bazara. Hori dela eta, Euskal Sozialistak taldeak esaten dizu mahai hori aurrekontu-proiektua aurkeztu aurretik bildu beharko litzatekeela, edo, bestela, kontuan izanik datorren uztailean, aurreraeraginaren amaiera dela eta, 400.000 euskal langilek hitzarmena galduko dutela. Horregatik da presazkoa mahaia biltzea, eta ez itxarotea. Egia da idatzizko erantzun bat dagoela, bai, baina Bilkura-egunkarian jasotzen da, halaber, esan zenuela mahaiaren deialdia egingo zenuela, guztiak ez egon arren ere. Eta hori batzorde horren Bilkuraegunkariaren 89. orrialdean dago. Beraz, berriro diot, esan zenuela arloko hitzarmena enpresa-hitzarmenei gailentzen zitzaiela ulertzen zenuela, bateraezinak ez izan arren, eta, hain zuzen ere, hori da mahaia biltzea presazko egiten duen arrazoia. La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_589
|
10
|
15
|
01.03.2013
|
ENPLEGU ETA GIZARTE POLITIKETAKO SAILBURUAK (Aburto Rique)
|
Galdera, Bixen Itxaso González Euskal Sozialistak taldeko legebiltzarkideak Enplegu eta Gizarte Politiketako sailburuari egina, Gizarte Elkarrizketaren Mahaia eratzeari buruz
|
Itxaso jauna, ezer ez zehazteko, gauza asko esan nituen. Eta, gainera, badirudi konpromiso batzuk hartu nituela, eta zuk gaur horiek eskatzeko aukera duzula. Begira, ez naiz zu iraintzen hasiko. Elkarrizketa ez dugu inoren estrategiaren mende jarriko, inola ere, eta erakutsiko dizugu. Eta gurea ez da jarrera pasiboa. Badakigu zailtasun handia dugula aurrean, arrazoi askogatik, eta ez dugu hori inoiz ukatu. Zuk adierazi dituzu: krisia, enpresen zailtasunak, langileen zailtasunak, negoziatzeko marjina estua... Arauak aldatu dizkigute partidaren erdian: aldaketak izan dira lanerako legerian, elkarrengandik urruntzen diren estrategiak sindikatuen munduan… Hala ere, idatziz adierazi nizun, baita batzordean errepikatu ere, gizarte-elkarrizketan sinesten dugula, gure ikuspegitik emaitzak ematen dituela erakutsi duelako. Eta gizarteelkarrizketan sinesten dugu egungo egoera larritik ateratzen lagundu diezagukeelako. Gizarte-elkarrizketan sinesten dugu iruditzen zaigulako adostasuna dela herritarren arteko bizikidetzaren oinarri. Aurrean dugun egoera ez da ona, egia da, baina aukera bat den artean, adostasun-puntuen bila jarraituko dugu. Ez gaude geldi, ez gaude pasibo: bihiru bilera egin ditugu sindikatu bakoitzaren goikarguekin, bi-hiru bilera, eta zenbait Confebaskekin. Horregatik mantentzen ditugu zabaldik elkarrizketaren bide guztiak, eta horregatik lan egin nahi dugu Gizarte Elkarrizketaren Mahaia deitzeko elkarrizketa sendoaren aukera bat dagoenean, batzordean esan nuen moduan, eta baita akordio-aukera bat dagoenean ere. Ez gara ez ameslariak ez arduragabeak, eta are gutxiago, hipokritak. Uste dugu eragile guztiak biltzen dituen gizarte-elkarrizketak emaitza hobeak ematen dituela. Hala uste dugu. Badakigu batzuek ez egotea erabaki dutela, egunero frogatzen dute hori, jokalari txarrek partida garrantzitsu baten aurrean egiten duten moduan, beren burua deialditik kanpo utziz. Guk, hala ere, ahalegina egiten jarraituko dugu, banakoak ezin baitie uko egin benetan sinesten dituen printzipioei. Hala ere, partida jokatu egingo dela bermatzen dizut, eta jokatu nahi dutenekin jokatuko da, gizarteelkarrizketan sinesten baitugu. Eta, jakina, aurkitu dugun egoera ez da zuk galdera aurkeztean deskribatzen duzun bezain bukolikoa.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_590
|
|
10
|
15
|
01.03.2013
|
REYES MARTÍN
|
SV-ES
|
Galdera, Vicente Reyes Martín Euskal Sozialistak taldeko legebiltzarkideak Hezkuntza, Hizkuntza Politika eta Kulturako sailburuari egina, Guggenheim Urdaibai museoari buruz
|
Lehendakari andrea, galdera egintzat joko dut, zure baimenarekin. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_591
|
10
|
15
|
01.03.2013
|
HIZKUNTZA POLITIKA ETA KULTURAKO SAILBURUAK (Uriarte Toledo)
|
Galdera, Vicente Reyes Martín Euskal Sozialistak taldeko legebiltzarkideak Hezkuntza, Hizkuntza Politika eta Kulturako sailburuari egina, Guggenheim Urdaibai museoari buruz
|
Eskerrik asko, presidente anderea. Reyes jauna, benetan eskertzen dizut galdera hau egin izana. Beraz, honen inguruan egin diren interpretazioak aztertu nahian, saiatuko naiz horiek argitzen. Y para comenzar… Irizpidea eskatzen didazu. Irizpidea, zertarako? Elkarrizketei ekiteko? Aurrera jarraitzeko? Zertarako? Erabakiak hartzeko tresnak dira irizpideak, jarduteko, lan egiteko moduak zehazteko. Guggenheim Urdaibai proiektuaren kasuan, adierazi genuenean –eta hitzez hitz jasotzen dut– "Guggenheim Urdaibai proiektuaren bideragarritasuna eta aukera analizatu eta aztertzeko" interesa genuela, esan nahi genuen ez dugula aurrez zehaztutako jarrerarik proiektu horri buruz, eta, beraz, ez dugula ez baztertzen ez babesten, ez gaudela aurretiaz hartutako erabaki baten aurrean, Gobernuak ez duela hari buruz aurrez zehaztutako jarrera bat. Izanez gero, haren berri eman eta hemen defendatuko genuke, Legebiltzarraren eta gizartearen aurrean. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_592
|
|
10
|
15
|
01.03.2013
|
REYES MARTÍN
|
SV-ES
|
Galdera, Vicente Reyes Martín Euskal Sozialistak taldeko legebiltzarkideak Hezkuntza, Hizkuntza Politika eta Kulturako sailburuari egina, Guggenheim Urdaibai museoari buruz
|
Eskerrik asko, lehendakari andrea. Sailburu andrea, amaitzeko ohorea izango duzu gaur, baina izango dut gero ere egoki erantzuteko aukera, inoiz ez baitiezu erantzuten egiten dizkizudan galderei, ez agerraldian, ez idatziz, ez hemen. Ez. Azken kasuan idatziz, arrazoitutako galdera bati erantzunez, gai honi buruz hau esanez erantzun zenuen. "Bai, bateragarriak dira", eta ez zenuen arrazoirik eman. Eta nik badakit argudioak emateko prestatuta zaudela. Beste gauza bat da ea arrazoirik duzun. Beste galdera bat ere egin genizun: "Zer planteamendu zehatz duzu proiektu honi dagokionez?". Nada. Eta gero esaten duzu interesa jarriko duzula gai honetan, Bizkaiko Foru Aldundiarekin batera. Gai hau ez da gaur jaiotakoa, zu Gobernu honetan gai honetarako jaio bazara ere politikoki. Ez da gaur jaioa. Diru asko gastatu da proiektu hau aztertzen. Hemerotekan Euzko Alderdi Jeltzalearen kokapen politikoari buruzko datu ugari daude. Eta zuk ez duzu irizpiderik? Jakina eskatzen dizudala! Izan egin behar duzu, baietz edo ezetz esateko! Ala bi hilabete igaro diren arren, oraindik ez duzu hau aztertu? Bi aldiz galdetu nizun agerraldian, eta ez zenidan erantzun. Begira, gai honek kezkatu egiten gaitu kulturan egingo den murrizketa % 20tik gorakoa dela iragarri duzuelako; hala ere, elkarrizketei berriro ekingo diezula erantzun duzu. Eta badirudi, zure erantzunagatik, kulturan hain murrizketa handia eginda, halako murrizketa, azkenean eskualdean, Bizkaian erantzuna jaso duen eta politikoki ere, diru asko eraman duen azterketa egin ondoren, baztertu egin den proiektu faraoniko bat berriro abian jarriko dela. Lehendakariak ez du dirurik aurkitzen ETEei laguntzeko, eta enpresak nazioartekotzeko laguntza ere murriztu egin du. Hala ere, zuk aztertu egingo duzu ea 133 milioi gastatuko dituzun –hori aztertuta dago– eraikinean soilik, eta 4,3 milioi urtean mantentzelanetan. Ba al dugu museo-estrategiako, kulturapolitikako abiapuntuko irizpideren bat, argudioak emateko, ala, Gobernu honekin gertatzen ari den moduan, aztertu egin behar duzula soilik esatera zatoz? Izan ere, ez duzu arrazoi bakar bat ere eman. Nik erantzun ezin dizudanean esan zain zaude, baina hitz ematen dizut berriro ere deituko dizudala, eta beste modu batera, zabalago eztabaidatzeko. Gainera, eskatu gabe sartu duzu Solomon Fundazioaren akordioa berritzearen gaia erantzunean, idatziz eman zenidan erantzunean. Eta hori bai dela arduragabekeria bat, Fundazioarekin harremana zabaltzeaz hitz egin baituzu (jakingo duzu zer idazten eta sinatzen duzun!), eta harremanak zabaltzeak adierazten du, jakingo baituzu orain berritu egin behar dela akordioa… Orduan, nik galdetzen dizut administrazio publikoentzat baldintza bidegabeak dituen akordio bat denez, eta iaz Legebiltzar honetan negoziazio horiei ekiteko onartutako orientabide batzuk daudenez, ea kontuan izango dituzun orientabide horiek gutxienez akordioa berritzeko unean. Eta, arren, izan arduratsua, eta ez esan, besterik gabe, eztabaidatzea Guggenheim Urdaibai gaia akordioaren berrikuntzan sartzea dela, Euskadik Bilboko Guggenheim museoan duen erabakitzeko ahalmena sartzeko aukerak hondoratuko baitituzu, eta gaur egun duen frankizia-izaera kendu. Gertatzen dena da zuen interesen arabera jokatu eta ondorio negatiboetatik babesteko erantzun hauek, ezer ez esan eta argudiorik ez ematekoak, zuk irizpide bat izatearen ondorio direla ziur asko, edo ez, baina Gobernu hau babesten duen alderdiaren hauteskunde-programan jasotako interesen mende daude, eta, gainera, Bilbao jaunak, Bizkaiko ahaldunak bideratuak dira. Eta hori bistakoa da zure isiluneetan, zure erantzunik ezean, eta ikusiko dugu denboraren poderioz. Guk, behintzat, tribuna honetan aipatzen jarraituko dugu. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_593
|
10
|
15
|
01.03.2013
|
HIZKUNTZA POLITIKA ETA KULTURAKO SAILBURUAK (Uriarte Toledo)
|
Galdera, Vicente Reyes Martín Euskal Sozialistak taldeko legebiltzarkideak Hezkuntza, Hizkuntza Politika eta Kulturako sailburuari egina, Guggenheim Urdaibai museoari buruz
|
Reyes jauna, esan dizudan moduan, ez dugu jarrera zehazturik. Horri buruzko jarrera bat hartzen dugunean, edo gai hau sakon aztertzeko asmoa dugunean, berehala izango duzu horren berri. Horrek adieraziko du unea iristean eredu kontzeptualeko azterketa bat egingo dugula, merkatuazterketa, eragin ekonomikoarena, proiektuaren definizioa, bideragarritasun-azterketa eta hausnarketa, erabakia hartzeko. Cuando llegue el momento, lo analizaremos tranquilamente. Analizaremos qué aportación puede hacer a nuestra cultura, qué beneficio pude sumar a Euskadi y a Urdaibai, sobre todo en cuanto al impulso del medio ambiente y la promoción de la sociedad de la zona. Por lo tanto, cuando llegue el momento, tendremos que analizar y valorar el proyecto presentado en su totalidad. Balio estrategikoari dagokionez, jakin ezazu, Reyes jauna, ez dugula hura eraikitzeko aukera Solo- mon Guggenheim Fundazioarekin hitzarmena berritzearekin lotzen, eta, ondo esan duzun moduan, epea datorren urtean amaitzen da. Akordioa berritzea ez dago proiektua onartzearen edo ez onartzearen mende. Beste kasu batzuetan adierazi dudana da gure ustez Guggenheim Urdaibai proposamenak zentzua duela baldin eta Euskadiren eta Guggenheim Fundazioaren arteko harremanean sakontzeko aukeratzat hartzen bada, haren eragina eta inpaktua sendotuz. Euskadik berrikuntzaren eta berritzearen alde egiten jarraitu behar du, kulturari, arteari eta naturari balioa emateko modu berrien alde egiten. Ez dakigu egingo den, eta, are gutxiago, noiz eta nola egingo litzatekeen, proiektuari ekitea erabakiko balitz. Bistan denez, egungo egoerak ez du aukera ematen orain bertan azpiegitura berriak eraikitzen hasteko, baina horrek ez du adierazten ezin denik hausnartu etorkizunari begira. Aurrerago, etorkizunean? Insisto, cuando llegue el momento, lo analizaremos con calma. Está claro que nuestra responsabilidad nos obliga a encontrar puntos de mejora y que debemos continuar por el camino de la mejora continua. Sin prisa, y sin hacer las cosas deprisa y corriendo, con responsabilidad y mucho tiento, pero sobre todo, con ganas. Ulertuko duzunez, hausnarketa serioa eskatzen du horrek guztiak. Hori da egun hartako erantzunean esan nizuna. Ez kezkatu, gure proposamenen berri eman eta haiek gizarte osoarekin partekatu eta eztabaidatzeko modu egokienaz ere hausnartuko dugu. Muchas gracias. La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_594
|
|
10
|
15
|
01.03.2013
|
UNZALU HERMOSA
|
SV-ES
|
Galdera, Mikel Unzalu Hermosa Euskal Sozialistak taldeko legebiltzarkideak Segurtasuneko sailburuari egina, Euskadin Ertzaintza eta Estatuaren Segurtasun Indar eta Kidegoak mantentzearen kostuari buruz
|
Eskerrik asko, mahaiburu anderea. Sailburu jaun-andreak, legebiltzarkideok, eguerdi on guztioi. Sailburu andrea, estatuko segurtasun-indarrek Euskadin atzera egitea eskatzeko eman dituzun arrazoien artean, ekonomikoak ere aipatu dituzu. Esan diguzu Polizia Nazionalak eta Guardia Zibilak 500 milioi euroko kostua dutela urtean, eta gehiegizkoa iruditzen zaizula gastu hori krisi-garaian. Hasteko, zaila da zehaztea zer kostu ekonomiko behar duen jendearen segurtasunak Euskadin hainbeste urtean hiltzen eta estortsio egiten jardun dutenean batzuek, baina halako gai zail batean argudio ekonomikoak erabiltzea nahiko zuhurtziagabea dela iruditzen zait, eta zure eta zure sailaren kontra egin dezakeela horrek. Izan ere, argudio horri berari jarraikiz, izango da Ganbera honetan Ertzaintzaren kostua gehiegizkoa ez den galdetzen duenik. Adibidez, iazko abenduan Anoetan izandako istiluen errudun gure polizia egin zutenak, eta ez petardoak eta bengalak bota zituztenak. Baina, gainera, ez dugu ongi ulertzen zer esan nahi diguzun Polizia Nazionalean eta Guardia Zibilean gastatzen dugunaz hitz egiten diguzunean. Esan nahi diguzu, agian, gure aurrekontuetatik ateratzen dela diru hori? Esan nahi diguzu estatuko segurtasunindarrak atzera egitea eskatzen duzunean gure ogasunek 500 milioi euro aurreztuko lituzketela, eta krisiaren aurkako borrokan diru gehiago gastatzera, zerbitzu publikoak hobetzera eta gizarte-politikak eta ongizateestatua finkatzera bideratu litezkeela? Horrenbestez, sailburu andrea, nire taldearen izenean galdetzen dizut zer kostu ekonomiko duen euskal ogasunentzat Euskadin Ertzaintza eta estatuko segurtasun-indarrak izateak. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_595
|
10
|
15
|
01.03.2013
|
SEGURTASUNEKO SAILBURUAK (BELTRÁN DE HEREDIA ARRONIZ)
|
EA-NV
|
Galdera, Mikel Unzalu Hermosa Euskal Sozialistak taldeko legebiltzarkideak Segurtasuneko sailburuari egina, Euskadin Ertzaintza eta Estatuaren Segurtasun Indar eta Kidegoak mantentzearen kostuari buruz
|
Eskerrik asko, mahaiburu anderea. Begira, Unzalu jauna, 14.261 funtzionario ditu Euskadin Estatuko Administrazioak. Horietatik % 45 estatuko segurtasun-indarrak eta Armadarako lan egiten duten pertsonak dira. Administrazio orokorrak 2012ko martxoan emandako datuen arabera, Diputatuen Kongresuan parlamentuak egindako galdera bati erantzunez, 2012ko urtarrilean 3.060 guardia zibil eta 1.520 polizia nazional zeuden; hau da, 4.580 agente, ongi dakizun moduan, erkidegoz kanpoko eta erkidegoz gaindiko polizia-zerbitzuak betetzen, Gernikako Estatutuaren 17. artikuluan zehazten eta jasotzen den moduan, eta kontzeptu horiek barne hartzen dute terrorismoaren aurkako borroka ere. Bada, Ertzaintzaren agenteen kostuekin konparaziozko hiruko erregela eginda ikusten da, hain zuzen, gizarte honek beharrezkoak ez diren gainkostua eta neurriz gaindiko kopurua jasaten dituela, eta ez direla bateragarriak eta ez dutela izateko arrazoirik egungo egoera sozioekonomikoan. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_596
|
10
|
15
|
01.03.2013
|
UNZALU HERMOSA
|
SV-ES
|
Galdera, Mikel Unzalu Hermosa Euskal Sozialistak taldeko legebiltzarkideak Segurtasuneko sailburuari egina, Euskadin Ertzaintza eta Estatuaren Segurtasun Indar eta Kidegoak mantentzearen kostuari buruz
|
Eskerrik asko berriro. Eskerrik asko, sailburu anderea. Egia esan, ez diozu erantzun galdetu dizudanari. Gainera, ziurtasun handirik gabeko erantzuna eman duzu; izan ere, iruditzen zait nire ikuspegitik demagogikoak izan ziren adierazpenak egin zenituela, eta hori beti izaten da zaila defendatzea. Zuk oraindik ez duzu argitu zer politika egin nahi dituzun, zer egin nahi duzun Ertzaintzarekin, zein izango diren zure segurtasun-planak eta segurtasuneredua; lehen unetik adierazi duzu argi duzula bestek zer egin behar duten: Polizia Nazionalak eta Guardia Zibilak atzera egitea. Oraindik ez dakizu zer egingo duzun zure sailean, baina badakizu zer egin behar duten gainerakoek. Eta badakizu, nire ustez, arrazoi ideologikoengatik, eta ez datu jakinengatik, une honetan ere ez baitituzu ekarri; ez duzu lanik hartu guri aurkezteko. Eta badakizu, gainera, estatuko segurtasunindarrek atzera egin dezatela eskatzea baliabide erraza, propaganda hutsa eta errepikatua ere badela, eta segurtasunari buruz dituzun gabeziak ezkutatzeko baliatu dituzu. Eta onartzen dut helburu hori lortu zenuela batzordean egindako agerpenean: Ertzaintzarekin, gure poliziarekin, zer gertatuko den esan ez eta atzera egiteaz hitz egin. Hurrengo egunean, hori izan zen komunikabideek nagusiki jaso zutena. Guk ez dugu eztabaidagai nagusi egingo Euskadin Polizia Nazionalaren eta Guardia Zibilaren agente-kopuruan egin behar den murrizketa, dagozkien funtzioak betetzeko. Segurtasun-batzordeak zehaztu behar duen gai tekniko bat da, horretarako baitago Segurtasun-batzordea, gai tekniko horiei buruz hitz egiteko. Baina, sailburu andrea, ez bihurtu hau askorik ematen ez duen kudeaketa bat ezkutatzeko borroka ideologiko. Sailburu andrea, utzi proposamen horiekin demagogia egiteari, eta jarri lanean, iruditzen baitzait lan handia duzula aurrean. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_597
|
10
|
15
|
01.03.2013
|
SEGURTASUNEKO SAILBURUAK (BELTRÁN DE HEREDIA ARRONIZ)
|
EA-NV
|
Galdera, Mikel Unzalu Hermosa Euskal Sozialistak taldeko legebiltzarkideak Segurtasuneko sailburuari egina, Euskadin Ertzaintza eta Estatuaren Segurtasun Indar eta Kidegoak mantentzearen kostuari buruz
|
Eskerrik asko, lehendakari andrea. Bai, noski, lan handia utzi duzue zuek Segurtasun Sailean. Berriro diot nire lehen mintzaldian adierazi dudana, eta zure galdera eragin duten balorazioak berresten ditut: euskal gizarteak dimentsio handiegia du, eta, horrenbeste, beharrezkoak ez diren eta arrazoitu gabe dauden gehiegizko kostuak segurtasunerako polizia-zerbitzuetan. Datuak adierazgarriak dira. 2012ko aurrekontuak ixtean, Ertzaintza Zerbitzuan programak, haien segurtasun-zerbitzuetara zuzenean lotutako aurrekontu-gastua jasotzen duenak (eta 2012ko ekitaldia diot; beraz, ongi ezagutu behar dituzu zuk datu horiek), 616 milioi euroko mantentze-gastua izan zuen (diodan moduan, Ertzaintza Zerbitzuan programak), 8.000 agenteko kolektiboa zuela. Hori da euskal ogasunen zuzeneko kostua, Segurtasun Sailaren zuzeneko segurtasun-gaia dena. Badakigu, eta zuk ere badakizu, estatuko segurtasun-indarren funtzioen eta polizia-zerbitzuen kostua Kupoaren bidez ordaintzen dela hein batean; hau da, estatuak bere egindako gastuen totalaren % 6,24, Gernikako Estatutuak berak garatzen duenari jarraikiz segurtasunaren eta polizia-zerbitzuen kontzeptuan geratu direnetarako. Eta guztiok dakigu, baita zuk ere, Ertzaintzaren datuak estrapolatu eta Euskadin dauden estatuko segurtasun-indarren multzoari hiruko erregela sinple bat aplikatuta, urteko 350 milioi baino gehiagoko aurrekontu batez hitz egiten ari garela. Eta estrapolatzeaz ari naiz; izan ere, ez dugu estatuko administrazioaren datu zehatz eta egiaztagarririk. Eta hori, argi eta garbi, gehiegizkoa da dituzten eskumen guztietarako, eta, bereziki, Ertzaintzak dituen polizia-eskumenekin alderatuta, definituta dagoen moduan, osoko polizia baita, polizia-funtzioen funtzio orokorren titularra. Esaten ari gara 500 polizia baino gehiago ditugula 1.000 biztanleko, eta hori ondorio horietarako udaltzaingoa zenbatu gabe. Ehuneko horiek asko urruntzen gaituzte herrialde aurreratuenetako ratioetatik, eta, batez ere, Europako batezbestekotik. Dagoeneko urtea eta lau hilabete dira ETAren zuzeneko mehatxu terroristak eragindako salbuespenegoera bizi ez dugula. Jada ez da baliozko aitzakiarik gai horiek aztertzera eseri eta elkarrekin horiek lantze- ko, datuen nabaritasunaren eta kudeaketa eraginkorraren ardura izanik. Eta, jakina, Segurtasun Batzordean eztabaidatu behar da hori. Eta horretarako eskatu dugu zuen... La
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_598
|
10
|
15
|
01.03.2013
|
GARRIDO KNÖRR
|
PV-ETP
|
Galdera, Laura Garrido Knörr Euskal Talde Popularreko legebiltzarkideak Osasuneko sailburuari egina, Osasunean aurreikusitako inbertsioak geldiarazteari buruz
|
Eskerrik asko, presidente andrea. Sailburuok. Legegintzaldi honek aurrera egin ahala, aurrekontu-egoera nahiz Jaurlaritza berri honen egiazko asmoak bistaratzen ari dira. Egia da zehazki osasunaren arloan egindako adierazpenak zalantzak sortzen ari direla osasunean aurreikusita dauden baina egiteke dauden inbertsioei dagokienez, baita haiek gerarazteari dagokionez ere. Behin eta berriz esan digute, eta batez ere Jaurlaritza honen erantzule nagusiak, zeharkatu ezin diren marra gorri batzuk daudela: osasuna, hezkuntza eta gizarte-gaiak. Ogasun eta Finantzetako sailburu Gatzagaetxebarria jauna ez zen hain erabatekoa izan Eusko Legebiltzarreko agerraldian, eta onartu zuen diru gutxiago izateak osasunean edo hezkuntzan zenbait aldaketa egitea eskatuko zuela. Osasun sailburuak, berriz, zegokion batzordean otsailaren 18an egindako agerraldian, adierazi zuen inbertsioen aurrekontu itxia ezagutu behar zela zer inbertsio egingo ziren jakiteko. Alegia, zalantza asko utzi zituen, eta ziurtasunik ezeko egoera bat, abian dauden eta egiten ari diren osasun-azpiegiturei dagokienez. Zuk ongi dakizun moduan, sailburu jauna, Eibarko ospitalea, Arabako Unibertsitate Ospitalea eta amaitzeke dauden osasun-zentro ugari. Diodan moduan, horietariko asko oinarrizko azpiegiturak dira etorkizunean kalitateko osasuna izateko. Egun batzuk geroago, Ganbera honetatik kanpo egindako beste adierazpen batzuetan, jakin genuen murrizketak 180 milioi eurokoak izango zirela, aurrekontuaren % 5ekoak, gutxi gorabehera. Eusko Legebiltzarretik kanpo egindako beste adierazpen batzuetan, berriz, hau adierazi zenuen: "Funtsezkoa mantendu egin behar da, eta osagarrian aurreztu". Ulertuko duzu nahastea sortu izana osasunerako aurreikusitako azpiegiturei dagokienez adierazi duzunak. Horregatik galdetu dizugu zer irizpideri jarraitu zaien osagarrian aurrezteak aurreikusitako azpiegiturak edo inbertsioak geraraztea ekar dezakeela pentsatzeko.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_599
|
10
|
15
|
01.03.2013
|
OSASUNEKO SAILBURUAK (Darpón Sierra)
|
Galdera, Laura Garrido Knörr Euskal Talde Popularreko legebiltzarkideak Osasuneko sailburuari egina, Osasunean aurreikusitako inbertsioak geldiarazteari buruz
|
Presidente anderea, legebiltzarkideok, Garrido anderea. Galdetu didazu zer irizpideri jarraitu diegun osagarrian aurrezteak aurreikusitako azpiegiturak edo inbertsioak geraraztea ekar dezakeela pentsatzeko. Barkatu, baina zu zara ondorio horretara iritsi dena. Ulertzen dut ez zinela izan aipatzen duzun Ospitaleen Biltzarraren inaugurazioan, eta komunikabideek argitaratu zutenean oinarrituta hitz egiten duzula. Guk inoiz ez ditugu modu zuzenean lotu bi ideia horiek, zuk diozun moduan. Funtsezkoa mantenduko dugula esan dudan kasu guztietan esaten ari naizena da… Zalantzarik ez izateko, askotan esaten dut: berretsiko dut legegintzaldi honetan osasunsistema publiko eta kalitatekoa mantentzea dela helburua, eta epe luzerako jasangarritasuna zaintzea. Sailaren ildo orokorren aurkezpenean esan genuena ere aipatu duzu. Bada, berretsi egingo dut neuk esandakoa: Osakidetzan aurreikusi diren obrak Osasun Sailaren inbertsioetarako aurrekontuan Legebiltzar honek baimendu ditzakeenak baino gehiago dira. Bestalde, eta hau ere esaten dizut, iruditzen zait garai ekonomiko hauetan aurreikusita geratu diren inbertsioak lehenetsi egin ahal izango direla, horrek osasun-tragediarik eragin gabe, aurten nahiz legegintzaldian zehar ikusiko den moduan. Beraz, egiteke dauden azpiegituren artean lehentasunak zehaztuko ditugu, zein egin behar diren balioetsiko dugu, aurrekontuari jarraikiz. Eta, berriro berresten dut: lehendakariak zenbaitetan aipatu duenez, oraingo hau jendearen legegintzaldia izango da. Nik Osasun Batzordean esan nuena errepikatuko dut: oso egokia ez den azpiegitura batek, oso ongi motibatutako profesionalak izanik, zerbitzu bikaina emango du, eta kontrakoak, zerbitzu txarra. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/1af7f206-e0de-4b53-a0fb-c8935f8a5915
|
parl_eu_600
|
Subsets and Splits
No community queries yet
The top public SQL queries from the community will appear here once available.